Aur Hamne Quran e Majeed ko utaara jo-ke momino’n ke liye shifaa aur rahmat hai. (Surah al isra: 82) 


Shareer Jaadugaro’n Ka Qila’a Qama’a Karne Waali Talwaar 

Jaadu Ka llaj - Quran o 
Sunnat Ki Roshni Mein 

By: Shaikh Waheed Abdus Salaam Baali Hafizahullah. 

Tarjuma: Haafiz Muhammad Ishaq Zaahid 


To Roman: 


Rehan Syed Barey (rehan.hse@live.com) 


Contents 


Arz e Mutarjim.6 

Taqreez.8 

Foreward to Tenth Print.10 

Foreword First Print.12 

Pehla Hissa.13 

Seher Ki Tareef.13 

Saher: Shariat Ki Istelaah Mein. 13 

Shaitan ka Qurb Haasil Karne Ke liye Jadugaro’n ke baaz tareeqe: . 14 

Doosra Hissa.15 

Jaadu Quran o Sunnat Ki Raushnee Mein.15 

1. Jinno’n Aur Shaitaano’n Ke Wajood Par Dalaael:. 15 

Quraani Dalaael. 15 

Hadees Mein Se Chand Masaael. 15 

2. Jadu Ke Wajood Par Dalaael . 17 

Quraani Dalaael. 17 

Hadees e Nabwi sfe- se chand dalaael:. 18 

Teesra Hissa.23 

Jaadu Ki Aqsaam.23 

Caho’nta Hissa.25 

Jaadugar Jinno'n Ko Kaise Haazir Karta Hai?.25 

Jadugar Jinno’n Ko Kaise Haazir Karta Hai.26 

Pehla Tareeqa:.26 

Doosra Tareeqa:.26 

Teesra Tareeqa:.27 

Caho’nta Tareeqa:.27 

Paa’nchwaa’n Tareeqa:.27 

Chetta Tareeqa:.28 

Saatwaa’n Tareeqa:.28 

Aathwa’an Tareeqa:.28 

Jadugar ko Pehchaanne Ki Nishaaniya’n: .29 


Paa’nchwaa’n Hissa 


30 

































Shariat e Islaamia Mein Jaadu Ka Hukam 


30 


Shariat Mein Jadugar Ke Muta’alliq Faisla. 30 

Kya Jadu Ka llaaj Jadu Se Kiya Jaa-Sakta Hai?. 31 

Kya Jadu Ka llm Seekhna Durust Hai?. 32 

Jadu, Karamaat aur Moajjeza mein Farq . 33 

Tambeeh:. 33 

Chetta Hissa.34 

Jaadu Ka Todh.34 

Seher e Tafreeq - Judaai daalne wale jadu.35 

Sehere Tafreeq (Judaai Daalna) Ki Kaee Shakle’n Hain: . 35 

Seher e Tafreeq Ki Alaamat. 35 

Seher e Tafreeq Kaise Waqe Hoti Hai. 35 

Seher Tafreeq Ka llaaj. 36 

Seher E Mohabbat.45 

Seher e Mohabbat Ki A’alamaat.45 

Seher e Mohabbat Kaise Hota Hai?.45 

Seher e Mohabbat Ke Ulte Asaraat.45 

Jaaez seher e Mohabbat.46 

Seher Mohabbat Ka llaaj.46 

Seher e Mohabbat ke llaaj Ka Ek Amali Namoona.47 

Seher e Taqheel (Wahem Mein Mubtela Karne Waala Jadu).48 

Seher e Taqheel Ki Alaamaat.48 

Seher e Taqheel kaise hojaata hai?.48 

Seher e Taqheel Ka Todh.48 

Seher Taqheel Ke Todh Ka Amali Namoona.48 

Seher E Junoon . 50 

Seher e Junoon Ki Alaamaat. 50 

Seher e Junoon Kaise Hota Hai?. 50 

Seher e Junoon Ka llaaj. 50 

Seher e Junoon Ke llaaj Ka Amali Namoona. 51 

Sehere Khamool ki a’alaamaat. 52 

Seher e Khamool Kaise Ho Jaata Hai. 52 



































Sehere Khamool Ka llaaj . 52 

Seher e Hawaatif (Cheeqh o Pukaar). 53 

Sehere Hawaatif ki alaamaat. 53 

Seher e Hawaatif Kaise Hojaata Hai?. 53 

Seher e Hawaatif Ka llaaj. 53 

Seher e Amraaz. 54 

Seher e Amraaz ki Alaamaat. 54 

Seher e Amraaz Kaise Ho Jaata Hai?. 54 

Seher e Amraaz Ka llaaj. 55 

Seher e Amraaz Ke llaaj Ke Amali Namoone. 55 

Seher Istehaaza. 57 

Seher e Istehaaza kaise hota hai?. 57 

Istehaaz Kya Hota Hai?. 57 

Sehere Istehaaza Ka llaaj. 57 

Istehaaza Ke llaaj Ka Amalali Namoona. 57 

Shaadi Mein Rukaawate’n Daalne Ka Jadu. 58 

Alaamaat. 58 

Ye Jadu Kaise Hota Hai?. 58 

Is Jadu Ka llaaj. 58 

Is Jadu Ke llaaj Ka Amali Namoona. 59 

Jadu Ke Mutalliq Chand Ahem Ma’alumaat. 59 

Mareeza Ko Allah Ne Jaae Jaadu Dikhaadi.60 

Saatwaa’n Hissa.61 

Biwi Se Qurb Ki Bandish Ka Jaadu.61 

Bandish e Jima’a Ke Jadu Ka llaaj .61 

Jadu, Naa-mardi Aur Jinsee Kamzori Mein Farq:.62 

Naamardi Ka llaaj.63 

Bhaanjpan aur Naaqaabil e Aulaad Hona.63 

Jin Ki Wajah Se Naa Qaabil e Aulad hone Ki Kuch Alamaat.63 

Aurat Ka Bhaanj Pan:.63 

Bhaanj Pan Ka llaaj.64 

Sara’at e Anzaal.64 



































Jadu Se Bachne Ke Liye Ehteyaati Tadaabeer.65 

Bandish e Jima’a Wale Jadu Ke llaaj Ka Amali Namoona.67 

Bandish e Jima’a Wala Jadu, Paagal Paney Mein Tabdeel Hogaya.68 

Aathwaa’n Hissa.69 

Nazar e Bad Ka llaaj .69 

Nazar e Bad Ke Mausar Hone Par Hadees e Nabawi rSfe Se Chand Dalaael.69 

Nazar e Bad Ki Haqeeqat Ke Baare Mein Ulama Ke Aqwaal.70 

Jin Ki Nazar e Bad Bhi Insaan Ko Lag Sakti Hai.71 

Nazar e Bad Ka llaaj.72 

Ghusl Karne Ka Tareeqa.72 

Nazar e Bad Ke llaaj Ke Amali Namoone.73 

Hashiya Jaat.74 















(jLOk jl\ <0)1 ^WJ 

Arz e Mutarjim 

Alhamdulillahi Rabbil A’alameen wal A’aqibatul Muttaqeen wa Salaatu wa Salaamu A’ala Ashrafil Ambiyaaai 

wa Mursaleen wa A’ala Aaalihi wa Ashaabihi Ajmaeen wa Man Tabia’ahum Bi Ihsaani llaa Yaumid-deen .wa 

Ba’ad. 

Pakistan mein 2 groh haise hain jo saada luh aur zaeeful aqeeda awaam ko dono’n hatho’n se loot rahe 
hain, pehla groh qaanqaahi nizaam ke tahet in ‘Peeraan e A’azam’ aur ‘Gaddi Nasheeno’n’ ka hai jinho’n ne 
kam o besh har shaher mein apne ‘Khulafa’ muqarrar kar rakhe hain, jo mureedeen se nazar o niyaz wasool 
karte hain, apne haa’n urs munaqad karwaate hain, raqas [T: Dance] o surood ki mehfile’n jamti hain, muraaqbe 
hote hain aur kamzor eman waale log inki ‘khidmat e aqdas’ mein niyaz pesh karte hain aur you’n is groh ke 

waare niyaare ho jaate hain. Behrehaal ye groh hamaara mauzoo nahi, hamara mauzoo doosra groh hai aur 

wo a’amilo’n, roohani baabaao’n aur kaale ilm ki kaat ke maahiro’n ka, totey to’nke aur ta’aweez gando’n 
waale ‘Professors’ ka aur roohani taaqat ke zariye har tamanna poori karne ka daawa karne waalo’n ka hai. 

Is groh ke ishteharaat har chote bade shaher ki deewaro’n par in alfaaz mein likhe hue milte hain: 

1. Tamanna Kaisi hi kyou’n na ho, sirf chand ghanto’n mein poori hogi. 

2. Jo caaho, pooch... mahir sifli aur noori ilm. 

3. Wo tamanna hi kya jo poori na ho sake, har pareshaani ka hai, gharelu aur kaarobaari masaael, 

muhabbat, beermaari, naafarmaani, aulaad, kaala jaadu. 

4. Har jadu toney, jin, bhoot paret se najat ka waahed raasta, jhootey aur sifli aamilo’n se hoshiyaar. 

In ishtehaaraat se wazeh taur par maloom hota hai ke is groh ke log in iqhtiyaraat ka daawa karte hain 
jo sirf Allah Ta’ala ke hatho’n mein hain, kyou’nke tamannae’n poori karne waala ghaib ki khabre’n jaanne 
wala, aur har pareshaani aur har sharr se bachaane waala Allah ke siwaa koi aur nahi aur is baat par har 
musalmaan ka poqhta yaqeen hona chhahiye kyou’nke is ne jis zaat ka kalma padha hai wohi zaat in tamaam 
iqhtiyaraat ki maalik hai. Lekin sad afsos hai in musalmano’n par jo apni saadgi aur saeeful eteqaadi ki wajah 
se is groh ke jaal mein ba-aasaani pha’ns jaate hain. Yaqeeni taur par ye ek bahot bada fitna hai, jiski buniyad 
mahez jhot, fraud aur shobeda baazi, aur iska maqsad maal o daulat jama karke apne kaarobaar chamkaana 
hai. In aamilo’n, soofiyo’n aur roohaani babao’n ke haht mein kuch bhi nahi aur agar yaqeen nahi aata to leejiye 
darj e zel khabar padh lijiye taake aapko inki bebasi aur kasmpursi par yaqeen ho jaae. 

‘1 gumshuda ladke ki baazyaabi ke liye lahor police ne ek mashoor aamil ki khidmat haasil kei’n, jis ne 
ladke ki baabat ittela di ke wo multan ke ek jale hue makaan mein chupaa hua hai. Police iske bataae hue 
ilaaqe mein pho’nchi to waha’n koi jalaa hua makaan hi na tha, police phir is ke paas paho’nchi to isne bataaya 
ke ladka ek car mein sawaar hai aur iska number ye hai, lekin pata chalaa ke is number ki kaar sirey se hai hi 
nahi, iske bawajood bhi police is aamil se mayoos na hui aur ek baar phir iske haath paou’n pakad rahi thee ke 
achaanak ladka khud ba khud ghar mein waapas paho’nch gaya.’ 1 

Daulat lootne walo’n ke liye is groh ke kya kya tareeqa e waardaat hote hain iska andaaza aap mundarja 
zel waqae se kar sakte hain: ‘1 naujawaan ladka achaanak ghaeb ho gaya. Iske walid ne ek pesha war soofi aur 
aamil se madad talab ki, jis ne ek bahot badi fees ka mutaalba karke ek hafte tak muraqebe mein baithne ka 
nusqha tajweez kiya, waalid miskeen kya karta, aamil ka mutaalba poora kardiya, hafta bhar ke intezaar ke 
baad aamil ne khabar di ke ladke ko ek jin ki ladki aghwa karke le gai hai aur maamla bahot sangeen hai, zaraa 

bhi susti hut to jinno’n ki fauj ham sab ko tabaah kar daalegi. Is liye mazeed isteqhaare aur muraqebe ki 
zaroorat hai, is par waalid ne nazrane ki doosri qist bhi aamil ke hawaale kardi. 

3 maah baad aamil ne khushkhabri sunaai ke ladka mil gaya hai, is se baat cheet ho chuki hai aur wo 
ghar aane ke liye tayyar hai lekin wo khud bhi jin ki ladki par fareefta ho chuka hai aur is ke baghair tanha aane 
ko tayyar nahi aur jinki ladki badi sarkash hai, iski hifaazat ke liye iske baap ne jinno’n ki fauj ka ek dasta 
muqarrar kar rakha hai. Chunaa-che jab tumhara ladka ghar waapas aayega to iske sath jin ki ladki aur iski 
hifaazat par mamoorfauj bhi aayegi. Ye sun kar walid ne haar maan li. Aamil ne is toofani balaa se bachaao ke 
liye bhaari raqam talab ki aur waalid apna ghar baar bech kar waha’n se bhaj khada hua.’ 2 

Qaraeen Ikram! Agar aap is groh ki karwaiyo’n ka baghaur jaaeza lei’n to mundarja zel kharabiya’n aap 
ko wazeh taur par nazar aaengi: 

1. Tamannae’n poori karne, tamam masael ko hai karne aur ghaib ki khabre’n janne ka dawa karna, 
haalaa’nke ye bate’n islam ki buniyadi talimaat se takraati hain. 

2. Shareer jinnat aur shayaateen ke taoon ke baghair ye aamil, jaadugar aur roohani baba koi karwaai 
paya takmeel [T: Finish] tak nahi paho’ncha sakte aur jinnat inse taoon karne ke liye is waqt tak tayyar 
nahi hote jab tak in se kufriya aur shirkiya kaam nahi karwalete, chuna-che inhei’n jinnat ko tabe 
farman banaane ke liye apne eman ka suada karna padta hai. 

3. Ye log aise taweez jaari karte hain jin mein jadu wale mantar likhe hote hain, jabke Rasool Allah 
ne aise taweezaat ko latkana shirk qaraar diya hai. 

4. Inki tamam kaarwaiyo’n ki buniyad kaale jadu ka ilm hota hai jiska seekhna aur phir iski roshni mein 
jadu wale amal karna kufr hai. 

5. Muashre mein bhogz, hasad, nafrat aur dushmani jaisi bimariyo’n ke peeche is groh ke napaak azaaem 
bahot bada kirdaar adaa karte hain. 

6. Inki karwaiyo’n mein jhoot, fraud, shobeda baazi aur dhoka dahi jaisi sifaat ghalib hoti hain aur asal 
maqsad saada looh awam ki daulat par hath saaf karna hota hai. 

Ye aur deegar kai kharabiya’n jab hamare muashre mein aam hain to dawat ilallah ke har karkun ka fareeza 
hai ke wo awam un naas ko inke mutalliq agaah kare’n. Inke aqeede ke baare mein batae’n taake wo inke paas 
jaane se parhez kare’n. 

Is zaroorat ke pesh e nazar main ne Shaikh Waheed Abdus Salaam Baali Hafizahullah ki arbi kitaab ko urdu 
zaban mein muntaqil kiya hai aur apne taee’n kosish ki hai ke iska tarjuma asaan urdu mein ho taake aam log 
ise acchi tarha se samajh sake’n. Agar kisi musalman ko is kitab se koi faaeda paho’nche to is se meri guzarish 
hai ke wo saahib e kitab aur iske murtajim ke liye dua e khair kare. Allah Rabbul Izzat musalmano’n ko har qism 
ke shar se mehfooz rakhe. 

Haafiz Muhammad Ishaq Zaahid A’afi Allahi Anh 

PO Box 1496, Al Qareen 47365 - Kuwait 
Zil Qaeda 1420 - February 2000 

Taqreez 


By: Maulana Abdul Khaliq Muhammad Saadiq, Kuwait 

Maaddiyat ke is pur fitan daur mein ek taraf to insan chaand par kamande’n daal raha hai aur saudaa e duniya 
aur aarzi daulat o sohrat ki talab mein musaabeqat jaari hai aur aalam rang o boo ki bhool bhulaiyyo’n ne insan 
ko mahoo e tamaasha banaa rakha hai aur doosri taraf asmaani hidaayat aur deen e haneef se isi qadar be 
etanaai aur adm e dilchaspi mein roz afzo’n izaafa ho raha hai aur logo’n ki is be raghbati se faaeda uthaa kar 
mafaheem [T: Meaning] tabdeel kiye jaa rahe hain. Ma’aroof [T: Good] ko Munkar [T: Bad] aur Munkar ko 
Ma’aroof ka naam diya jaa raha hai, shirk ko tauheed aur bidat ko sunnat ke roop mein pesh kiya jaa raha hai. 
Ata-at paighambar ki jagah ta’assub araai aur riwaayat ki jagah hikayaat ka zor hai, jis ka haqeeqi sabab 
wohi hai jo Rasool Allah ¥& ne bayan farmaya tha: ‘Allah Ta’ala ilm ko logo’n se yekbaargi cheen nahi lega, 
balke ulama ko faut karke ilm ko uthaaega hatta ke jab haqeeqi ulama duniya mein nahi rahe’nge to log juhala 
ko apna imam banale’nge jo jahaalat ki binaa par aise fatwe saadir kare’nge jin se wo khud bhi gumrah ho’nge 
aur doosro’n ko bhi gumrah kare’nge.’ 


Meeraas Mein Aai Hai Inhei’n Masnad e Irshaad 


Baqaul Dr. Iqbal 


Zaagho’n ke Tasarruf Mein A’aqaabo’n Ke Nasheman 

Aur deen ke baare mein adm e tawajjo hi ka nateeja hai ke mimbar o mehraab ke wirsa ki ta’ayin ke liye koi 
khaas meyaar [T: Standard] aur qaabiliyat [T: Competence] shart nahi, balke deendaaraana waza’a [T: 
appearance] qata’a mein jubba o dastaar tamaam ilmi o amali kamzoriyan dhaa’np lete hain aur maqhsoos 
waza’a qata’a hi masjid ki imaamat par faez hone ke liye kaafi hoti hai. Aise logo’n ki qiyaadat o imaamat mein 
jo muashra tashkeel paaega, saaf zaahir hai k is mein zaeeful eteqaadi, mubaadiyaat e Islam se naa ashnaai 
aur toham [T: Superstitious] parasti ke anaasir numaaya’n ho’nge aur deen ke parda min duniyadaar fankaaro’n 
aur shobeda baazo’n ki nigah saada looh awam ki aqhirat ki bajaae inke maal o daulat par hogi. Wo muqhtalif 
roop dhaaran kar bandagaan e Rab ki saada dilee aur inke khuloos ka mazaqh udaate hue kabhi aamil o taweez 
farosh ki surat mein, kabhi paamistar [T: Palmister] aur faalbaaz ki shakal mein aur kabhi kaahin o saahir ke 
roop mein logo’n ka aman o sukoon bhi gharat karte hain, eman bhi lut-te hain aur daulat bhi saaf karte 
rahe’nge, irshaad e Baari hai: ‘Aey Eman Walo’n! Bahot Se Ilm Ke Dawedaar aur Soofi o Darwesh Naajaez 
Tareeqe Se Logo’n Ka Maal Khaate Aur Allah Ki Raah Se Rokte Hain’ 3 

Lekin wo musalman jinhe’n Allah ki kitab aur Rahmat e Kaenaat Wk ki taleemat par yaqeen hai ke ilm ghaib 
Allah ka khaasa hai, nafa o nuqsaan ka maalik Allah Ta’al hai, izzat o zillat, sood o ziyaa’n, Sehat o beemari, 
maal o aulaad sab kuch wohi ataa karne waala hai, wo logo’n ki qismat ka maalik aur wohi mustaqbil ke halaat 
se waaqif hai to wo taweez farosho’n, jadugaro’n aur fut paathiyo’n pe khaak phoo’nkne waale aamilo’n aur 
nujoomiyo’n ke daam e fareb mein giraftaar nahi hote. Isi tarha wo har barhana jism, maqhboot al hawaas aur 
bechaare maaoof al aqal logo’n ko apne nafa o nuqsan aur taqdeer ka maalik nahi samajhte, balke inka 
etemaad, bharosa aur tawakkal Allah Rabbul A’alameen ki zaat par hota hai. Rasool Allah W& ki noorani 
ta’aleemat bhi yehi hain, Irshad e Nabawi £& hai: ‘Faal nikaalne ya nikalwaane wala, kaahin ya iske paas jaane 
wala aur jadu karne ya karwaane wala ham mein se nahi hai.’ 4 Aur Aap ¥& ne ye bhi farmaya: ‘Jo ki si a’araaf 
(pooshida cheezo’n ki ittela dene wala, mustaqbil ki khabre’n aur qismat mein kya hai? Is se aagaah kare waala) 

aur kaahin o nujoomi ke paas gaya aur iski baato’n ki tasdeeq ki to isne shariat e muhammadi ka inkaar kardiya.’ 

5 

Aur ek riwaayat mein hai ke 40 roz tak aise shaqs ki namaz qubool nahi hoti. Daur e haazir mein jaha’n jadugari 
ka makru dhanda urooj par hai aur muashre ke ye khatarnaak dushman (jadu karne aur karwane waale) aman 
o sukoon ko gharat karne aur khandano’n mein fitna o fasaad barpa karne mein masroof kaar hain, waha’n 
bandagaan e Rabbul A’alameen ke bahi khuwah aur naaseheen bhi insaniyat ko in khatrat se aagah karne aur 
inke aqaaed o amaal ki islah ke liye koshaa’n aur sargarm e amal hain. 

Inhi’n khair khuwahaan e ummat mein se Fazeelatush Shaikh Wahee Abdus Salaam Baali Hafizahullah bhi hain 
jinho’n ne Assarimul Battar Fee Tassdil Sahratil Ashraar jaisi intehaai jame aur mufeed kitab likh kar logo’n ki 
saheeh simt rehnumaai farmai hai. Ye kitaab 8 hisso’n par mushtamil hai jin mein inho’n ne jadu ki haqeeqat, 
kitab o sunnat mein jadugari ka hukam, jinnat ki haqeeqat aur jadu ke silsile mein, inka amal daqhal, jadu ki 
muqhtalif surate’n aur jadugaro’n ke muqhtalif tareeqa hae waardaat, jadu ka sharai ilaaj aur is se bachaao ke 
tareqe, nazar e bad ki haqeeqat aur iska ilaaj jaise ahem mauzuaat par sair haasil bahes ki hai. 

Asal kitab arbi zaban mein hai, Biraadar e Mukarram Haafiz Muhammad Ishaq Zaahid Faazil Madeena University 
ne ‘Jaadu ka Ilaaj, Quran o Sunnat ki Roshni Mein’ ke naam se bade umda peraae mein iska salees (T: Easy) 
urdu tarjuma pesh karke urdu-daa’n tabqe [T: Urdu readers] ke liye istefaada karne ka mauqa faraaham kiya 
hai. Allah Ta’ala mauluf o mutarjim ki is saee jameel ko qubool farmaae aur ise inke liye sadqa jaariya banaae 
aur awaamunnas ko is se rehnumaai haasil karne ke taufeeq marhammat farmae. Ameen! 

Foreward to Tenth Print 

Alhamdulillahi Rabbil A’alameen, wa Salaatu wa Salaamu A’alaa Ashrafil Ambiyaai wa Mursaleen wa A’alaa 
Aalihi wa Sahbihi Ajmaeen - Amma Ba’ad. 

Jab se meri kitaab ‘Waqaayatil Insaan Minal Jinni Wash Shaitaan’ bazaar mein aai hai aur is mein, main 
ne waada kiya tha ke shareer jadugaro’n ke ta’aqqub mein anqareeb ek kitab likhu’nga. Is waqt se baho saare 
islami mulko’n se mujhe khutoot mil rahe hain ke main is kaam ko jald mukammil karu’n. Jabke main is dauraan 
kai doosre ilmi kaamo’n mein mashgool hogaya, jin mein se ek fiqa ke mazmoon ki ta drees bhi the, is mazmoon 
mein mudarris ko kafi mehnat karna padti hai, kyou’nke ulama ke aqwaal o dalaael jama karne aur in mein 
maqaarna karne ke baad sahee maslakko tarjeeh dena hota hai aur main samajhta tha ke is kaam ke liye waqt 
faarigh karna ziyada ahem hai. Khas taur par islami bedari ke zamane mein jabke naujawan deeni ilm ki taraf 
mutawajje ho rahe hain, aise mein agar inki taraf tawajje na di jaae aur inhe’n ilm ke raaste par na daala jaae 
to wo halaakat ki ghaatiyo’n ki taraf badh sakte hain aur aisee deendari jiski buniyad deene ehkaam ki samajh 
boojh par na ho, gumrahi ke ziyada qareeb hoti hai. 

Taaham muta’adid mulko’n se aane waale khutoot aur nashar o ashaa’at ke maraakiz ke israar par 
mujhe kuch waqt is kitaab ki tarteeb ke liye nikaal pada, chuna-che main 1408 hijri mein haj karne ke liye 
Makka Mukarrama paho’ncha, yaha’n ek dost Umar bin Abid Mutrafee ne apna kutub khaana mausam e garma 
ki ta’ateelat mein mere hawaale kar diya aur is tarha mere liye ye kaam asaan ho gaya. Isi dauraan main ne ye 
kitaab likhi aur waqt ki qillat ke pesh e nazar mujhe shadeed iqhtesaar se kaam lena pada. Mere nazdeek ye 
kitab ahem mauzuaat ke liye mote mote anaasir aur furooa’at ke liye usool ki maanind hai, kyou’nke main ne 
munsib nahi samjha ke apne aur taalib ilmo’n ke waqt mein se is kitab ke liye is se ziyada waqt nikaalu’n. 

Behrehaal is kitab ka chapna tha ke ibtedaai mahino’n mein is ke 30,000 nusqe taqseem ho gae aur 
main ne samajh liya ke jo kaam mere zimme tha ise main ne anjaam de diya hai, lekin Misr, Saudi Arab, Khaleeji 
Mumaalik, Shaam, Libia, Tunisia, Al Jazaaer aur Al Maghrib waghaira se mujhe bahot saarey khutoot mausool 
hue, jin mein giley shikwo’n ke alaawa jadu ke kai caso’n ke ajeeb o ghareeb qisse bhe they, aur in mein likha 
gaya tha ke kitab mein mazkoora jadu ke ilaaj ke sharai tareqo’n par alam karne se Allah Ta’ala ne bahot saare 
marizo’n ko shifa naseeb ki hai, is par main Allah Ta’ala ka hi shukar guzaar hu’n. 

Mujhe maraakish se aaya hua wo khat nahi bhulega jiska khulaasa ye hai ke 1 naujawan aur iski maa’n 
baareek taant ke challe (T: Cover for amulets) banaaya karte the, jab naujawan ne is kitab ka kuch hissa padha 
to ise maaloom hua ke wo gumrahi ka kaam karte hain. Isne apni maa’n ko bataaya lekin chu’nke logo’n mein 
inka ye mashghala mashoor ha, is liye wo in mein rehte hue is kaam ko nahi chhod sakte the, chuna-che wo 
dusre shaher mein muntaqil hogae aur is kaam ko chhod kar sacchi tauba karli. 

Kuch aise khutoot bhi aaye jin mein likha gaya ke is kitab ne jadu garo’n ko nanga kardiya hai. Khaas 
taur par wo jadugar jo ye da’awa kiya karte the ke wo Quran ke zariye ilaj karte hain, jabke haqeeqat mein 
wo jadugar aur shobeda baaz the, log’n ne is kitab mein mazkura jadugaro’n ki alaamat ko padha to wo inhe’n 
fauran pehchaanne lag gae, is par bhi main Allah Ta’ala ka shukr adaa karta hu’n. 

Aur chand khutoot aise bhi mile jin mein is kitab mein mazkura kuch bato’n par tanqeed ki gai thee, 
aur haqeeqat ye hai ke in khutoot ko padh kar mujhe bahot khushi hui aur likhne walo’n ke liye main ne dua ki 
aur kaafi bato’n mein in ki naseehat ko main ne qubool kiya hai, aur main ab bhi aise khutoot ke intezaar mein 
ho’n kyou’nke ye neki aur taqwa ke silsile mein ek doosre se ta’aoon hai. Insaan ka koi bhi kaam ghalti aur 
kotaahi se paak nahi hota. 


Chand Zaroori Baate’n: 


1. Is edition mein, main ne jo kuch hazaf kardiya hai aur wo pehle editions mein maujood tha, is se main 
ne rujoo kar liya hai. 

2. Saabeqa editions mein azkaar waghaira ke jo adaad main ne apne taur par likeh the, inhei’n main ne 
hazaf kar diya hai aur inse main rujoo kar chuka hu’n. 

3. Jaadu ke mauzoo par chand deegar risaale aur kutub abhi kuch arsa pehle market mein aai hain, jin 
mein har choti badi aur saheeh aur ghalat cheez ko jama kiya gaya hai. Balke kuch kitabe’n aisi bhi aai 
hain jin mein zaher qaatil paaya jaata hai. Misaal ke taur par ek kitab mein bandish e jama’a ka ilaaj 
you’n likha gaya hai ke falaa’n ayaat ko naaf ke neeche likh le’n, phir jama kare’n, is se bandish jama 
ka jaadu toot jaaega, phir hammam mein jaane se pehle in ayaat ko mitaa daale’n. Kya is kitab ke 
mauluf ko maloom nahi ke is tarha Quran ki tauheen hoti hai? Main ne apne ek taalib e ilm ki duty lagaai 
ke wo is kitab ke mauluf ko khabardaar karde ke aisa karna hargiz durust nahi hai. Chuna-che talib e 
ilm ne ise is ke baare mein aagaah kiya to isne agle edition mein ise hazaf kardene ka waada kiya, lekin 
1 saal se ziyada arsa guzarne ke bawajood abhi tak is baare mein isne kuch nahi kiya. Is liye aisee kutub 
se bachna har musalman ke liye laazim hai agarche in ke maulufeen ye dawa bhi kare’n ke inho’n ne 
kitaab o sunnat ko chhodkar koi cheez nahi likhi, jabke inho’n ne aisa na kiya ho. Agar mujhe waqt mila 
to shayad main in kitabo’n ko jama karke inki ilmi andaz mein tardeed karu’nga, Insha Allah Ta’ala. 

4. Mujhe bataya gaya hai ke kaee ma’alijeen aurato’n ke ilaaj ke silsile mein laaparwaahi karte hain aur 
jab wo be parda aur baghair muharram ke inke paas aati hain to wo inka ilaaj karte hain.. aise 
ma’alijeen ko Allah se darna chhahiye aur apni hifaazat karni chhahiye. 

5. Mujhe ye bhi bataaya gaya hai ke kaee ma’alijeen ne jadu ke ilaj ko pesha banaa rakha hai aur wo ek 
khaas raqam ki adaaigee ki shart par hi ilaaj karte hain aur is silsile mein Hazrat Abu Saeed j® ki hadees 
bataur e daleel zikar karte hain jise main ne is kitab mein bayan kiya hai, halaa’nke is hadees mein 
aisee koi daleel nahi. Is mein to mahez itni baat hai ke ek qabeele ne jab chand Sahaaba Ikram sjt ki 
mehmaan nawaazi karne se inkar kardiya aur phir inka sardar beemar pad gaya to Hazrat Abu Saeed j® 
ne haq mehnat ki shart par ise dam kiya, aur inho’n ne is waqt tak Abu Saeed i® ko kuch nahi diya jab 
tak wo tandrust nahi hua. 6 So Hazrat Abu Saeed j® ka mutaaleba mehman nawazi se inke inkar ki wajah 
se tha, na ke peshe ke taur par. 

6. Mareez ko chhahiye ke wo parhezgar ma’alij se hi ilaaj karwae jo Quran ke zariye ilaaj karta ho, aur 
ise zaahiri elaanaat aur khokle na’aro’n ke dhoke mein nahi aana chhahiye. 

7. Jaadu aur jinnat waghaira ka ilaj karne walo’n ke liye meri naseehat ye hai ke wo sirf sharai tareeqa 
ilaj iqhtiyar kare’n aur is mein itna aage na badhe’n ke haraam ke murtakib ho jae’n. 

8. Aurat ke mohrim ke liye zaroori hai ke wo ise ma’alij ke paas akela na bheje, chhahe ma’alij kitna 
badaa nek insaan kyou’n na ho, kyou’n aisa karna haraam hai aur Rasool Allah \ne ghair mohrim 
aurat ke sath ilaahidgee se mana kiya hai. 

Aur aaqhir mein, main bataana caahta hu’n ke hamara maqsad bayaan e haq hai aur hamaari ummeed razaae 
ilaahi hai aur hamaara raasta Salaf e Saleheen (Sahaaba Ikram o Ta’abaeen) ke tareqe ke mutaabiq Quran o 
Sunnat ko apnaana hai. So is kitaab mein jise bhi koi khilaaf e Kitaab o Sunnat baat maloom hua ise chhahiye 
ke wo mujhe naseehat kare, aur hadees mein hai ke ‘Allah Ta’ala bande ki is waqt tak madad karta rehta hai, 
jab tak wo apne bhai ki madad karta rehta hai.’ 

Wa Sallallahu Wa Sallam wa Baarik A’alaa Muhammad wa Aalihi wa Ashaabihi Ajmaeen 

Waheed bin Abdus Salaam Baali - Manshaat Abbas, Shaabaan 1417 Hijri 


6 Saheeh Bukhari (2276) Saheeh Muslim (2201) 
Tirmizi (2063) Sunan Ibne Majja (2156) 



Foreword First Print 

Allah Ta’ala ki hamd o sanaa aur Rasool Akram HSt par darood o salaam ke baad: 

Jaadu ka mauzoo in aham mauzooa’at mein se hai jin ka bahes o tehqeeq aur tasneef o taleef ke zariye 
ta’aqqub karna ulama ke liye zarrori hai, kyou’nke jaadu amali taur par hamare ma’asro’n mein bharpoor 
andaaz se maujood hai aur jaadugar chand rupiyo’n ke badle din raat fasaad phailaane par tule hue hain. 
Jinhe’n wo kamzor eman wale aur in keena parwar logo’n se wasool karte hain jo apne musalman bhaiyo’n se 
bhogz rakhte hain aur inhe’n jadu ke azaab mein mubtela dekh kar khushi mehsoos karte hain. 

Ulama ke liye zaroori hai ke wo jadu ke khatre aur iske nuqsanaat ke mutalliq logon ko khabardaar 
kare’n aur jadu ka sharai tareeqe se ilaaj kare’n taake log iske tod aur ilaaj ke liye jadugaro’n ka ruqh na kare’n 
aisee zaroorat ke pesh e nazar main apne qareen ki khidmat mein ye kitaab pesh kar raha hu’n jis ka main ne 
in se 4 saal qabl apni kitaab ‘Waqaayatil Insaan Minal Jinni Wash Shaitaan’ mein waada kiya tha. Ye kitab ek 
kam ilm aadmi ki saada se koshish hai aur iska ahem maqsad ye hai ke musalman jaadu aur iski taseer se beemar 
pad jaane wale logo’n ka aur isee tarha hasad aur nazar e bad ka sharai tareeqo’n se ilaaj kar sake’n taake log 
in jadugaro’n aur shobeda baazo’n ke paas jaane se parhez kare’n jo in ke aqaaed ko tabaah aur inki ibaadat 
ko kharab kar dete hain. 

Is kitaab ko main ne 8 hisso’n mein taqseem kiya hai: 

Pehla hissa: Jadu ki tareef, shaitan ka taqarrub haasil karne ke liye jaadugaro’n ke baaz wasaael. 

Doosra hissa: Jaadu Quran o Sunnat ki raushni mein, is mein jadu aur jinnat ke wajood ko Quran o Sunnat se 
sabit kiya gaya hai. 

Teesra hissa: Jaadu ki aqsaam 

Caho’nta hissa: Jinnat ko haazir karne ke liye jaadugaro’n ke 8 hisse, har tareeqa mukammil taur par zikar nahi 
kiya gaya taake is kitab ko padh kar koi shaqs is tareeqe par amal na kar sake. 

Paa’nchwa’n hissa Shriat mein jaadu ka hukam. 

Cheta hissa Jaadu ka tod Is mein jadu ki muqhtalif aqsaam, alaamat, ilaaj aur ilaaj ke amali namune zikar 
kiye gae hain. 

Saatwa’n hissa Bandish e Jimaa ka jadu aur iska ilaaj is mein jadu ke asar se bachne ke liye chand zaroori 
ehtiyaati tadaabeer bhi zikar ki gai hain. 

Aathwa’n hissa: Nazar e bad ki taseer aur iska ilaaj. 

Meri dua hai ke Allah Ta’ala is kitab se is ke likhne wale, padhne wale aur ise nashar karne wale ko 
faeda paho’nchaae aur main har aise shaqs se dua ka talabgaar hu’n jise meri is kitab se faaeda paho’ncha. 

Yahaa’n ek tambeeh karna zaroori hai aur wo ye ke is kitab mein jo baat bhi aap ko khilaaf e kitab o 
sunnat maloom ho ise deewar parde mare’n aur kitab o sunnat par amal kare’n. Meri dua hai ke Allah Ta’ala 
har aise insan par rahmat farmae jo mujhe meri galti ke muta’alliq agaah kare aur agar main zinda na hu’n to 
meri kitab mein islah karde. Main har aisee baat se baree hu’n jo khilaf e Quran o Sunnat ho, main ne apni had 
tak islah ko koshish ki hai jiski taufeeq sirf Allah Ta’ala ke hath mein hai, main isi par bharosa karta hu’n. 

Waheed bin Abdus Salaam Baali 

Roza e Mubaarak, Masjid an Nabawi - 14 th Ramadan 1411 Hijri 


Pehla Hissa 


Seher Ki Tareef 

Saher.Laghawee Etebaar se [T: In Vocablary] 

Jaadu ke liye arabi zaban mein Sehar ka lafz istemaal hua hai jiski tareef ulama ne you’n ki hai: 

Al Laith kehte hain: ‘Sehar wo amal hai jis mein pehle shaitan ka qurb haasil kiya jaata hai aur phir is se madad 
li jaati hai.’ 

Al Azhari kehte hain: ‘Sehar dar asal kisi cheez ko iski haqeeqat se phir dene ka naam hai’ 7 

Ibne Manzoor is ki tawajje bayan karte hue likhte hain ke ‘Saahir (jaadugar) jab baatil ko haq banaa kar pesh 
karta hai aur kisi cheez ko iski haqeeqat se hat kar saamne laata hai to goya wo ise deeni haqeeqat se pher 
deta hai.’ 8 

Ibne Aisha se marwi hai ke ‘Arbo’n ne jaadu ka naam Sehar is liye rakha hai ke ye tandrusti ko beemari mein 
badal deta hai.’ 9 

Ibne Faaras Sehar ke mutaaliq kehte hain: ‘Ek qaum ka khayaal ya hai ke Sehar baatil ko haq ki shakal mein 
pesh karna hai.’ 10 

Al Mo’ojam al Waseet mein Sehar ki ta’areef you’n hai: ‘Sehar wo hota hai jis ki buniyad lateef aur intehaai 
bareek ho.’ * 11 

Saahib e Muheet al Muheet kehte hain: ‘Sehar ye hai ke kisi cheez ko bahot khoobsurat banaa kar pesh kiya 
jaae taake log is se hairaan ho kar reh jaae’n.’ 12 

Saher: Shariat Ki Istelaah Mein 

Sharai Istelah mein seher ki ta’areef kuch is tarha ki gai hai: Imam Faqhruddin Raazi kehte hain: ‘Shariat ke urf 
mein ‘Saher’ (Jadu) har is kaam ke sath maqhsoos hai jiska sabab maqhfi ho. Ise is ki asal haqeeqat se hat kar 
pesh kiya jaae aur dhoka dahi is mein numaaya’n ho.’ 13 

Imam Ibne Qadaama al Maqdisee kehte hain: Jadu aisee graho’n aur aise dam o darood aur alfaaz ka naam hai 
jinhei’n bolaa ya likha jaae, ya karaa jaae ke jaadugar aisa amal kare jis se is shaqs ka badan ya dil ya aqal 
mutassir ho jaae jis par jadu karna maqsood ho. 

Aur jadu waqeatan asar rakhta hai, chuna-che jadu se koi shaqs qatal bhi ho sakta hai, beemar bhi ho 
sakta hai aur apni beewi ke qurb se aajiz bhi aasakta hai, balke jadu khavind biwi ke darmiyan judaai bhi daal 
sakta hai aur ek dusre ke dil mein nafrat bhi paida kar sakta hai aur muhabbat bhi. 14 

Imam Ibne Qaiyyim .* kehte hain: ‘Jadu, arwaah e khabeesa ke asar o nufooz se murakkab hota hai jis se bashri 
tabaae’ey mutassir ho jaati hain.’ 15 

Gharz sehar jadugar aur shaitan ke darmiyan hone wale ek muhaede ka naam hai jiski bina par jadugar 
kuch haraam aur shirkiya umoor ka irtekaab karta hai aur shaitan iske badle mein jadugar ki madad karta hai 
aur iske mutaalebaat ko poora karta hai. 


7 Tehzeeb ul Laggha 12 Muheet al Muheet P 399 

8 Lisaan ul Arab V4 P 348 13 Al Misbah al Muneer P 268 

9 Lisaan ul Arab V4 P 348 14 Al Mughnee V10 P104 

10 Maqabees al Loghat P 507 & Al Misbaah P 267 15 Zaad ul Ma'aad V4 P126 

11 A! Mo'ojam al Waseet VI P 419 




Shaitan ka Qurb Haasil Karne Ke liye Jadugaro'n ke baaz tareeqe: 

Shaitan ko raazi karne aur is ka taqreeb haasil karne ke liye jaadugaro’n ke muqhtalif wasaael hain, 
chunaache baaz jadugar is maqsad ke liye quran e majeed ko apne pao’n se baandh kar baith ul khula mein 
jaate hain aur baaz Quran e Majeed ki ayaat ko gandagi se likhte hain, baaz inhein haiz ke khun se likhte hain, 
baaz qurani ayaat ko apne pao’n ke nichle hisso’n par likhte hain, kuch jadugar surah fateha ko ulta likhte hain 
aur baghair wuzu ke namaz padhte hain aur kuch hamesha haalat e janaabat mein rehte hain aur kuch 
jadugaro’n ko shaitan ke liye janwar zubar karna padte hain aur wo bhi bismillah padhe baghair, aur zubah 
shuda jaanwar ko aisee jagah par phenkna padta hai jis ko khud shaitaan tai karta hai. 

Baaz jadugar sitaaro’n ko sajda karte aur inse muqhatib hote hain baaz ko apni maa’n ya beti se zina 
karna padta hai aur kuch ko arabi ke alaawa kisi doosri zaban mein aise alfaaz likhna padte hain jin mein kufriya 
ma’ani paae jaate hain. 

Is se maloom hua ke shaita jadugar se pehle koi haraam karwaata hai phir iski madad aur khidmat karta hai. 
Chuna-che jadugar jitna badaa kufriya kaam karega, shaitan itna ziyada iska farmabardaar hoga aur iske 
mutalbaat ko poora karne mein jaldi karega aur jab jadugar shaitan ke bataae hue kufriya kamo’n ko bajaa 
laane mein kotahi karega, shaitan bhi iski karne se ruk jaaega aur iska naa-farmaan ban jaega. So jadugar aur 
shaitan aise saathi hain jo Allah Ta’ala ki naafarmaani karne par hi aapas mein milte hain, aur aap jab kisi 
jadugar ke cehre ki taraf dekhe’nge to aapko meri ye bate’n yaqeenan durust maloom ho’ngi kyou’nke is ke 
cehre par kufr ka andhera you’n chaaya hua hota hai goya wo siyaah baadal ho. 

Agar aap kisi jadugar ko qareeb se jaante ho’n to yaqeenan ise zabu’n haali ka shikaar pae’nge. Wo 
apni biwi, apni aulad hatta ke apne aap se tang aachuka hota hai. Ise sukoon ki neend naseeb nahi hoti aur is 
par mustazaad ye ke shaita khud iske biwi baccho’n ko aksar o beshtar eza dete rehte hain aur inke darmiyan 
shadeed ikhtelaafaat paida kardete hain. 

Sach farmaya Allah Ta’ala ne ke ‘Aur Jisne Mere Deen Se Mu’n Mod-liya (Duniya Mein) Iski Zindagi Tang 
Guzregi.’ 16 


16 

Doosra Hissa 


Jaadu Quran o Sunnat Ki Raushnee Mein 

1. Jinno'n Aur Shaitaano'n Ke Wajood Par Dalaael: 

Jin, Shaitaan aur Jadu ke darmiyan bahot gehra talluq hota hai, balke jadu ki buniyad hi jinnat aur 
shayaateen hain, baaz log jinnat ke wajood ka inkaar karte hain aur isi buniyaad par jadu ki taseer ke qaael 
nahi, is liye pehle jinnat o shaiyaateen ke wajood par dalaael pesh kiye jaate hain: 

Quraani Dalaael 

1. ‘Aur Yaad Keejiye Jab ham Kai Jinno’n Ko Tere Paas Pherkar Laae.’ 17 

2. ‘Jinno’n aur admiyo’n! Kya tumhare paas turn hi mein se paighambar nahi aae jo meri ayatei’n turn ko 
sunaate aur is din ke saamne aane se turn ko daraate.’ 18 

3. ‘Keh deejiye, mujhe ye wahee aai hai ke jinnat mein se chand shaqso’n ne (mujhe se Quran) suna, phir 
kehne lage ham ne ek ajeeb Quran suna.’ 19 

4. ‘Aur (ye hua ke) baaz adamzaad log kuch jinnon ki panah lete the jis se inka damagh aur cadh gaya.’ 20 

5. ‘Shaitaan yehi caahta hai ke sharaab aur jue se turn me aapas mein dushmani aur keeena paida karde, 
aur turn ko Allah ki yaad aur naamz se baaz rakhe, to ab bhi turn baaz aate ho ya nahi?’ 21 

6. ‘Aey Eman Waalo! Shaitaan ke qadam ba qadam mat chalo, aur jokoi iski pairwee karega (wo gumrah 
hoga is liye ke) wo to be hayaai aur bure hi kaam karne ko kahega.’ 22 

Iske alaawa bhi Quran e Majeed ki bahot saari ayaat is baare mein maujood hain, balke jinnat ke mutaalliq ek 
mukammil suran Quran e Majeed mein maujood hai. Lafz Jin Quran e Majeed mein 22 martaba aaya hai, lafz 
Al Janna 7 martaba aaya aur lafz Shaitaan 68 marta ba aur lafz Shayaateen 17 martaba zikar kiya gaya hai jis 
se is mauzoo ke mutalliq Quraani dalaael ki kasrat ka andaaza lagaaya jaasakta hai. 

Hadees Mein Se Chand Masaael 

1. Hazrat Ibne Masood sa kehte hain ke: ‘Rasool Allah ek raat ko ham se achaanak ghaeb ho gae, chuna- 
che inhe’n waadiyo’n aur ghatiyo’n mein talash karne lage, aur aapas mein ham ne kaha ke shaayad 
aapko aghwa kar liya gaya hai ya qatal kar diya gaya hai. Hamaari wo raat intehaai pareshani ke aalam 
mein guzri, subha hui to ham ne Aap \ko ghaar e hira ki jaanib se aate hue dekha, ham ne Aap 
ko bataaya ke raat Aap achaanak ham se gaeb ho gae the, ham ne Aap ko bahot talaash kiya 
lekin Aap ke na milne par raat bhar pareshan rahe. 

To Aap i tzfe. ne farmaya: Mere paas jinnat ka ek numaainda aaya tha, to main iske sath chal padaa aur 
jaakar inhe’n Quran e Majeed padh kar sunaaya...’ Phir Aap hame’n lekar is jagah par ge aur hame’n 
inke nishaanat aur inki aatishee’n alamaat dikhaai’n, aur Aap ne ye bhi bataaya ke jinno’n ne Aap 
se kuch maa’nga to Aap sa* ne farmaya: ‘Har aisee haddi tumhari ghiza hai jis par Bismillah ko 
padha gaya aur har gobar tumhare jaanwaro’n ka khaana hai. Phir Aap sat hame’n kehne lage ‘lehaaza 
turn haddi aur gobar ke sath istenjaa mat karo kyou’nke wo tumhare jin bhaiyo’n ka khaana hai.’ 23 


17 Surah al Ahqaaf 29 

18 Surah al Anaam 130 

19 Surah allin 01 
20 Surah allin 15 


21 Surah Maaeda 91 

22 Surah an Noor 21 

23 Muslim: V4 P170 



2. Hazrat Abu Saeed Khudri •& kehte hain ke: 

‘Rasool Allah ;mujhe farmaya: Mera khayaal hai ke tumhe’n bakriya’n aur dehati maahol bahot 
pasand hai, so jab turn apni bakriya’n aur apne dehaat mein ho aur azaan kaho to apni awaaz buland 
kar liya karo kyou’nke muazzin ki awaaz ko jo jin, jo insan aur jo cheez bhi sunti hai wo qiyaamat wale 
din iske haq mein gawaahi degi.’ 24 

3. Hazrat Abdullah bin Abbas kehte hain ke 

‘Rasool Allah apne chand saathiyo’n ko lekar nikle aur ka iraada Okaaz ke bazaar jaane ka tha, aur 
idhar shayaateen aur asmaan se aane wale khabro’n ke darmiyan rukawate’n paida kardi gai thee’n aur 
in (shaitaano’n) par sitaare tootne lag gae the, chuna-che wo jab apni qaum ke paas khaali haath 
waapas aae to ise aakar bataate ke hame’n kai rukawato’n ka saamna hai aur ham par Shaab e Thaaqib 
ki maar padne lag gai hai to wo aapas mein kehte ke aisa kisi bade waqqe ki wajah se ho raha hai 
lehaaza mashriq o maghrib mein jaao aur dekho ke ye rukawate’n kyou’n paida ho rahi hain? 

Chuna-che Thaamha ka ruqh karne wale shayateen (jinnat) Aap fMi ki taraf aanikle Aap a®* is 
waqt naqhla mein the aur Okaaz mein jaane ka iraada farma rahe the. Aap ne Fajr ki namaz 
padhaai, in jinnat ke kaano’n mein Quran ki awaaz padi to wo ise ghaur se sunne lag gae aur kehne 
lage: Allah ki Qasam! Yehi wo cheez hai jo hame’n asmaan ki khabre’n sunne se rok rahi hai, so ye apni 
qaum ke paas waapas gae aur inse kehne lage: ham ne ajeeb o ghareeb Quran suna hai, joke bhalaai 
ka raasa dikhaata hai, so ham ot is par eman le aae hain aur apne parwardigaar ke sath kabhi shirk nahi 
kare’nge.’ 

Iske baad Allah Ta’ala ne Aap fife. par.[26] ko utaara aur Aap ki taraf jinno’n ki baat ko wahee 

kar diya gaya. 25 

4. Hazrat Aisha n se marvi hai ke Rasool Allah && ne farmaya: 

‘Farishto’n ko noor se, jinno’n ko aag ke shole se aur Aadam * ko is cheez se paida kiya gaya jo tumhare 
liye bayan kardi gai hai.’ 26 

5. Hazrat Safiyya bin Hai n se riwayat hai ke Aap ne farmaya: 

‘Beshak shaitaan insaan mein khoon ki tarah gardish karta hai.’ 27 

6. Hazrat Abdullah bin Umar se riwayat hai ke Rasool Allah ne farmaya: 

‘Turn mein se koi ek jab khaana khaae to daei’n haath [T: right hand] se khaae aur jab paani piye to 
daaei’n haath se piye, kyou’nke shaitan apne baae’n hath se khaata, peeta hai.’ 28 

7. Hazrat Abu Huraira a se riwayat hai ke Rasool Allah msr ne farmaya: 

‘Jo baccha bi paida hota hai, shaitan iske pehlu mein nok-daar cheez cubhota hai, jis se baccha cheeqh 
uthta hai, siwaae Hazrat Esa * aur inki maa’nke.’ 29 

8. Rasool Allah ke saamne ek aise shaqs ka zikar kiya gaya jo subha hone tak soya raha ho, to Aap ?s8t 
ne farmaya: ‘Ye wo shaqs hai jiske kano’n mein shaitan peshaab kar jaata hai.’ 30 

9. Abu Qataada s© kehte hain ke Rasool Allah ne farmaya: 

‘Accha khuwaab Allah ki taraf se hota hai aur buraa khuwaab shaitaan ki taraf se, so jo shaqs khuwaab 
mein naa pasandeeda cheez dekhe wo apni bae’n taraf 3 baar aahista se thook de aur shaitaan se Allah 
ki panah talab kare, aisa karne se buraa khuwaab iske liye nuqsaan-dan nahi hoga.’ 31 

10. Abu Saeed Khudri sSs kehte hain ke Aap iSsfe ne farmaya: 

‘Turn mein se koi ek jab jamaai le to apne haath ke saath mu’n band karle [T: cover you mouth using 
your hand] kyou’nke (aisa na karne ki wajah se) shaitaan mu’n mein daqhil ho jaata hai.’ 32 

Is mauzoo ki deegar ahaadees bhi kaseer ta’adaad mein maujood hain. Talab e Haq ke liye yehi kaafi hain jo 
zikar kardi gai hain aur in se waazeh taur par maloom ho raha hai ke jinnat aur shayaateen koi wahem nahi, 
haqeeqat hain aur is haqeeqat ko wahem wohi shaqs qaraar de sakta hai jo ziddi aur mutakabbir ho. 

2. Jadu Ke Wajood Par Dalaael 

Quraani Dalaael 

1. ‘Aur Suleman n> Ki Baadshaahat mein shaitan j padha karte the, wo log iski parwee karne lage halaa’nke 
Suleman * kaafir na the, albatta ye shitaan kaafir the jo logo’n ko jaadu sikhaate the aur wo bate’n jo 
shaher e Baabil mein 2 farishto’n Haroot aur Maroot par utaari gai thee’n aur wo dono’n ( Haroot aur 
Maroot) kisi ko jadu nahi sikhlaate the jab tak ye nahi keh lete ke ham aazmaesh hain, pas to kaafir na 
ho. Is par bhi wo inse aisee baate’n seekh lete hain jinki wajah se wo khaawind-biwi ke darmiyan judaai 
karaade’n halaa’nke wo Allah ke hukam ke baghair kisi ka jadu se kuch bigaad nahi sakte aur aisee 
bate’n seekh lete hain jin mein faaeda kuch nahi, nuqsaan hi nuqsaan hai auryahoodiyo’n ko ye maloom 
hai ke jo koi (eman dekar) jadu kharede wo aaqhirat mein bad naseeb hai, agar wo samajhte hote to 
jis ke ewaz inho’n ne apni jano’n ko bech daala iska buraa badla hai.’ 33 

2. ‘Musa >* ne kaha: turn sach baat ko jab wo tumhare paas aai (jadu kehte ho) bhalaa ye koi jaadu hai? 
Aur jadugar to kabhi kaamyaab nahi hote.’ 34 

3. ‘Jab inho’n ne (apni laathiyaan aur rassiya’n) daale’n to Musa * ne kaha: ye jo turn lekar aae ho wo to 
jaadu hai, beshak Allah Ta’ala isko baatil kardega, kyou’nke Allah shareer logo’n ka kaam banne nahi 
deta aur apni bato’n se Allah haq ko haq kar dikhaaega agarche nafarmaan log bura maane’n.’ 35 

4. ‘Musa * apne dil hi dil mein sahem gae, Ham ne kaha: Mat Daro, Beshak Tumhi ghaalib Rahoge aur Jo 
A’asaa Tumhare Daahine Haath Mein Hai Isko (Maidaan Mein) Daal Do, Inho’n ne Jo Dho’ng Rachaaya 
hai Isko Hadam Karjaaega, Inho’n Ne Jo Kuch Kiya Hai Iski Haqeeqat Kuch Nahi, Jadu Ka Tamaasha Hai 
Aur Jadugar Jaha’n Jaae Kaamyaab Nahi Hota.’ 36 

5. ‘Aur ham ne Musa * ko wahee bheji turn bhi apna a’asaa daal do, so a’asaa ka daalna tha ke isne inke 
saare bane banaae khel ko nigalna shuru kiya, pas haq zaahir ho gaya aur inho’n ne jo kuch banaaya 
tha sab jaata raha, pas wo log is mauqe par haar gae aur khoob zaleel hokar phire aur jo jadugar the 
sajda mein gir gae. Kehen lage: ham eman laae Rabbul A’alameen par jo Moosa o Haroon ka bhi rab 
hai.’ 37 

6. ‘Aap keh deejiye ke main subha ke rab ki panah mein aata hu’n har is cheez ke shar se jo isne paida ki 
hain aur andheri raat ki tareeki ke shar se jab iska andhera phail jaae aur girah (lagaa kar in) mein 
phoonkne waaliyo’n ke shar se bhi aur hasad karne wale ki burai se bhi jab wo hasad kare.’ 38 

7. ‘Wo jadugar aurate’n jo dhago’n ki girhe’n [T: Knots] banaa kar in par dam karti aur phu’nkti hain.’ 39 

Aur Hafiz ibne Katheer .* isi ki tafseer mein kehte hain: ‘Mujaahid.*, Akrama.*, Hasans, Qataada & aur 
Zahaak .* ne Annaffathaati Fil O’oqad se jaadugar aurate’n muraad li hain.’ 40 

Aur Yehi baat Ibne Jareer Tabree .* ne bhi kahi hai aur Qaasmi .* kehte hain ke mufassireen ne isi 
mauqaf ko ikhtiyaar kiya hai. 

Jadu aur jadugaro’n ke mutalliq deegar bahot si ayaat maujood o mashoor hain aur Islam ki thodi bahot 
maloomaat rakhne wala shaqs bhi in se waaqif hai. 

Hadees e Nabwi <se chand dalaael: 

1. Hazrat Ayesha kehti hain ke qabeela Banu Zareeqh se ta’alluq rakhne wale 1 shaqs ne (jise Labeed 
bin al A’asim kaha jata tha) Rasool Allah Wt par jadu kar diya, jis se Aap mutassir hue. Chuna-che 
Aap ka khayal hota ke Aap itOt ne fala’n kaam kar liya hai halaa’nke Aap ne nahi kiya hota tha. 
Ye maamla aese chalta raha, yaha’n tak ke Aap ek din (ya ek raat) mere paas the aur baar baar 
Allah Ta’ala se dua karte the iske baad mujh se farmane lage: ‘Aye Ayesha s&! Kya tumhe’n maloom 
hai ke Allah Ta’ala ne meri dua qubool karli hai, mere pas 2 aadmi aae the, jin mein se ek mere sar aur 
doosra mere pao’n ke paas baith gaya aur ek ne doosre se poocha: 

Is shqs Ko Kya Hua 

Is par jaadu kiya gay hai 

Kisne kiya hai? 

Labeed bin al A’asim ne kiya hai. 

Kis cheez mein kiya hai? 

Kanghee, Baalo’n aur Khajoor ke khoshe ke gilaaf mein 
Jis cheez mein isne jadu kiya hai, wo kaha’n hai? 

Bar Zarwaan mein hai. 

Chuna-che Rasool Allah rSfc apne kuch Sahaba Ikram n ke sath is kuwe’n ko aae (ise nikaala aur phir) 
waapas aagae aur farmane lage: Aey Ayesha $! Iska paani intehaai surq rang ka ho chuka tha aur iski 
khjooro’n ke sar aise the jaise shaitan ke sar ho’n. (yaani wo intehaai bad-shaki thee’n) 

Main ne kaha Ya Rasool Allah Aap ne jadu kuw’n se nikaala nahi? 

Aap i&t ne farmaya: Allah Ta’ala ne mujhe aafiyat di haur aur main nahi caahta ke log kisi shar aur 
fitna mein mubtela hu jaae’n. Iske baad Aap ne ise nikaalne ka hukam diya aur phir ise zameen 
mein dabaa diya gaya.’ 41 

Sharah Hadees: [T: Explaination]: Yahoodiyo’n ne Labeed bin al A’asim (jo in mein sab se bada jadugar 
tha) ke sath ye baat tai karli thee ke wo Rasool Allah par jadu karega aur wo ise is ke badle 3 dinar 
de’nge, chuna-che is bad-baqht ne ye kaam is tarha kardaala ke 1 choti se ladi ke zariye jo Aap fste. ke 
ghar mein aati jaati the, Aap ke chand baal mangwaaliye aur inpar jadu karke inhe’n Bar Zarwaan mein 
rakh diya. 

Is hadees ki muqhtalif riwayat ko jama kiya jae to maloom hota hai ke ye jadu Aap ko apni 
biwiyo’n ke qareeb jane se rokne ke liye tha, chuna-che Aap rko khayal hota ke Aap ne kisi biwi 

se jama’a kar sakte hain, phir jab qareeb hote to na kar paate, bas iska Aap && par yehi asar tha, iske 
alaawa Aap ki aqal aur Aap ke tasarrufaat jadu ke asar se mehfooz the. 

Is jadu ki muddat mein ulama ke darmiyan iqhtelaf paya jaata hai, baaz ne 4- din aur baaz ne 
koi aur muddat bayan ki hai. Allah hi ko maloom hai ke iski muddat kitni the, phir Nabi e Kareem 
ne Allah Ta’ala se baar baar dua ki aur Allah ne Aap fife. ki dua qubool karli aur 2 farishto’n ko Aap tss*. 
ki taraf utaar diya. Jinke darmiyan ka mukaalma [T: Conversation] hua (jo guzishta staro’n mein bayan 
kiya gaya hai) is se Aap ko maloom hogaya ke jadu kis ne kiya hai aur kis cheez mein kiya hai aur 
wo is waqt kaha’n hai. 

Aap par kiya gaya ye jadu intehani shadeed tha aur is se yahudiy’n ka maqsad Aap a&t ko 
qatal karna tha, lekin Allah Ta’ala ne inhe’n bachaaliya aur iska asar sirf itna hosaka joke zikar kardiya 
gaya hai. 

Eteraaz Aur Iska Jawaab 

• Al Maazri & kehte hain: Mubtad-een ne is hadees ka inkar kiya hai, kyou’nke inke khayal ke mutabiq 
ye hadees mansab e nabuwwat ki tauheen aur is mein shukook o subhaat paida karti hai aur ise 
durust manne se shariat par etemad uth jaata hai, ho sakta hai ke Aap iSsfe ko khayal aata ho ke 
Jibraeel * aae halaa’nke wo na aae ho’n aur ye ke Aap ki taraf wahee ki gai hai hala’nke wahee 
na ki gai ho!! 

Phir kehte hain ke mubtad-een ka ye kehne bilkul ghalat hai kyou’nke mojezaat nabuwat is 
baat ki khabar dete hain ke Aap .Ws tableegh wahee ke silsile mein ma’asoom aur sacche 
the. Aap ki asmat jab mojezaat jaise qawee dalaael se sabit shuda haqeeqat hai to iske 
khilaf jo baat bhi hoti wo beja taswwur ki jaaegi. (38) 

• Abu Al Jaknee al Yusufee .* ka kehna hai: 

Jaha’n tak Jadu se Rasool Allah ke mutassir hone ka talluq hai, to isse mansab e nabuwwat 
par koi harf nahi aata, kyou’nke dunya mein ambiya par beemari aasakti hai jo aaqhirat mein inke 
darajaat ki bulandi ka baa’as banti hai. Lehaza jadu ki beemarii ki wajah se agar Aap ko kahayal 
hota tha ke Aap ne duniyawi umoor mein se koi kaam kar liya hai, halaa’nke Aap \ne ise nahi 
kiya hota tha aur phir jab Allah Ta’ala ne Aap as* ko ittela daydi ke Aap a®* par jadu kiya gaya hai 
aur wo fala’n jaga par hai aur Aap afe ne ise waha’n se nikal kar dafan bhi karwadiya tha to is sabab 
se risaalat mein koi nuqs nahi aata, kyou’nke ye doosri beemariyo’n ki tarah ek beemari hi thee. Jis 
se Aap ki aqal mutassir nahi hui. Sirf itni baat thee ke Aap as=.- ka khayal hota ke shayad Aap tzfe. 
apni kisi biwi ke qareeb gae hain, jabke Aap ffik ne aisa nahi kiya hota tha. So itna asar beemar ki 

haalat mein kisi bhi insan par ho sakta hai.Phir kehte hain: Aur hairat is shaqs par hoti hai ke jadu 

ki wajah se Aap ke beemar hone ko risaalat mein ek aib tawawwur karta hai haala’nke Quran e 
Majeed hi firaun ke jadugaro’n ke sath Hazrat Musa * ka jo qissa bayana kiya gaya hai, is mein ye 
baat wazeh taur par maujood hai ke janab Musa >* ko bhi inke jadu ki wajah se khayal hone laga tha 
ke inke phe’nke hue dande daud rahe hain... lekin Allah Ta’ala ne inhe’n sabit qadam rakha aur na 
darne ki talqeen ki. 42 

Magar Hazrat Musa * ke mutaaliq kisi ne ye nahi kaha ke jadugaro’n ke jadu ki wajah se inhe’n 
jo khayal aaraha tha wo inke mansab e nabuwwat ke liye aib tha, (so agar wo aib nahi tha to jo kuch 
Aap ke sath pesh aaya wo bhi aib nahi ho sakta kyou’nke) is tarha ki beemari Ambiya * par 
aasakti hai jis se inki emani quwwat mein izaafa hota hia. Allah Ta’al inhe’n inke dushmano’n par 

fateh naseeb karta hai. Khilaaf e aadat mojezaat ataa karta hai, jadugaro’n aur kafiro’n ko zaleel o 
ruswa karta hai aur behtareen anjaam muttaqee logo’n ke liye khaas kardeta hai. 43 

2. Hazrat Abu Huraira n Rasool Allah a®* se riwayat karte hue kehte hain ke Aap a®* ne farmaya: 

‘7 halaak karne wale kamo’n se bach jaao.’ 

Sahaaba Ikram & ne kaha: Aey Allah ke Rasool ! wo 7 kaam kya hain? 

Aap asfii ne farmaya: ‘Allah Ta’ala ke sath shirk karna, Jadu karna, Kisi shaqs ko baghair haq ke qatal 
karna, Sood khaana, Yateem ka maal khaana, Jang ke din peeth pherlena aur Paak Daaman momina aur 
Bholi Bhaali aurato’n par tohmat lagaana.’ 44 

Is hadees mein Rasool Allah ne jadu se bachne ka hukam diya hai aur ise halaak kardene 
wale kabeera gunaho’n mein shumar kiya hai aur ye hadees is baat ki daleel hai ke jadu ek haqeeqat 
hai, mahez khaam khayaali nahi. 

3. Hazrat Ibne Abbas P, kehte hain ke Rasool Allah ne farmaya: ‘Jis ne sitaaro’n ke ilm sikhaaya goya 
isne jadu ka ek hissa seekh liya, phir wo sitaaro’n ke ilm mein jitna aage jaaega, itna iske jadu ke ilm 
mein izaafa hoga.’ 45 

Is hadees mein Rasool Allah rJ®» ne jadu seekhne ke ek raasta bataaya hai taake musalman is 
raaste se bach sake’n aur ye is baat ki daleel hai ke jadu ek haqeeqi ilm hai jise baqaaeda taur par 
haasil kiya jaata hai aur yehi baat Allah Ta’al ke is farman se bhi maloom hoti hai: ‘Phir wo in dono’n 
se is cheez ka ilm haasil karte hain jis se wo khaawind-Biwi ke darmiyan judaai daal dete hain.’ 
Mazkoora hadees aur ayat dono’n jadu ka ilm hasil karne ki mazammat ke zimn mein aai hain, jis se ye 
baat khul kar saamne aajaati hai ke jadu doosre ilmo’n ki tarha ek ilm hai aur iske chand usool hain jin 
par iski buniyad hai. 

4. Imran bin Hussain & se marwi hai ke Aap ne farmaya: ‘Wo shqs ham mein se nahi, jis ne faal nikaali 
ya iske liye jaal nikaali gai aur jis ne ghaib ko janne ka dawa kiya ya wo ghaib ko janne ka dawa karne 
wale ke paas gaya aur jisne jadu kiya ya iske liye jadu kiya gaya aur jo shqs nujoomi ke paas aaya aur 
wo jo kuch kehta hai isne iski tasdeeq kardi to isne Muhammad fs&r ki shariat se kufr kiya.’ 46 

Is hadees mein Aap ne jadu se aur jadugar ke paas jane se mana farmaya aur Rasool Allah 
a®* kisi aisi cheez se hi mana karte hain jo haqeeqatan maujood ho. 

5. Abu Moosa Ashari se riwayat hai ke Rasool Allah ne farmaya: ‘Jannat mein daqhil nahi hoga: 
Sharaab pene wala, Jadu par yaqeen rakhne wala aur qata’a rahmi karne wala.’ 47 

Is hadees mein Rasool Allah ne ye aqeeda rakhne se mana farmaya hai ke jadu bazaat e 
khud asar andaaz hota hai, so har momin par ye aqeeda rakhna laazim hai ke jadu ya koi aur cheez 
siwaae Allah Ta’ala ki marzi ke kuch nahi kar sakti, farmaan e llaahi hai: ‘Aur Wo (Jadugar) Kisi Ko Jadu 
Ke Zariye Nuqsan Nahi paho’nchasakte, siwaae is ke ke Allah ka hukam hai.’ 

6. Hazrat Ibne Masood % kehte hain ke jo shaqs ilm e ghaib ka dawa karne walle ke paas ya jadugar ke 
paas ya nujoomi ke paas aaya aur isne kuch poocha aur phir isne jo kuch kaha isne iski tasdeeq kardi, 

to isne Nabi e Kareem par utaare §ae deen se kufr kiya 48 mein kehte hain is hadees ko Imam Bazzar 
aur Abu Ya’ala ne Hazrat Ibne Masood (rz) se acchi sanad ke sath riwayat kiya hai. 

Ulama Ke Aqwaal 

1. Imam Khataabi .* kehte hain: ‘Kuch logo’n ne jadu ka inkar kiya hai aur iski haqeeqat ko baatil qaraar 
diya hai aur iska jawab ya hai ke jadu saabit aur haqeeqatan maujood hai iske saboot par arab, faaras, 
hind aur kuch rome ki aksar qamo’n ka ittefaaq hai aur yehi qaume’n safha e hasti par basne wale 
logo’n mein afzal hain aur inhee’n mein ilm o hikmat ziyaada hai. Farman e llaahi hai ‘Wo Logo’n Ko 
Jadu Sikhaate Hain’ Aur isse pananh talab karne ka Allah Ta’ala ne hukam disya hai: ‘Wamin Sharrin 
Naffasaati Fil Oqad’ aur jadu ke bare main Rasool Allah ki ahadees saabit hain jin ka inkar wohi 
shaqs kar sakta hai jo dekhi hui cheezo’n aur badehi bato’n ko na maanta ho... so jadu ki nafi karna 
jahaalat aur manfi karne wale par rad karna behoodgi aur fuzool kaam hai.’ 49 

2. Imam Qurtubi .* ka kehna hai: ‘Ahlus Sunnah ka mazhab ye hai ke jadu saabit aur fil waqe majuood hai, 
jabke motazela aur Imam Shafai & ke shagirdo’n mein se Abu Ishaq al Istabaadi ka mazhab ye hai ke 
jadu haqeeqatan maujood nahi hai au rye mahez ek malma’a-saazi hai, haqeeqat par parda poshi aur 
wahem o gumaan hai aur shobedabaazi ki qismo’n mein se iek hai aur isi liye Allah Ta’ala ne bhi iske 
muta’alliq ye alfaaz istemaal kiye hain ke ‘yaani ke hazrat musa * ko aise khayal aaya ke jadugaro’n 
ke phe’nke hue dande daud rahe hain aur you’n nahi farmaya ke wo fil waqe daud rahe the’ aur isi 
tarha se farmaya ‘Yaani inho’n ne logo’n ki ankho’n par jadu kar diya.’ 

Phir Imam Qurtubi kehte hain: In ayaat mein motazela waghaira ke liey koi daleel nahi hai, 
kyou’nke hame’n is baat se inkar nahi ke khud taqeel yani kisi ko wahem o gumaan mei’n mubtela 
kardena bhi jadu ka ek hissa hai aur iske alaawa deegar aqali o naqali dalaael se bhi jadu kaafi al waqe 
maujood hona saabit hai, in mein se chand ek ye hain: 

a. Wattabaoo Maa Tatlus Shayaateenu A’alaa Mulki Sulaimaana... mein Allah Ta’ala ne zikar farmaya 
hai ke wo jadu ka ilm sikhaate the, chuna-che aala e jadu haqeeqat mein maujood na hota to iski 
taleem mumkin na hoti aur na hi Allah Ta’ala is baat ki khabar dete ke wo logo’n ko jadu sikahte 
the. 

b. Firaun ke bulaae hue jadugaro’n ke mutalliq Allah Ta’ala farmate hain Wa Jaa-ou Bi Sihrin Azeem... 
yaani wo azeem jaade lekar aae. 

c. Surah Falaq ke sabab e nuzool par mufassireen ka itefaat hai ke ye labeed bin a’asim ke jadu ki 
wajah se naazil hui. 

d. Saheehain (Bukhair o Muslim) mein Hazrat Ayesha j@ se marwi hai ke yahoodiyo’n ke qabeele banu 
Zureeq se talluq rakhne wale labeed bin a’asim ne Aap ^ par jadu kar diya tha.. aur is mein ye 
baat bhi maujood hai ke jab Aap par kiye gaye jadu ka asar khatam hua to Aap not ne farmaya 
tha: ‘Innallaha Shafaani’ aur shifaa isi waqt hoti hai jab beemari khatam hojaae, so is se saabit hua 
ke waqeatan jadu ka asar Aap par hua tha. 

Mazkoora ayaat o ahaadees se jadua ke fil waqe maujood hone ki yaqeeni aur qatai daleele’n 
hain aur isi par in ulama ka ittefaaq hai jin ke ittefaaq ko ijma kehte hain, rahe motazla waghaira 
inki muqhalifat naqaabil e etebaar hai.’ 

Imam Qurtubi kehte mazeed kehte hain: ‘Jadu ka ilm muqhtalif zamaano’n mein mutashir raha hai 
log iske bare mein guftagu karte rahe hain, so ye koi naee cheez nahi hai aur sahaaba o tabaeen 
ikraam mein se kisi ek se iska inkaar saabit nahi.’ 50 

3. Imam Maazri a ka kehna hai: ‘Jadu sabit aur fil faqe maujood hai aur jis par jadu kiya jata hai is par 
iska asar hota hai aur kuch logo’n ka ye dawa bilkul ghalat hai ke jadu haqeeqatan maujood nahi hai 
aur mahez wahem o gumaan hai. Kyou’nke Allah Ta’ala ne Quran e Majeed mein zikar farmaya hai ke 
jadu in cheezo’n mein se hai jin ka ilm baqaaeda taur par sikhaaya jaata hai aur ye ke jadu ki wajah se 
jadugar kaafir hojaata hai aur ye ka jadu karke miya’n-biwi ke darmiyan judaai daali jaa sakti hai. 
Chuna-che ye saari bate’n kisi aisee cheez ke muta’aliq hi ho sakti hain jo fil waqe maujood ho aur Aap 
^ par jadu wali hadees mein zikar kiya gay ahi ke chand cheezo’n ko dafar kya gaya tha aur phir 
inhe’n nikaal diya gaya, to kya ye sab kuch jadu ki haqeeqat ki daleel nahi hai? Aur ye baat aqalan 
baeed nahi hai ke baatil se mazeen kiye hue kalam ko bolte waqt ya chand cheezo’n ko aapas mein 
milaate waqt ya kuch taaqato’n ko ek-kattha karte waqt jis ka tareeqa e kaar jadugar ko hi maloom 
hota hai, Allah Ta’ala ksisi khilaaf e aadat kaam ko waqe karde. 

Aur ye baat to har shaqs ke mushahede mein maujood hai ke kuch cheeze’n insan ki maut ka 
sabab ban jaati hain,mislan zaher waghaira aur kuch cheeze’n insaan ko beemar kardeti hain, mislan 
garam dawaaiya’n aur kuch cheeze’n insan ko tandrust banaadeti hain mislan wo dawaaiya’n jo beemari 
ke ulat hoti hain. So is tarha ka mushaheda karne waala aadmi is baat ko bhi aqalan baeed nahi samjahta 
ke jadugar ko chand aise cheezo’n ka ilm ho jo maut ka sabab banti ho’n ya ise aisa kalaam maloom ho 
jo tabaah kun saabit ho ya miya’n biwi ke darmiyan judai daal deta ho.’ 51 

4. Imam Nawavi .* kehte hain: ‘Aur saheeh ye hai ke jadu haqeeqatan maujood hai aur isi mauqaf ko aksar 
o beshtar ulama ne iqhtiyar kiya hai aur kitab o sunnat se bhi yehi baat saabit hoti hai.’ 52 

5. Imam Ibne Qadaama a farmate hain: ‘Aur jadu fil waqe maujood hai aur iski kaee aqsaam hain wo jo¬ 
ke maar deta hain aur wo jo-ke beemaar kardeta hai aur wo jo-ke qaavind ko biwi ke qareeb jane se 
rok deta hai aur wo jo-ke miya’n biwi ke darmiyan judaai daal deta hai aur ye baat to logo’n ke haa’n 
mash-hoor hai ke jadu ki wajah se shauhar apni biwi se jama’a karne par qaadir nahi hoa, phir jab is se 
jadu ka asar khatam ho jaata hai to wo jama’a karne ke qaabil hojaata hai aur ye baat to tawaatur ki 
had tak paho’nch chuki hai jis ka inkar karna naamumkin hota hai aur is silsile mein jadugaro’n ke 
qissey itni kasrat se maujood hain ke in sab ko jhuta qaraar dena naamumkin hai.’ 53 

Mazeed kehte hain: ‘Jadu jhaad phoo’nke aur girhe’n lagaane ka naam hai, jis se dil o jaan par 
asar hota hai, beemari ki shakal mein ya maut ki shakal mein, ya miya’n biwi ke darmiyan judaai ki 
shakal mein. Farmaan e llaahi hai ‘Fyata’aalamoona Minhumaa Maa Yufarraqoona bihi Bainal Mari 
wa Zaujihee - Wo log in dono’n farishot’n se miyan biwi ke darmian judai daalne wala ilm seekhne 
lage.’ Aur farmaya: - Yaani wo jaduagar aurate’n jo apne jadu par girhe’n lagaati aur inpar phoonk 
maarti hain inse teri panaah maa’ngta hu’n. ’ So jadu ki agar kuch haqeeqat na hoti to is se panah talab 
karne ka hukam na diya jaata.’ 54 

6. Allama Ibne Qaiyyim .* farmate hain: ‘Farmaan e llaahi ‘Wa Min Sharrin Naffathaati Fil O’oqad aur 
hadees e Aisha & is baat ke dalaael hain ke jadu asar andaaz hota hai aur waqeatan maujood hai.’ 55 

7. Imam Ibne Abi al A’az Flanafi a farmate hain: ‘Ulama ne haqeeqat e jadu aur iski aqsaam mein iqhtelaaf 
kiya hai in mein se aksar ye kehte hain ke jadu kabhi jadu kiye gae admi ki maut ka sababa banta hai 
aur kabhi iski beemari ka.’ 56 


51 Zaad ul Muslim V4 P225 

52 Fathul Baari V10 P 222 

53 Al Mughnee V10 P106 


54 Fath ul Majeed P314 

55 Badaae al Fawaaed 1/2 P227 

56 Sharah Aqeeda at Tahaawiya P505 



Teesra Hissa 


Jaadu Ki Aqsaam 

• Imam Raazi .* ke nazdeek jadu ki aqsaam 

• Imam Raaghib .* ke nazdeek jadu ki aqsaam 

• Aqsaam e Jaadu ki wazaahat. 

Imam Raazi & ke nazdeek jadu ki aqsaam 

Imam Abdullah Raazi a kehte hain ke jadu ki 8 qisme’n hain: 

1. In logo’n ka jadu jo 7 sitaro’n ki puja karte the aur ye aqeeda rakhte the ke yehi sitaare kaenaat ke 
umoor ki tadbeer karte hain aur khair o shar ke maalik hai aur yehi wo log the jinki taraf Allah Ta’ala 
ne Hazrat Ibraheem * ko Nabi banaa kar bheja. 

2. Ishaab e Auhaam aur nufoos e Qawiyya ka jadu: Al Raazi a ne is baat ki daleel ke wahem ki taseer hoti 
hai, ye pesh ki hai ke daraqht ka tanaa jab zameen par pada ho to insan is par chal satka hai, lekin agar 
isee tane ko kisi naher par pul banaa kar gaad diya jae to wo is par nahi cal sakta, isee tarha Doctor’n 
ka is baat par ittefaaq hai ke jis shaqs ke naak se khoon beh raha ho wo surqh rang ki cheezo’n ki taraf 
na dekha aur jis shaqs ko mirgee ka daura pad gaya ho wo chamkeeli aur ghoomne wali cheezo’n ki 
taraf na dekeh aur ye sab tassavvuraat sirf is liye iqhteyaar kiye gaye hain ke insani nafs fitri taur par 
in wahemo’n ko qubool karlega hai. 

3. Jadu ki teesri qism ye hai ke ghatiya arwaah yaani shaitan qism ke jinno’n se madad haasil karke jadu 
ka amal kiya jae aur jinnat ko qabu mein lana chand asaan kamo’n ki madad mumkin hai jin mein kufr 
o shirk paya jaata ho. 

4. Shobeda baazi aur chand kaam barq raftaari se karke logo’n ki ankho’n par jadu karna, chuna-che ek 
mahir shobeda baaz ek amal karke logo’n ko apni taraf mutawajje kardeta hai aur jab log mukammil 
taur par apni nazre’n is amal par tikaae hue hote hain, achaanak aur intehaai tez raftaari ke sath wo 
ek aur amal karta hai jiski logo’n ko hargiz tawaqqo nahi hoti so wo hairaan reh jaate hain aur logo’n 
ki aisee hairaani mein wo apna kaam kar jaata hai. 

5. Wo ajeeb o ghareeb cheeze’n jo baaz alaat ki fitting se saamne aati hain, mislan wo bigul jo ek ghod- 
sawaar ke hath mein hota hai aur waqfe waqfe se khud ba khud bajta rehta hai aur isee tarha time 
piece waghaira hain jo waqt e muqarrara par khud ba khud bajne lag jate hain. Imam Raazi likhte hain 
ke isko dar haqeeqat mein jadu mein shumar nahi karna chhahiye, kyou’nke iska ek khaas tareeq e kaar 
hota hai aur jo bhi ise maloom kar leta hai is ke baad wo aisee cheezo’n ko ejad kar sakta hai aur 
hamara khayal bhi yehi hai ke sciency taraqqi ke baad is zamane mein to ye cheeze’n aam hogai hain, 
lehaza ise jadu ka hissa qaraar nahi diya jaasakta. 

6. Baaz dawaiyo’n ke khawaas se madad lekhar ajeeb o ghareeb beemariyou’n ke ilaaj dariyaft karna. 

7. Dil ki kamzori aur ye is waqt hoti hai jab koi jadugar ye dawa karta hai ke ise ‘Isme Azam’ maloom hai, 
jin iski ataa’at karte hain aur iski har baat par amal karte hain. Iska ye dawa jab kamzor dil wala insan 
sunta hai to ise durust tasleem kar leta hai aur khuwah ma khuwah is se darne lag jaata hai isee haalat 
mein jadugar jo caahtra hai, ise kar guzarne ki position mein aajata hai. 

8. Choghal Khori karke logo’n mein nafrat ke jazbaat bhadkadena aur in mein se kuch ko apne qareeb kar 
lena aur in se apne matlab ka kaam nikaalna. 


Haafiz Ibne Katheer .* 8 aqsaam ko zikar karne ke baad likhte hain: ‘In aqsaam mein se bahot saari 
qismo’n ko Imam Raazi .* ne fan e jadu mein is liye shamil kar diya hai ke inko samjhne ke liye intehaai 
bareek bain aqal darkar hoti hai aur seher arabi zaban mein har aisee cheez ko kaha jaata hai jo bareek 
ho ar iska sabab maqhfee [T: Concealed] ho.’ 57 

Imam Raaghib ke Nazdeek Aqsaam e Jadu: 

Imam Raaghib .* kehte hain: ‘Saher’ ka itlaaq kaee mano’n par hota hai: 

1. Jo lateef aur intehaai bareek ho aur lataafat aur baareeki ki wajah se ismein dhoka dahi ka a’ansar 
numaaya’n hota hai. 

2. Jo be haqeeqat tau-hamaat [T: Superstitious] se waqe ho. 

3. Jo shaitaano’n ki madad o ma’aunat se haasil ho. 

4. Jo sitaaro’n ko muqhatib karne se ho. 58 

Aqsaam e Jadu ke Mutalliq Ek Wazaahat: 

Imam Raazi aur Imam Raaghib ki taqseemat e jadu mein ghaur kiya jaae to maloom hota hai ke inho’n 
ne fan e jadu mein wo cheeze’n daqhil kar dee’n hain jinka jadu se koi ta’alluq nahi hai aur iska sabab ye hai 
ke inho’n ne lafz e seher ke arbi zaban mein maani ko saamne rakha hai aur seher arbi mein har is be parda 
cheez par bolte hain jo lateef ho aur is ka sabab maqhfee ho. Chuna-ce inho’n ne nai nai ejadaato aur hath ki 
safai se baraamad hone wale umoor ko bhi jadu mein shamil kardiya hai aur isi tarha choghar khori karke kaam 
nikalne ko bhi inho’n ne jadu qaraar diya hai kyou’nke in sab ke asbaab maqhfee hote hain aur in sab cheezo’n 
ka hamari bahes se koi ta’alluq nahi hai. Hamari guftagoo ka daar o madaar sirf haqeeqi jadu par hai jis mein 
jadugar jinnat aur shayateen ka sahaara leta hai. 

Phir ek aur haqeeqat ka bayan bhi zaroori hai aur wo ye hai ke Imam Raazi & aur Imam Raaghib 
.* ne sitaaro’n ke zariye jadu ka amal karne ka zikar kiya hai, jabke hamara aqeeda ye hai ke sitare Allah Ta’ala 
ki maqhlooqaat mein se ek maqhlooq hain aur Allah hi ke ehkaamaat ke paaband hain aur na inki koi roohaniyat 
hai aur na taseer hai. 

Agar koi shaqs ye kahe ke kaee jadugar sitaro’n ke naam lekar inse muqhatib hote hue nazar 
aate hain aur iske baad inka jadu mukammil hota hai. To iska jawab ye hai ke ye cheez jadu ki taseer ki wajah 
se nahi, shaitaano’n ki taseer ki wajah se hoti hai kyou’nke khud shaitano’n ne jadugaro’n ko ye ta’aleemat de 
rakhi hain ke wo sitaro’n ko pukaara kare’n. Chuna-che wo jab aisa karte hain to khud shaitaan jadu ke silsile 
mein inse taoon [T: Co-ordination] karte hain, lekin iska pata jadugaro’n ko nahi lagne dete, jaisa ke kaafir 
patthar se bane hue buto’n ko jab pukarte the to shaitan buto’n ke andar se inko jawab dete the aur kafiro’n 
ko yaqeen ho jaata tha ke yehi but inke mabood hain, halaa’nke haqeeqat mein aisa na tha. Ye to sirf shaitano’n 
ki taraf se in kafiro’n ko gumrah karne ka ek tareeqa tha. 

58 Al Mufardaat ar Raaghib (Saher) 



Caho’nta Hissa 


Jaadugar Jinno'n Ko Kaise Haazir Karta Hai? 

Jadugar aru shaitaano’n ke darmiyan tai paane wala muhaeda: [T: Contract] 

Jadugar aur shaitan ke darmiyan aksar o beshtar ek muhaeda tai pata hai, jiske mutabiq jadugar ko 
kuch shirkiya ya kufriya kaam chupkar ya a’alal elan karna hote hain aur iske badle shitan ko jadugar ki khidmat 
karna hoti hai ya iske liye khidmat-gaar mohiyya karne hote hain, kyou’nke jis shaitan ke sath jadugar muhaeda 
karta hai wo jinno’n aur shaitano’n ke kisi ek qabeele ka sardar hota hai. Chuna-che wo apne qabeele ke kisi 
be waqoof ko ehkamaat jaari karta hai ke wo is jadugar ka sath de aur iski har baat tasleem kare chhahe wo 
waqeaat ki khabre’n laane ka kahe ya do aadmiyo’n ke darmiyan judaai daalne ya inmein mohabbat paida 
kardene ka hukam de ya khavind ko iski biwi se alag kardene ka order jari kare 59 Is tarha jadugar is jin ko apni 
pasand ke bure kamo’n ke liye istemal karte hai, agar jin iski nafarmani kare to jadugar iske qabeele ke sardar 
se raabta karta hai aur muqhtalif tahaaef pesh karta hai isko ye zaahir karta hai ke wo is sardar ki tazeem karta 
hai aur isi ko apna madadgaar tasawwur karta hai chuna-che wo sardar is jin ko saza deta hai aur ise jadugar ki 
khidmat karne ya iske liye khidmat gaar muhiyya karne ka hukam saadir karta hai, yehi wajah hai ke jadugar 
aur iski khidmat ke liye muqarrar kiye gae is jin ke darmiyan nafrat hoti hai aur ye jin khud jadugar ko ya iske 
ghar walo’n ko pareshan kiye rakhta hai, chuna-che jadugar hamesha sardard aur be kauwabi ka shikaar rehta 
hai aur raat ke waqt is par ghabraahat taari rehti hai, balke ghatya qism ke jadugar to aulad se bhi mehroom 
ho jaate hain kyou’nke inke khidmatgaar jin in ki aulaad ko maa’n ke pet mein hi maar dete hain aur ye baat 
khud jadugar acchi tarha se jaante hain aur kaee jadugar to sirf is liye jadu ka pesha chhod dete hain inko 
aulaad ki nemat ataa ho. 

Aur mujhe yaad hai ke main ne ek khatoon ka ilaaj kiya jis par jadu kiya gaya tha, main ne is par jab Quran 
padha to 

Jin khatoon ki zaban se bola: Main is se nahi nikal sakta. 

Kyou?... kyou’nke mujhe dar hai ke jadugar mujhe qatal kardega. 

Turn kisi aisee jagah par chale jaana jaha’n jadugar tumhara pataa na chalaa sake! 

Wo mere peeche doosre jinno’n ko bhej kar mujhe pakadwaalega. 

Agar turn Islam qubool karlo aur sacche dil se tauba karlo to main tumhe’n aisee Quraani Ayaat sikhladu’nga jo 
tumhe’n kaafir jinno’n ke shar se bachaale’ngi. 

Nahee’n, main hargiz Islam qubool nahi karu’nga aur esaai hi rahu’nga. 

Chalo khair, deen mein jabr [T: Compultion] nahi. Albatta is aurat se tumhara nikal jaana zaroori hai! 

Main hargiz nahi niklu’nga. 

Main tumhe’n nikaal dene ki taaqat rakhta hu’n (Allah ki madad ke sath) abhi main Quran padhu’nga aur turn 
jaljaaoge. 

Phir main ne ise shadeed maara aur aakhir kaar kehne laga: main nikal jaaou’nga! 

Aur is tarha wo Alhamdulillah is khatoon se nikal kar chalaa gaya aur ye baat yaqeeni hai ke jadugar jis qadr 
ziyada kufriya kaam karega jin itna ziyada iske ehkamaat ko maane’nge aur badi tezi ke saath inpar amal 
kare’nge aur wo jitna kam kufriya kamo’n ke qareeb jaega, jinnat iski baton par itna kam amal kare’nge. 


S9 Mazeed tafseel ke liye is kitab ka chetta hissa 



Jadugar Jinno'n Ko Kaise Haazir Karta Hai 

Iske bahot sare tareeqe hain aur har ek mein shirk ya wazeh kufr maujood hota hai, main yaha’n 8 tareeqe 
zikar karu’nga aur har tareeqe mein jis tarha se kufr o shirk maujood hota hai, iski wazaahat karu’nga, albatta 
is zimn mein shadeed iqhtesaar karu’nga aur har tareeqe ki poori tafseelaat hargiz zikar nahi karu’nga taake 
koi shaqs ise aazmaa na sake: 

Har tareeqe mein maujood kufr o shirk ki wazaahat karne ki zaroorat is liye pesh aai ke kaee log 
quranaani ilaaj aur jadu mein farq nahi kar paate, halaa’nke pehla emaani aur doosra shaitaani tareeqa ilaaj 
hai aur is silsile mein mazeed obhaam [T: Confusion] is waqt paida ho jaata hai jab kaee jadugar apne kufriya 
ta’aweezaat aahista awaaz mein aur Qurani ayaat oonchee awaaz mein padhte hain chuna-che mareez samajhta 
hai ke iska ilaaj Quran ke zariye ho raha hai halaa’nke haqeeqatan aisa nahi hota... al gharz mera mundarja zel 
tareeqe zikar karne ka maqsad ye hai ke mere musalman bhai gumrahi aur sharr ke raasto’n se bach jaae’n aur 
mujrim pesha logo’n ka raasta khul kar saamne aajae. 

Pehla Tareeqa: 

Jadugar naapaki ki haalat mein 1 tareek kamre mein baith jaata hai, phir ismein aag jalaata hai aur 
par ek dhooni ko rak deta hai, agar iska maqsad nafrat paida karna ya miya’n biwi mein judaai daalna ho to 
badboodaar dhuni aag par rakh deta hai aur agar iska maqsad muhabbat pada karna ya jin miya’n biwi par jadu 
kiya gay tha aur wo ek doosre ke qareeb nahi jaa sakte the, in se jadu ke asar ko khatam karna ho to wo aag 
par khushboodaar dhuni rakhta hai, phir shirkiya ta’aweezat jo jadugar ke khaas tilsm hote hain ko padhna 
shuroo karta hai aur jinno’n ko inke sardar ki qasam deta hai aur iska waasta dekar inse muqhtalif mutaalbaat 
karta hai. 

Isee dauraan ise kutte ke shakal mein ya asdahe ke ya kisi aur shakal mein ek khayaali tasweer nazar 
aati hai jise wo apna maqsad poora karne ke ehkamaat jaari karta hai aur kabhi you’n bhi hota hai ke ise koi 
cheez nazar nahi aati balke iske kaano’n mein ek maqhsoos qism ki awaaz padti hai aur kabhi kabhaar you’n 
bhi hota hai ke ise koi awaaz bhi sunaai nahi deti aur ise jis shaqs par jadu karna hota hai iske baal ya iska koi 
kapda mangwaata hai jis se is shaqs ke paseene ki boo aarahi hoti hai... aur phir ise jo kuch karna hota hai iske 
muta’alliq wo jinno’n ko hukam jaari kar deta hai. 

Is tareeqe mein darj e zel bate’n numaaya’n hain: 

1. Jin tareek kamro’n ko pasand karte hain. 

2. Jinno’n ko aisee dhuni ki boo se ghiza milti hai jis par bismillah na padhee gaee ho. 

3. Jin napaaki ko pasand karte hain aur shaitaan napaak logo’n ke bilkul qareeb hote hain. 

Doosra Tareeqa: 

Jadugar koi parinda (faaqhta waghaira) ya koi jaanwar (murghee waghaira) jinno’n ki bataai gaee khaas 
shakal o surat ke mutaabiq mangwaata hai jiska rang ghaaleban [T: Often] siyaah [T: Black]hota hai kyou’nke 
siyaah rang ko doosre rango’n par fauqiyat dete hain. Phir wo ise Bismillah padhe baghair zubah kardeta hai 
aur iska khoon mareeq ke jism par milta hai, phir ise khandaraat mein ya kuwe’n mein ya ghair abaad jagho’n 
mein phenk deta hai joke umooman jinno’n ke ghar hote hain aur ise in mein phe’nkte hue bhi Bismillah nahi 
padhta, phir apne ghar chalaa jaata hai aur shirkiya ta’aweezat padhne ke baad jo caahta hai iska jinno’n ko 
hukam jaari kar deta hai. 

Mundarja zel tareeqe mein 2 tarha se shirk paaya jaata hai: 

1. Tamaam ulama ka ittefaaz hai ke jinno’n ke liye jaanwar ko zubah karna haraam, balk shirk hai 
kyou’nke ye zubah lighair illah hai, chuna-che aise jaanwar ka gosht khaana bhi kisi musalman ke 


liye jaaez nahi hai che-jaaeke ise ghairullah ke liye zubah kiya jaae, jabke jaahil log aise napaak 
fa’al par zamaane mein aur har jagah par karte rehte hain. Yahya bin Yahya kehte hain ke mujhe 
Wahab ne bayan kiya hai ke kisi khaleefa e waqt ke daur mein ek cashma dariyaaft hua, isne isey 
aam logo’n ke liye khol dene ka iraada kiya aur is par jinno’n ke liye jaanwar zubah kiya taake jin 
iska paan gehraai tak na pahochaa-de’n, phir iska gosht logo’n ko khilaa diya, ye baat Imaam Ibne 
Shahaab Zohri tak paho’nchee to wo farmae lage: ‘Khabardaar! Zubah shuda jaandar haraam hai 
aur khaleefa e waqt ne logo’n ko haraam khilaaya hai. Kyou’nke Rasool Allah ne aise jaanwar 
ka gosht khaane se mana farmaya hai jise jinno’n ke liye zubah kiya gaya ho.’ [Akaam al Marjaan 
P78] 

Aur Saheeh Muslim mein Hazrat Ali bin Abi Taalib se marwee ek hadees mein aaya hai ke 
Rasool Allah ne farmaya: ‘Allah Ta’ala ki la’anat ho is shaqs par jis ne ghairullah ke liye koi 
jaanwar zubah kiya.’ 

2. Shirkiya Ta’aweezaat jinhe’n jadugar jinno’n ko haazir karne ke liye padhta hai, in mein waazeh 
taur par shirk maujood hota hai aur iski wazaahat Shaikhul Islam Ibne Taimiyya a ne apni kaee 
kitaabo’n mein ki hai. 

Teesra Tareeqa: 

Ye tareeqa jadugaro’n mein intehaai ghtiya tareeqe ke taur par mash-hoor hai aur is tareeqe ko apnaane 
waale jadugar ki khidmat ke liye aur iske ehkamaat par amal karne ke liye shaitaano’n ka bahot bada groh iske 
paas maujood rehta hai, kyou’nke aisa jadugar kufr o ilhaad ke etebaar se bahot badaa jadugar tasawwur kiyaa 
jaata hai. Is par Allah Ta’ala ki la’anat ho. 

Ye Tareeqa Muqhtasar Taur Par Kuch You’n Hai: Jaadugar... ise par Allah ke dhero’n la’anate’n ho’n. Quran e 
Majeed ko joota banaa kar apne qadmo’n mein pahen lete hai, phir baitul qhula mein jaakar kufriya tilismo’n 
ko padhta hai, phir baahar aakar apne kamre mein baith jaata hai aur jinno’n ko ehkamaat jaari karta hai, 
chuna-che jin bahot jaldi iski farmabardaari karte hain aur iske ehkamaat naafiz karte hain, kyou’nke wo 
mundarja baala tareeqe par amal karke kaafir aur shaitaano’n ka bhaai ban chuka hota hai, so is par Allah 
Ta’ala ki la’anat ho. 

Yaad rahe ke aisa jadugar mundarja baala kufriya kaam ke alaawa doosre bade bade gunaho’n ka 
irtekaab bhi karta hai, mislan mohrim aurato’n se zinaa karna, lawaatat karna aur deen islam ko gaaliya’n 
bakna waghaira aur ye sab is liye karta hai ke taake shaitaan is par raazi ho jaae’n. 

Caho'nta Tareeqa: 

Maloon jadugar Quran e Majeed ki koi sooat haiz ke khoon se ya kisi aur napaak jheez se likhta hai phir 
shikiya tilism padhta hai aur is tarha jinno’n ko apni farmabardaar ke liye haazir kar leta hai aur jo caahta hai 
iska inhe’n hukam de deta hai. 

Is tareeqe main bhi kufr sareeh maujood hai kyou’nke Quran e Majeed ki ek aayat ke sath istehzaa karna bhi 
kufr hai, che-jaaeke ise napaak cheez ke sath likha jaae. 

Paa'nchwaa'n Tareeqa: 

Malo’on jadugar Quran e Majeed ki koi soorat ulatne huroof mein lekhta hai, phir shirkiya ta’aweez 
padh kar jinno’n ko haazir kar leta hai. 

Ye tareeqa bhi haraam hai, kyou’nke Quran e Majeed ko ulte huroof mein likhna kufr aur shirkiya 
ta’aweezat ko padhna shirk hai. 


Chetta Tareeqa: 

Jadugar ek khaas sitaare ke tuloo hone ka intezaar karta hai aur jab tuloo hojaata hai to jadugar is se 
muqhatib hota hai. Phir jadu waale wird padhta hai jin mein kufr aur shirk maujood hota hai, phir chand aisee 
harkate’n karta hai ke iske khayal ke mutaabiq in harkato’n se is sitaare ki barakaat is par naazil hoti hain, 
halaa’nke haqeeqat mein wo apni in harkaat se is sitaare ki pooja kar rahaa hota hai aur jab wo ghairullah ki 
pooja shuru karta hai to shaitan is malo’on ke ehkamaat par labbaik kehte hain, jabke jadugar ye samajhta hai 
ke is sitaare ne iski madad ki hai, halaa’nke sitaare ko to iski kisee harkat ka ilm hi nahi hota hai. 

Aur jadugar ye daawa karte hain ke mundarja zel tareeqe se kiya gaya jadu is waqt tak khatam nahi 
hosakta jab tak ye sitaara dobaara tuloo na ho aur aise sitaare bi hain jo saal mein sirf ek martaba tuloo hote 
hain, chuna-che wo saal bhar is sitaare ke tuloo hone ka intezaar karte hain, phir aise wird padhte hain jin 
mein is sitaare ko madad ke liye pukara jata hai taake jadu ka asar khatam ho jaae. Behrehaal ye to jadugaro’n 
ka khayal hai jabke Qurani ilaaj karne waale log is sitaare ka intezaar kiye baghair ki si bhee waqt is jaadu ko 
tod sakte hain. 

Is tareeqe mein bhi shirk waazeh taur par maujood hai kyou’nke is mein ghiarullah ki ta’azeem aur 
ghairullah ki madad ke liye pukaarna jaise qabeeh fa’al maujood hain. 

Saatwaa'n Tareeqa: 

Jadugar 1 naabaligh bacche ko jo be wuzu hota hai apne saamne bithaa leta hai, phir iski baei’n hatheli 
par ek marba’a [T: Square] banaata hai aur iske ird gird chaaro’n taraf jadu waale tilism likhta hai. Phir iske 
bilkul darmiyan mein teel aur nelgo’n patte y tel aur roshnaai rakh deta hai. Phir ek lambe kaaghaz par mafrad 
huroof ke saath jadu wale chand tilism likhta hai aur ise bacche ke cehre par rakh kar is ke sar par topi pehnaa 
deta hai taake wo warqa [T: Page] na girne paae aur phir bacche ko 1 bhaari chaadar ke sath dhaa’np deta hai. 

Iske baad wo apne kufriya wird padhna shuroo kar deta hai, jabke bacche ko apni hatheli par dekhna 
hota hai. Halaa’nke andhere ki wajah se ise kuch nazar nahi aaraa hota hai. Achaanak baccha mehsoos karta 
hai ke roshni pahil gai hai aur iski hatheli mein kuch shakle’n harkat karti hui nazar aati hain. Chunaa-che 
jadugar bacche se poochta hai: Turn kya dekh rahe ho? 

Baccha jawaab deta hai: Main apne saamne 1 aadmi ki shakal dekh raha hu’n. 

Jadugar bacche se kehta hai ke jis aadmi ki shakal turn dekh rahe ho ise kaho ke jadugar turn ye-ye mutaaleba 
kar rahaa hai. So is tarha wo shakle’n jadugar ke ehkamaat ke mutaabiq harkat mein aajati hain. 

Ye tareeqa umooman gumshuda cheezo’n ki talaash ke liye istemaal kiya jaata hai aur is mein jo kufr 
o shirk paaya jaata hai wo bilkul waazeh hai. 

Aathwa'an Tareeqa: 

Jadugar mareez ke kapdo’n mein se koi ek kapda mislan rumaal, pagdee, qamees waghaira jis se 
mareeq ke paseene ki boo aarahi ho,mangwaata hai, phir is kapde ke ek kone ko girah lagaata hai aur iske sath 
hi 4 ungliyo’n ke baraabar kapda mazbooti se pakad leta hai, phir oonchee awaaz ke saath Surah Kausar ya koi 
aur choti Surah padhta hai, iske baad aahista awaaz mein apne shirkiya wird padhta hai aur phir jinno’n se 
muqhatib hote hue kehta hai: ‘Agar is mareez ke marz ka sabab jin hain to kapde ko chota kardo aur agar ise 
nazar lag gaee hai to ise lamba kardo aur agar ise koi doosri beemari hai to is kapde ko itna rehne do jitna is 
waqt hai.’ 

Phir wo is 4 ungliyo’n ke baraabar kapde ko dobaara naamta hai agar wo 4 ungliyo’n se badaa ho chuka 
ho to mareez se kehta hai ke tumhe’n nazar lag gee hai aur agar wo kapda 4 ungliyo’n se chota ho chuka ho to 
mareez se kehta hai ke turn aseyb-zadaa ho aur agar wo kapda 4 ungliyo’n ke baraabar hi ho to ise kehta hai 
ke tumhe’n koi beemari hai lehaaza turn doctor ke paas jaao. 


Is tareeqe mein 3 baate’n qaabil e mulaaheza hain: 


1. Mareez ko dhoka diya jaata hai, chuna-che wo samajhta hai ke iska ilaaj Quran ke zariya ho raha hai. 
Jabke haqeeqat mein aisa nahi hota, balke iske ilaaj ka asal raaz in shirkiya wirdo’n mein hota hai, 
jinhe’n jadugar aahista awaaz mein padhta hai. 

2. Is tareeqe mein jinno’n ko madad ke liye pukaara jaata hai, jo-ke shirk hai. 

3. Jin aksar o beshtar jhoot bolte hain aur khud jadugar ko maloom nahi hota ke ye jin saccha hai ya 

jhoota. So iski baat par kis tarha etemaad kiya jaasakta hai? Aur ham ne khud kaee jadugaro’n ka 
tajruba kiya hai. In mein sacche kam aur jhoote ziyaada the aur kaee mareez hamaare paas aakar 
bataate hain ke jadugar ke kehne ke mutaabiq inhe’n nazar lag gaee hai. Phir ham jab in par Quran e 
Majeed padhte to maloom hota hai ke inpar jinno’n ka asar hai, nazar nahi lagi. So is tarha se inka 
jhoot saabit hojaata hai. 

Mundarja baala 8 tareeqe bhi hosakte hain jo-le mujhe maloom nahi hain. 

Jadugar ko Pehchaanne Ki Nishaaniya’n: 

Mundarja baala zel alamaat mein se koi ek alaamat agar kisi ilaaj karne wale shaqs ke andar paai jaati ho to 
yaqeen kar lena chhahiye ke ye jadugar hai. 

1. Jadugar mareez se iska uar iski maa’n ka naam poochta hai. 

2. Jadugar mareez ke kapdo’n mein se koi kapda mislan qamees, topi, rumaal waghaira mangwaata hai. 

3. Jadugar kabhi koi jaanwar bhi talab karleta hai jise wo Bismillah padhe baghair zubah karta hai, phir 

iska khoon mareez ke jism par malta hai aur phir ise ghair abaad jagah par phenk deta hai. 

4. Jadu wale tilism ko likhna. 

5. Jadu wale tilism ko padhna joke kisi aam aadmi ko samajh boojh se baalaatar hota hai. 

6. Mareez ko aisa hijaab dena jis mein murba’aat (dabbe) bane hue ho’n aur inke andar chand huroof ya 
nambar likhe hue ho’n. 

7. Mareez ko ye hukam dena ke wo logo’n se alag thalag hokar ek mueena muddat ke liye kisi aise kamre 
mein chalaa jaae jaha’n sooraj ki raushnee na paho’nchti ho. 

8. Mareez se kabhi is baat ka mutaalba karna ke wo ek mueena muddat ke liye jo-ke umooman 40 din hoti 
hai, paani ko haath na lagaae. Aur ye alaamat is baat ki daleel hoti hai ke ye jaadugar jis jjin se khidmat 
leta hai, wo Isaai [T: Chrisitian] hai. 

9. Mareez ko kuch aisee cheeze’n dena jinhe’n zameen mein dafan karna hota hai. 

10. Mareez ko kuch aise kaaghaz dena jinhe’n jalaa kar inke dhue’n se dhooni leni hoti hai. 

11. Aise kalaam ke sath bad-badaana jise samjha na jaa sake. 

12. Jadugar kabhi mareez ko iska naam, iske shaher ka naam aur jis wajah se wo iske paas aata hai, iske 
muta’alliq aate hi ise bataa deta hai. 

13. Jadugar mareez ko ek kaaghaz mein ya pakee hui mitti ki plate mein chand huroof likh kar deta hai, 
jinhe’n paani mein mila kar mareez ko peena hota hai. 

Aapko agar in alamaat mein se koi 1 alaamat kisi shaqs mein maujood nazar aae aur yaqeen ho jaae ke ye 
jadugar hai to iske paas mat jaae’n warna apr par Rasool Allah mk ka ye farman sadiq aajaaega: ‘Jo aadmi kisi 
nujoomi ke paas aaya, phir iski baato’n ki tasdeeq ki to isne Muhammad <par naazil kiye gaee deen se kufr 
kiya.’ 60 


60 Ye Hadees apne shawaahid ke etebaar se hasan darje ki hai, ise 
Bazzar, Ahmad aur Haakim ne riwayat kiya hai dekhiye Saheeh al Jame 
5939 



Paa’nchwaa’n Hissa 


Shariat e Islaamia Mein Jaadu Ka Hukam 

• Jadu Seekhne Ka Sharai Hukam 

• Jadugar Ke Muta’alliq Sharai Faisla 

• Ahle Kitaab Ke Jadugar Ke Muta’alliq Sharai Hukam 

• Kya Jadugar Ko Jadu Se Toda Jaasakta Hai? 

• Jadu, Karaamat aur Muajjeze Mein Farq 
Shariat Mein Jadugar Ke Muta'alliq Faisla 

1. Imam Maalik a farmate hain: ‘Jadugar jo jadu ka amal karta ho aur kisi ne is par jadu ka amal na kiya 
hao, iski misaal is shaqs ki hai jiske baare mein Allah Ta’ala ne Quran e Majeed mein farmaya: ‘So Meri 
Raae Ye Hai Ke Wo Jab Jadu Ka Amal Kare To Ise Qatal Kardiya Jaae.’ 61 

2. Imam Ibne Qadaama & farmate hain: ‘Jadugar ki had [T: Punishment] qatal hai aur ye Hazrat Umar, 
Uthman, Ibne Umar, Hafsa, Jundubbin Abdullah, Jundub bin Ka’aab, Qais Bin Sa’ad, Umbar bin 
Abdurllah Riduwaanullai A’alaihim se marvi hai aur yehi mazhab Imam Abu Haneefa a aur Imam Maalik 
.* ka hai.’ 

3. Imam Qurtubi a farmate hain: ‘Muslim jadugar aur zimmi [T: non muslim] jadugar ke muta’alliq fuqaha 
ke darmiyan iqhtelaaf paaya jaata hai, chuna-che Imam Maalik a ka mazhab hai ke muslim jadugar jab 
az khud aise kalaam se jadu kare jis mein kufr paaya jaata ho ise tauba ke mauqa diye baghair qatal 
kardiya jaae aur iski tauba qubool na ki jaae. Kyou’nke jadu ka amal aisa hai jise wo khufiya taur par 
sar-anjam deta hai, jaisa ke zindeeq aur zaani apna kaam khufiya taur par karte hain. Aur isileye bhi 
ke Allah ne jadu ko kufr kaha hai, aur yehi mazhab Imam Ahmad bin Hambal, Abu Thur, Ishaq aur Imam 
Shafai (rahimahullai A’alaihim) [Imam Qurtubi ne Imam Shafai ka yehi maslak bayan kiya hai jabke inka 
mash-hoor maslak ye hai ke jadugar ko mahez jadu ki wajah se qatal na kiya jaae, haa’n agar wo jadu 
karke kisi ko qatal karta hai to ise qisaasan qatal kardiya jaae] aur Imam Abu Hanifa a ka hai.’ 62 

4. Imam Ibne Munzir farmate hain: ‘Koi shaqs jab is baat ka eteraaf karle ke is ne aise kalaam ke saath 
jadu kiya hai jis mein kufr paaya jaata hai aur wo is se tauba nahi karta to ise qatal kar dena waajib 
hoga aur isi tarha agar daleel se ye baat saabit ho jaae ke is ne waqqeatan kufriya kalaam ke sath jadu 
ka amal kiya hai to ise qatal kardena zaroori hoga. Aur agar isne aise kalaam ke sath jadu kiya ho jis 
mein kufr nahi paaya jaata to ise qatal karna jaaez nahi hoga. Haa’n jadugar ne jadu ka amal karke 
jaan boojh kar doosre shaqs ko aisa nuqsaan paho’ncaaya jis se qisaas waajib ho jaata hai. To isse 
qisaas liyaa jaaega aur agar is nuqsaan se qisaas laazim nahi aata to is se diyyat wasool ki jaaegi.’ 63 

5. Imam ibne Kaseer a farmate hain: ‘Allah Ta’ala ke is farmaan ( Walau Annahum Aamanu 

Wattaqu .) se in ulamaa ne daleel li hai jo jadubar ko kaafir kehte hain aur wo hain Imam Ahmad 

bin Hambal, Salaf o Saleheen ke ek groh, jabke Imam Shafai aur Imam Ahmad (doosri riwayat ke 
mutaabiq) kehte hain ke jadugar kaafir to nahi hota, albatta wajibul qatal hota hai. Bajaalah bin Obaida 
se riwaayat hai ke Hazrat Umar bin Khattab ne apne a’amileen ko khat likha tha ke har jadugar mard o 
aurat ko qatal kardo, chuna-che ham ne 3 jaadugaro’n ko qatal kiya. Ye Athar [T: Hadees] Saheeh 
Bukhari mein marwi hai.’ [Bukhari V6 P257] aur isi tarha Ummul Momineen Hazrat Hafsa sa ke muta’alliq 

bhi ye marwi hai ke ek laundi ne in par jadu kar diya to inho’n ne ise qatal kardene ka hukam diya aur 
Imam Ahmad .* kehte hain ke jadugar ko qatal kardena 3 Sahaaba Ikraam s® se saheeh saabit hai.’ 64 

6. Haafiz ibne Hajar .* kehte hain: ‘Imam Maalik & ka maslak ye hai ke jadugar ka hukam zindeeq ke 
hukam jaisa hai, lehaza agar iska jadu karna saabit ho jaae to is ki tauba qubool nahi ki jaaegi aur ise 
qatal kardiya jaaega aur yehi mazhab Imam Ahmad ka bhi hai. Jabke Imam Shafai kehte hain: 
Sirf saboot se ise qatal nahi kiyaa jaaega, haa’n agar wo eteraaf karle ke isne jadu karke kisi ko qatal 
kiya hai, ise bhi qatal kardiya jaaega.’ 65 

Khulaasa e Kalaam 

Mundarja Baala aqwaal e ulama o aimma se maloom hua ke aksar ulama jadugar ko qatal kardene ka 
hukam dete hain jabke Imam Shafai .* sirf is shakal mein iske qatal ke qaael hain jab wo jadugar ke kisi azeez 
ko qatal karde, to isko bhi qisaasan qatal kardiya jaaega. 

Ahle Kitaab Ke Jadugar Ka Hukam 

Imam Abu Haneefa .* kehte hain ke saahir ahle-kitab [T: Jews 6t Chrisitian] bhi waajibul qatal hai, 
kyou’nke ek to is silsile mein waarid ahaadess tamaam jadugaro’n ko shaamil hain jin mein ahle-kitaab ke 
jadugar bhi ajaate hain doosra is liye ke jadu 1 aisa jurm hai jis se qatal muslim laazim aata hai aur jis tarah 
qatal muslim ke badle mein zimmi ko qatal kar diya jaata hai. Isi tarha jadu ke badle mein bhi ise qatal kardiya 
jaaega. 66 

Imam Maalik & kehte hain ke saahir Ahle-Kitaab waajibul qatal nahi hai, ilia ye ke wo jadu ke amal se 
kisi ko qatal karde to ise bhi qatal kardiyaa jaaega. 67 

Imam Shafai & ka maslak bhi wahi hai jo Imam Maalik a ka hai. 68 

Imam Ibne Qadaama .* ne bhi Imam Maalik a aur Imam Shafai & ke mazhab ki taeed ki hai, nez kehte hain ke 
Rasool Allah ne labeed bin a’asim ko qatal nahi kiya tha, halaa’nke is ne Aap par jadu kiya tha. So 
Saahir [T: Magician] Ahle-Kitaab waajibul qatal nahi, lekin agar jadu ke amal se koi admi qatal ho jaata hai to 
ise qisaas ke taur par qatal kar diya jaaega aur is baat ki doosri daleel ye hai ke Ahle-Kitab ko shirk ki wajah se 
qatal nahi kiya jaata halaa’nke shirk jadu se bada jurm hai to jadu ke jurm par bhi Saahir Ahle-Kitab waajibul 
Qatal nahi hoga. 69 

Kya Jadu Ka llaaj Jadu Se Kiya Jaa-Sakta Hai? 

1. Imam Ibne Qadaama a kehte hain: ‘Jadu ka tod agar Quran se kiya jaae ya zikar-azkaar se ya aise 
kalaam se kya jaae jis mein shara’an koi qabaahat na ho to aisa karne mein koi harj nahi hai aur agar 
jadu ka ilaaj jadu se kiya jaae to is baare mein Ahmad bin Hambal .* ne tauquf kiya hai.’ 70 

2. Haafiz ibne Hajar .* kehte hain: ‘Rasool Allah ka ye farmaan: Annashra Min A’amalis Shaitaan - 
Jadu Ka Tod Shaitaani Amal Hai... Is baat ki taraf ishaara karta hai ke jadu ka ilaaj agar khair ki niyyat 
se hota to durust hoga warna durust nahi hoga.’ 71 

Ham Samajhte hain ke Jadu ke ilaaj ki 2 qisme’n hain: 

1. Jaaez ilaaj jo-ke Quran e Majeed aur masnoon azkaar aur duao’n se hota hai. 

2. Najaaez ilaaj joke shaitaano’n ka taqarrub haasil karke aur inhe’n madad ke liye pukar karke jadu 
ho ke zariye hot hai aur yehi ilaaj Rasool Allah ki mazkoora hadees se muraad hai aur aisa ilaaj 
kis tarh se durust ho sakta hai jabke Rasool Allah ne jadugaro’n ke paas jaane se roka hai aur 
inki baato’n ki tasdeeq karne ko kufr qaraar diya hai!! 

Imam Ibne Qaiyyim .* ne bhi jadu ke ilaaj ki yehi 2 qisme’n zikar ki hain aur in mein se pehli ko 
jaaez aur doosri ko najaaez qaraar diya hai. 

Kya Jadu Ka llm Seekhna Durust Hai? 

1. Haafiz ibne Hajar & kehte hain: Allah Ta’ala ke is farmaan Innama Nahnu Fitnatun Falaa Takfuru 
mein is baat ki daleel hai ke jadu ka ilm seekhna kufr hai. 72 

2. Ibne Qadaama .* ka kehna hai ke: ‘Jadu seekhna aur sikhaana haraam hai aur is mein ahle ilm ke 
darmiyan koi iqhtelaaf nahi hai. So ise seekhne aur is par amal karne se aadmi kaafir ho jaata hai kwaah 
wo iski tehreem ka aqeeda rakhe ya ibaahat ka.’ 73 

3. Abu Abdullah Raazi & kehte hain: ‘Jadu ka ilm bura hai na mamnoo hai aur is par muhaqqiq ulama ka 
ittefaaq hai. Kyou’nke ek to ilm mazaat e khud mua’azziz hai. Allah Ta’ala la farman hai Qu! Hal 
Yastawillazeena Ya’alamoona Wallazina La Ya’alamoon - Keh Deejiye: Kya Aalim Aur Jaahil 
Baraabar Note Hain? Aur doosra is liye ke agar jadu ka ilm haasil karna durust na hoga to is mein aur 
mua’ajjeze mein farq karna naa mumkin hota, so in dono’n mein farq karne ke liye jadu ka lim seekhna 
wajib hai aur jo cheez wajib hoti wo haram aur buri kaisey ho sakti hai?’ 74 

4. Hafiz Ibne Katheer & Imam Raazi ke maslak e mazkoor ki tardeed mein likhte hain: 

‘Raazi ka kalaam darj e zel kaee ibaraat se qaabil e muaqheza hai: 

1. Inka ye kehna ke jadu ka ilm hasil karna buraa nahi, to inse inki murad agar ye hai ke jadu ka ilm 
hasil karna aqalan bura nahi to inke muqhalif mo’otazela is baat se inkar karte hain aur agar inki 
murad ye hai ke jadu seekhna shara’an bura nahi, to is ayat Wattabao’o Maa Tatlus Shayateen... 
mein jadu seekhne ko bura qaraar diya gaya hai, nez Saheeh Muslim mein Rasool Allah kar 
farman you’n marvi hai: ‘Jo bhi kisi jadugar ya nujoomi ke paas aaya is ne Shariat e Muhammadiya 
se kufr kiya.’ Aur sunan e Arba’a mein Aap ka doosra farmaan you’n aata hai: Jis ne girah 
baandhi aur phir is mein jhaad phoonk ki to goya isne jadu kiya.’ 

2. Inka ye kehna ke jadu seekhna mamnoo bhi nahi aur is par muhaqqiq ulama ka ittefaaq hai to 
mazkura ayat aur hadees ki maujoodgi mein ye mamno’o kaise nahi hoga? Aur muhaqqiq ulama ka 
ittefaaq to tab ho jab is silsile mein inki ibaaraat maujood ho’n, kaha’n hain wo ibaaraat? 

3. Ayat Qu/ Hal Yastawiyallazeena Ya’alamoona Wallazeena La Ya’alamoon mein jadu ke ilm ko 
daqhil karna bhi durust nahi hai, kyou’nke is mein sirf ilm e sharai rakhne wale ualam ki ta’areef 
ki gai hai. 

4. Ye kehna ke Jadu aur Moajjeza ke darmiyan farq karne ke liye ilm jadu hasil karna wajib hai, kaise 
durust ho sakta hai. Jabke Sahaba Ikram % Ta’abaeen a aur Aimma Ikram .* jadu ka ilm na rakhne 
ke bawajood moajjezaat ko jaante the aur in mein aur jadu mein farq kar lete the. 75 

5. Abu Hayaan al Bahar al Muheet mein kehte hain: ‘Jadu ka ilm agar aisa ho ke is mein sitare aur 
shayateen jaise ghairullah ki ta’azeem ho aur inki taraf aise kaam mansoob kiye jaae’n jinhe’n sirf 
Allah Ta’ala hi kar sakta hai to aisa ilm haasil karna bilaa ijmaa kufr hai aur isi tarha agar is ilm ke 

zariya qatal karna aur khavind biwi aur dosto’n ke darmiyan judai daalna maqsood ho tab bhi ise 
hasil karma qata’an durust nahi hoga aur agar jadu ka ilm wahem, fareb aur shobedabaazi ki qisam 
se ho to bhi ise nahi seekhna chhahiye kyou’nke ye baatil ka ek hissa hai aur iske zariye khel 
tamaasha aur logo’n ka dil behlana maqsood ho tab bhi ise seekhna makruh hai.’ 76 

Jadu, Karamaat aur Moajjeza mein Farq 

Imam al Maazri & iski wazaahat karte hue likhte hain: ‘Jadu karne ke liye jadugar ko chand aqwaal o afa’al sar 
anjaam dena padte hain, jabke karaamat mein iski zaroorat nahi hoti, balke wo ittefaaqan waqe ho jaati hai 
aur rahaa moajjeza to is mein baqaaeda challenge hota hai joke karaamat mein nahi hota.’ 77 

Hafiz ibn Hajar & kehte hain: ‘Imam al Harmain ne is baat par ittefaaq naqal kiya hai ke jadu faasiq o faajir 
aadmi karta hair aur karaamat faasiq se zaahir nahi hoti, so jis admi se koi khilaaf e aadat kaam waqe ho iski 
haalat ko dekhna chhahiye, agar wo deen ka paaband aur kabeera gunaho’n se parhez karne waala ho to iske 
hatho’n khilaaf e waqe hone wala kaam karaamat samajhna chhahiye aur agar wo aisa nahi hai to ise jadu 
tasawwur karna chhahiye. Kyou’nke wo yaqeenan shaitaano’n ki madad se waqoo pazeer hua hai.’ 78 

Tambeeh: 

Baaz auqaat you’n bhi hota hai ke ek admi jadugar nahi hota aur na ise jadu ke muta’alliq kuch maloom hota 
hai aur wo baaz kabeera guanho’n ka irtekaab bhi karta hai lekin iske bawajodd iske hatho’n bhi kaee khilaaf 
e aadat kaam ho jaate hain aur aisa shaqs ya to ahle bidat mein se hota hai ya qabro’n ke pujariyo’n mein se. 

So is ke baare mein bhi yehi kaha jaaega ke shaitano’n ne iski madad ki hai taake log iski bidaat ki 
pariwee na kare’n aur sunnat e nabawiya ko na chhode’n. Aur ye baat khaas taur par soofiya mein paai 
jaati hai. 


76 Ravaa'a ul Bayaan VI P85 

Chetta Hissa 


Jaadu Ka Todh 

Is hisse mein ham jadu ki aqsaam ke baare mein guftagu kare’nge aur ye waazeh kare’nge ke jaadu kis tarha 
asar andaaz hota hai aur Quran o Sunnat se iska ilaaj kya hai? Lekin isse pehle ek tambeeh karna zaroori hai aru 
wo ye hai ke aapko is kitaab mein jadu ke ilaaj se mutalliq kuch aisee cheeze’n nazar aaei’ngi jo Rasool Allah 
se nassan [T: Direct evidence] to saabit nahi hain, lekin in umoomi qawaaed ke tahen aajaati hain, jo Quran 
or Sunnat se saabit hain. Mislan, aap pae’nge ke Quran e Majeed ki ek aayat ya muqhtalife surato’n ki kaee 
ayaat ko ilaaj mein zikar kiya gaya hai, to ye cheez Allah Ta’ala ke is farman ke tahet aajaati hai: ‘Aur Ham Ne 
Quran e Majeed Ko Utaara Jo-ke Momino’n Ke Liye Shifa Aur Rahmat Hai’ 79 

Chand ulama ka kehna hai ke is shifaa se muraad ma’anvi shifa yaani shak, shirk aur fasaqh o fujoor se 
shifa hai aur aksar ulama kehte hain ke is shifaa se umraad ma”anvi aur hasee dono’n hai aur is silsile mein sab 
se ahem daleel Harat Ayesh 3 ® ki hadees hai jis mein aata hai ke ek martaba Rasool Allah mt inke paas aae to 
ek aurat par dam kar rahi thee’n, to Aap ne farmaya: ‘Iska ilaaj Quran e Majeed se karo.’ 80 

Aur agar aap is hadees mein gaur kare’n to aapko maloom hoga ke Aap ne pori kibullah (Quran e 
Majeed) ko ilaaj qaraar diya hai aur iski kisi ayat ya surah ki taqhsees nahi farmaai. So poora Quran Shifa hai 
aur ham ne khud kaee baar tajruba kiya hai ke Quran e Majeed na sirf jadu, hasad aur aaseyb zadah ka ilaaj 
hai, blake is mein jismaani beemariyo’n ka ilaaj bhi hai. 

Agar koi shaqs eteraaz kare aur kahe ke aayat ke liye khaas daleel ka hona zaroori hai, jis se ye saabit 
ho ke Aap ne falaa’n marz ka ilaaj falaa’n aayat ke sath kiya tha to is shaqs se ham guzarish kare’nge ke 
Aap ne is silsile mein ek aam qaaeda waza’a kardiya hai jo Saheeh Muslim ki ek hadees mein mazkoor hai. 
Is mein aata hai ke chand logo’n ne Aap se guzarish ki ke ham jaahiliyat ke daur mein dam waghaira kiya 
karte the, to Aap ne farmaya: ‘Apne dam waghaira mujh par pesh karo aur har aisa dam durust hai jis mein 
shirk na paaya jaata ho.’ 81 

So is hadees se maloom hoa ke Quran, Sunnat, Duao’n aur Azkaar se aur hatta ke jaahiliyyat waale dam 
waghaira se ilaaj ho sakta hai. Basharyeke is mein shirk na paaya jaata ho. Ab ham asal mauzoo ki taraf aate 
hain aur jadu ki har qism ka zikar karke iska tod aur sharai ilaaj bataate hain. 


79 Surah Isra 82 

80 Silsila Ahaadees us Saheeha by Albani 1931 


81 Muslim, Kitaabus Salaam V14 P187 



Seher e Tafreeq - Judaai daalne wale jadu 


Yaani aisa jadu jo khavind biwi ke darmiyan judaai daal de ya 2 dosto’n ya 2 shareko’n mein bhogz aur nafrat 
paida karde. Farmaan e llaahi hai: ‘Pas Wo In Dono’n Se Khavind Biwi Ke Darmiyan Judaai Daalne Waala Urn 
Seekhte Hain.’ 82 

Hazrat Jaabir kehte hain ke Aap fsSt ne farmaya: ‘Iblees apna arsh paani par rakhta hai, phir apni fauje’n 
idhar udhar bhej deta hai aur in mein se sab se ziyaada muazziz iske liye wo hota hai jo sab se badaa fitna 
barpa karta hai, chunaache 1 aata hai aur aakar ise bataata hai ke main ne falaa’n falaa’n kaam kiya hai, to 
iblees ise kehta hai: turn ne kuch bhi nahi kya, phir 1 aur aata hai aur kehta hai, main ne aaj falaa’n aadmi ko 
is waqt tak nahi chhoda jab tak iske aur iski biwi ke darmiyan judaai nahi daal di, to iblees ise apne qareeb kar 
leta hai (aur ek riwaayat ke mutaabiq ise apne galey se lagaa leta hai) aur phir ise mukhatib hokar kehta hai, 
turn bahot acche ho.’ 83 


Seher e Tafreeq (Judaai Daalna) Ki Kaee Shakle’n Hain: 

• Maa’n aur bete ke darmiyan judaai daalna. 

• Baap aur bete ke darmiyan judaai daalna. 

• 2 Bhaaiyo’n ke darmiyan judaai daalna. 

• 2 Dosto’n ke darmiyan judaai daalna. 

• 2 Shareeko’n mein judaai daalna. 

• Khaavind Biwi ke darmiyan judaai daalna. 

Aur ye aaqhri shakal [T: last mentioned type] ziyaada muntashir aur aam hai aur sab se ziyaada khatarnaak hai. 

Seher e Tafreeq Ki Alaamat 

1. Muhabbat achaanat bhoz o nafrat mein tabdeel ho jaae. 

2. Dono’n ke darmiyan bahot ziyaada shukook o shubhaat paida ho jaae’n. 

3. Dono’n mein sekoi ek doosre ka koi uzar [T: excuse] na maane. 

4. Haqeer se sabab e iqhtelaaf ko pahaad tasawwur kar liya jaae. 

5. Biwi khaavind ko bad shakal aur khaavind biwi ko badsoorat tasawwur kare, jabke wo dono’n khoobsurat 
ho’n aur haqeeqat ye hai ke shaitaan jise jadugar apni khidmat ke liye istemaal karta hai, wohi aurat 
ke cehre par bad shakal ban kar aajaata hai jis se wo apne khaavind ko nahi bhaati aur isi tarha khaavind 
ke cehre par bhi buree aur khaufnaak shakal mein ban kar aajaata hai jis se wo apni biwi ko basoorat 
maloom hota hai. 

6. Jis par jadu kiya jaata hai, wo apne saathi ke har kaam ko naa-pasand karta hai. 

7. Jis par jadu kiya jaata hai wo is jagah ko pasand nahi karta jaha’n is ka saathi baitha ho, chuna-che 
aap dekhe’nge ke khaavind ghar se baahar bahot acchi haalat mein hota hai jabke ghar mein daaqhil 
hote his ise shadeed ghutan aur tangee mehsoos hoti hai. 

Seher e Tafreeq Kaise Waqe Hoti Hai 

Ek shaqs jadugar ke paas jaata hai aur is se mutaalba karta hai ke wo falaa’n khaavind biwi ke darmiyan judaai 

daal de to jaadugar is se is khaavind ka naam aur iski maa’n ka naam poochta ha aur phir ise iska koi kapda 

laane ka hukam deta hai. Agar wo shaqs is ka kapda nahi laa sakta to wo paani par jadu ka amal karke ise iske 
raaste par bahaane ka hukam deta hai. Chuna-che wo jab waha’n se guzarta hai aur masnoon azkaar subha o 
shaam nahi padh rakhe hote to is par jadu ho jaata hai. Ya phir wo iske khaane peene ki cheezo’n mein jadu 
kardeta hai. Jinhe’n khaa-pee kar is par jadu ka asar ho jaata hai. 

Seher Tafreeq Ka 11 a a j 

Is ke ilaaj ke 3 maraahel [T: Stages] hain: 

Pehla Marhala.Ilaaj Se Pehle. 

1. Mareeq ke ghar ki fizaa deeni banaai jaae aur is mein maujood tasweere’n baahar nikaal di jaae’n taake 
is mein farishte daaqhil ho sake’n. 

2. Mareeq ke paas jo ta’aweezaat aur kadey waghaira ho’n, inhe’n nikaal kar jalaa diyaa jaae. 

3. Jaha’n mareez ka ilaaj karana ho, waha’n se gaane waali cassito’n ko nikaal diya jaae. 

4. Aur waha’n koi sharai khilaaf warzi ho rahi ho to ise khatam kar diya jaae. Mislan mard ka sona pahenna 
ya aurat ka be parda hona ya in mein se kisi ek ka cigerrate noshi karna waghaira. 

5. Mareez aur iske ghar walo’n ko islami aqeede ke muta’alliq dars diya jaae taake ghairullah se inka 
ta’alluq khatam ho jaae aur Allah se sacchi muhabbat paida ho jaae. 

6 . Mareeq ki tashqees mundarja zel sawaalo’n se ki jaae: 

• Kya aap apni biwi ko badsoorat manzar mein dekhte hain? 

• Kya aap ghar se baahar raahat aur ghar ke andar tangee mehsoos karte hain? 

• Kya turn dono’n ke darmiyan haqeer si baato’n par bhi iqhtelaaf bhadak uth-ta hai? 

• Kya turn dono’n mein se koi ek dauraan e jimaa bad dilee aur tangee mehsoos karta hai? 

• Kya tumhe’n khaufnaak khuwaab aate hain? 

Isee tarha ke deegar sawalaat bhi mareez se kiye jaasakte hain. Agar seher e tafreeq ki ek ya do 
alaamaat mareez ke andar paai jaati ho’n to iska ilaaj shuroo karde’n. 

7. Aap khud wazu kar le’n aur jo aapke sath hai ise bhi wazu karwaale’n. 

8 . Agar mareez aurat ho to iska ilaaj is waqt tak shuroo na kare’n jab tak wo mukammil parda na karle 
aur apne libaas ko khoob acchi tarah se kasle taake dauraan e ilaaj be parda na ho. 

9. Agar aurat kisi sharai khilaaf warzi ka irtekaab kiye ho, mislan cehra nanga ho, ya khushboo lagaae hue 
ho, ya kaafir aurato’n ki mushabehat karte hue apne naaqhuno’n par kuch lagaae hue ho to aisee haalat 
mein iska ilaaj na kare’n. 

10. Aurat ka ilaaj, iske mehrim ki maujoodgi mein kare’n. 

11. Aur mehrim ke alaawa kisi aur mard ko jaae ilaaj mein na aane de’n. 

12. Laa Haula Walaa Qhuwwata lllalla Billahi padhte hue aur Allah Ta’ala se madad talab karte hue ab 
iska ilaaj shuroo karde’n. 

Doosra Marhala.Ilaaj 

Apna haath mareez ke sar par rakh le’n aur tartee ke sath iske kaano’n mein in ayaat ki tilaawat kare’n: 

1. Surah Faatiha (Mukammil) 




2. Surah Baqra ki ibtedaai 5 ayaat. 

3. Surah Baqra (aayat 102) baar baar padhe’n. 

4. Surah Baqra ki ayaat 163 to 164. 

5. Aayatal Kursi. 

6 . Surah Baqra ki aaqhri 2 ayaat. 

7. Surah Aale Imraan ki ayaat 18 to 19. 

8 . Surah A’araaf ki ayaat 54 to 56. 

9. Surah A’araaf ki aayat 117 to 122. (In ayaat ko baar baar padhe’n khaas taur par ye aayat Wa Ulqiyas 
Saharatus Saajideen 

10. Surah Yunus ki ayaat 81 to 82 inhe’n bhi baar baar padhe’n, khaas kar Allah ka ye farman Innallaha 
Sayubtiluh 

11. Surah Taaha ki ayat 69 ise bhi baar baar padhe’n. 

12. Surah Mominoon ki aaqhri ayaat. 

13. Surah Saaffaat ki ibtedaai 10 ayaat. 

14. Surah Ahqaaf ki ayaat 29 to 33. 

15. Surah Rahman ki ayaat 33 to 36. 

16. Surah Hashar ki aaqhri 4 ayaat. 

17. Surah Jin ki ibtedaai 9 ayaat. 

18. Surah Iqlaas (Mukammal) 

19. Surah Falaq (Mukammal) 

20. Surah Naas (Mukammal) 

Yaad rahe ke mazkoora ayaat aur surato’n se pehle se A’auzubillahi Minash Shaitaanir Rajeemi Min Hamzihi 
wa Nafqhihee wa Nafthihee aur Bismillahir Rahmaanir Raheem zaroor padhe’n. 

Mareez ke kaano’n mein aap jab mazkoora ayaat o surato’n ki tilaawat oonchee awaaz aur tarteel se kare’nge 
to ispar 3 haalato’n mein se 1 haalat taari ho sakti hai: 

Pehli Haalat : Ya to ise mirgee ka daura pad jaaega (yaani wo achaanak zameen par gir kar behosh ho jaaega, 
hath pair tedhe ho jaae’nge aur mu’n se jhaag nikalna shuroo ho jaae) aur jadugar ne jis jin ki is par jadu karne 
ki duty lagaai thi wo is mareez ki zubaan se bolna shuroo kardega. Agar ye haalat is par taari ho to is jin ke 
saath bilkul isi tarha nimte’n jis tarha aam jin waale mareez ke saath nimatna chhahiye. Aur iska tareeq ham 
ne apni doosri kitaab Al Wiqaaya mein zikar kardiya hai, Tawaalat [T: Explaining it again will increase the 
number of papers of this book] ke khauf se ham ise yaha’n tafseelan nahi zikar kar rahe, albatta itna bataa 
de’n ke aap is jin se darj e zel sawalaat kare’n: 

Tumhaara naam kya hai? 

Tumhaara deen kaunsa hai? 

Agar wo ghair muslim ho to ise Islam qubool karne ki dawat de’n aur agar wo musalman hai to ise bataae’n ke 
wo jo kaam kar raha hai, Islam ise durust qaraar nahi deta aur jadugar ki baato’n par amal karna shariat ki 
khilaaf warzi hai. 



Is se jadu ki jagah ke muta’alliq sawaal kare’n ke is ne kaha’n jadu kar rakha hat? Agar koi jagah bataade 
to fauran kisi ko bhej kar ise waha’n se nikalwade’n. Ye baat yaad rakhe’n ke jin aksar o beshtar jhoot bolte 
hain in mein sach bolne waale kam hi hote hain. 

Is se pooche’n ke wo is mareez par jadu karne waala akela hai ya iske sath kuch aur jin bhi hain? Agar 
koi aur jin bhi iska shareek ho to is jin se mutaalba kare’n ke wo apne shareek ko bhi lekar aae, agar wo ise le 
aae to aap ise bhi samjhaae’n. 

Agar jin ye kahe ke falaa’n aadmi jadugar ke paas gaya tha aur isne is se mutaalba kiya tha ke wo is 
mareez par jadu karde to is baat ko mat tasleem kare’n kyou’nke iska maqsad sirf ye hota hai ke wo logo’n ke 
darmiyan dushmani paida karde aur is liye bhi ke iski gawahi mardood aur naqaabil e qubool hai. Kyou’nke wo 
faasiq o faajir hai aur jadugar ka khidmatgaar hai, farmaan e llaahi hai: ‘Aey Eman Waalo’n! Agar Tumhaare 
Paas Koi Faasiqh Koi Khabar Lekar Aae To Iske Muta’alliq Tehqeeq Kar Liya Karo. ’ 

Agar jin jadu ki jaga ke baare mein bataade aur aap ne waha’n se is cheez ko mangwa liya ho jis mein jadugar 
ne jadu kar rakha hai to ab aap ek barta mein paani le le’n aur ise apne mu’n ke qareeb karke is par ye aayat 
padhe’n: 

• Surah A’araaf ki ayaat 117 to 122 

• Surah Yunus ki ayaat 81 to 82 

• Surah Taaha ki ayat number 69 

Phir is jadu ko chhahe wo kaaghaz par ho ya mitti par ho ya kisi aur cheez par ho is paani mein pighlaa de’n 
aur is ke baad ise logo’n ke aam raasto’n se hat kar kahee’n door undel de’n aur agar jin ye kahe ke mareez ko 
jadu pilaa diya gaya tha to aap mareez se sawaal kare’n ke kya ise me’ede mein dard mehsoos hota raha hai? 
Agar iska jawaab haa’n mein ho to jaan le’n ke jin saccha hai warna yaqeen kar le’n ke wo jhoota hai? Agar iski 
baat sacchi ho to aap jin se kahe’n ke wo is mareez ko chhod kar chalaa jaae aur ye ke aap is par kiye gae jadu 
ko Allah ke hukam se tod kar rahe’nge. Phir aap paani mangwa le’n aur is par mazkoora ayaat ke alaawa Surah 
Baqra ki ayat number 102 padhe’n, phir ye paani mareez ko de de’n jise wo chand dino’n tak peeta rahe aur is 
se ghusl karta rahe. 

Aur agar jin ye kahe ke mareez jadu ke oopar se guzra tha ya iska koi kapda le kar ispar jadu kiya gaya hai to 
is haalat mein bhi paani mazkura ayaat ko padhe’n, phir mareez ko is se peene aur chand dino’n tak hammam 
se baahar ghusl karne ka hukam de’n iske baad sadak par is paani ko undel de’n. Phir aap jin ko mareez se nikal 
jaane ka hukam de’n aur is se poqhta wa’ada le’n ke wo dobaara is mareez ko na chedey. 

1 hafte ke baad mareez dobaara aap ke paas aae, aap dobaara is par dam kare’n. Agar is ko kuch bhi 
na ho to jaan le’n ke is par kiya gaya jadu Allah Ta’ala ke fazal se toot chuka hai aur agar mareez ko dobaara 
mirgi ka daura pad jaae to yaqeen karle’n ke jin jis ne dobaara na aane ka wa’ada kiya tha wo jhoota hai aur 
abhi tak isne is mareez ki jaan nahi chhodi. Tab aap is se sawaal kare’n ke wo abhi tak kyou’n nahi nikla hai? 
Aur is ke sath narmi se nimte’n, agar wo aap ki baat maan leta hai to theek hai warna is par Quran e Majeed 
ziyaada se ziyaada padhe’n aur ise maare’n. Yahaa’n tak ke wo is se nikal jaae aur agar mareez par mirgee ka 
daura to nahi padta. Albatta ise sardard mehsoos hota hai to ise ek ghante ki 1 cassette de’n jis mein Ayatal 
Kursi ko baar baar padha gaya ho, taake wo ise 1 maah tak rozaana 3 martaba apne kaano’n se lagaa kar sune, 
ek maa’h ke baad wo phir aap ke paas aae, aap is par phir dam kare’n ummeed hai ke ise shifaa ho jaaegi. 
Warna Quran e Majeed ki surate’n (Al Saaffaat, Yaseen, Al Duqhaan aur Al Jin) 1 cassette mein record karde’n. 
Jis mareez 3 hafte tak rozana 3 martaba sune, Insha Allah is tarha ise shifaa naseeb hogi, agar phir bhi ise shifaa 
na ho to cassette sunne ki muddat mein izaafa karde’n. 



Doosri Haalat : Mareez par dam ke dauran mirgee ka daura to nahi padta, albatta wo mehsoos karta hai ke isko 
chakkar aarahe hain. Jism par kapkapaahat taari hojaati hai aur shadeed sar dard shuroo ho jaata hai. Aisee 
surat mein aap mareez par mazkura ayaat waala dum 3 baar kare’n. Agar ise mirge e ka duara shuru ho jaae to 
pehli haalat waala ilaaj shuru kar de’n aur agar aisa nhi hota aur sar dard waghaira mein kami shuru ho jaati 
hai to chand ayyam tak ise aise hi dam karte rahe’n. Insha Allah ise shifa naseeb hogi aur agar mareez ko ifaaqa 
nahi hota to: 

1. Ek cassette mein Surah Saaffaat 1 martaba aur Ayatal Kursi kaee martaba record karde’n aur mareez 
ko ise rozana 3 martaba sunne ka hukam de’n. 

2. Mareez se kahe’n ke wo namaz baa jamaat padhne ki paabandi kare. 

3. Fajar ki namaz ke baad Laailaaha lllallhu Wahdahu Laa Shareeka Lahu, Lahul Mulku wa Lahul 
Hamdu Wahuwa A’alaa Kulli Shai-in Qadeer ko 1 maah tak rozaana 100 martaba padha kare. 

Yaad rahe ke pehle 10 ya 15 dino’n mein sar dard waghaira mein izaafa ho jaaega. Lekin is ke baad aahista 
aahista kam hona shuru ho jaaega aur maheena ke aaqhir tak koi takleef baaqi nahi rahegi. Mareez 1 maah 
baad aapke paas aae to is par phir dam kare’n. Insha Allah iski saari pareshani jaati rahegi aur is par kiya gaya 
jadu toot jaaega. Aur ye bhi ho sakta hai ke poora maheena iske dardo’n mein izaafa hota rahe aure ise kuch 
bhi ifaaqa mehsoos na ho, agar aisa hua to aap is par pehli haalat mein mazkura ayaat waala dam kaee baare 
kare’n, yaqeeni taur par ise mirgee ka daura shuroo ho jaaega aur iski zuban se jin bolne lag jaaega. So aap 
iske sath nimat sakte hain, jis tarha ke pehli haalat mein zikar kardiya gaya hai. 

Teesri Haalat : Mareez ko dam ke dauran kuch bhi mehsoon nahi hota, agar aisa ho to aap is se iski bimaari ki 
alaamaat dobaara pooche’n, agar jadu ki beshtar alamaat is mein maujood na ho’n to yaqeen karle’n ke is par 
na jadu kiya gaya hai aur na ye mareez hai. Albatta mazeed takeed ke liye aap is par 3 baar dam kar le’n. 

Aur agar jadu ki beshtar alaamaat is mein maujood hain aur aap ne baar baar dam bhi kiya hai, lekin 
iske bawajood bhi ise kuch mehsoos nahi ho raha aur aisa bahot kam hota hai, to aap: 

1. Ise ek cassette mein (Surah Yaseen, Surah Duqhaan aur Surah al Jin) record karde’n aur rozana 3 
martaba ise sunne ka mareez ko hukam de’n. 

2. Mareez se kahe’n ke wo rozana 100 baar isteghfaar kare. 

3. Laahaula walaa Quwwata Ilia Billahi ka wird bhi kam az kam 100 martaba rozana kare, 1 maah 
guzarne ke baad aap is par phir dam kare’n aur iske baad wohi tareeqa apnaae’n jo pehli dono’n 
haalato’n mein zikar kar diya gaya hai. 

Doosra Marhala.Ilaaj Ke Baad 

Agare mareez ko Allah Ta’ala aap ke zariye shifa de de to aap Allah Ta’ala ka shukar adaa kare’n ke jis ki 
taufeeq se aisa hua is kaamyabi par aap ki aajizee o inkesaari mein izaafa hon chhahiye, na ye ke aap takbbur 
ka shikaar ho jaae’n. Farmaan e llaahi hai: Lain Shakatrum La Azeedannakum Walain Kafartum Inna 
A’azaabi Lashadeed - Agar turn shukar-guzaari karoge to main tumhe’n zaroor biz Zaroor aur ziyaada ataa 
karu’nga aur agar turn ne naashukri ki to jaan lo ke mera azaab shaqt hai. 

Shifayaabi ke baad is baat ka andesha hota hai ke mareez par dobaara jadu kar diya jaae, kyou’nke jadu ke 
pesha war logo’n ko jab maloom hoa hai ke marreez kisi ma’alij ke paas ilaaj karwa rahaa hai to wo jadugaro’n 
se is par dobaara jadu kar dene ka mutaalba karte hain. Is liye mareez ko chhahiye ke wo ilaaj ke muta’lliq kisi 
ko kuch khabar na hone de aur darj e zel kaamo’n ki paabandi kare. 

1. Namaz e Bajamaat padne ki paabandi kare. 

2. Gaane aur mausiqee waghaira sunna chhodde. 




3. Har kaam karte waqt ‘Bismillah’ padhe. 

4. Namaz e Fajar ke baad Laailaaha lllallhu Wahdahu Laa Shareeka Lahu, Lahul Mulku wa Lahul Hamdu 
Wahuwa A’alaa Kulli Shai-in Qadeer ka wird rozaana 100 martaba kiya kare. 

5. Rozaana Quran ki tilaawat paabandi ke sath kare, agar na pdh sakta ho to tilaawat sunta rahe. 

6 . Nek logo’n ke sath apna uthna baithna rakhe. 

7. Sone se pehle wazu kar liya kare aur Aayatal Kursi padh kar soe. 

8 . Azkaar e Subha o Shaam ko paabandi ke sath padha kare. 

Seher e Tafreeq Ke Itaaj Ke Amali Namoone 

Pehia Namoona : Ek khatoon apne khaavind ko shaqht naa-pasand karti thee aur is se aur is ke ghar se bad-dil 
ho chuki thee aur jab bhi ise dekhti thee iske saamne ek khaufnaak manzar saamne aajaata tha aur you’n 
maloom hota tha ke wo ek bhediya hai insaan nahi. Iska khaavind ise ek Quraani ilaaj karne wale shaqs ke paas 
le gaya, chuna-che isne jab aurat par Quran e Majeed ko padha to iski zuban se jin bolne laga aur isne bataaya 
ke wo jadugar ke zariye is aurat par musallat hua hai aur iska misha ye hai ke wo is aurat aur iske khaavind 
mein judaai daal de. So ma’alij ne ise maara bhi, lekin jin iski jaan chhodne par tayyar na hua. Ek maah tak 
iska khaavind ise is ma’alij ke paas baar baar le kar jaata raha. Bilaa aaqhir jin ne khavind se mutaalba kiya ke 
wo is aurat ko talaaq de de, go ek talaaq hi kyou’n na ho. Khavind ne iska mutaalba maan liya aur pani biwi ko 
ek talaaq de di aur ek hafte baad is se rujoo kar liya aur wohi ek hafta tha jab aurat jin ke shar se bachee rahi, 
lekin iske baad wo phir laut aaya to khaavind apni biwi ko le kar mere paas aagaya. Main ne is par Quran e 
Majeed ko padha to is par mirgee ka daura pad gayaa aur mere aur jin ke darmiyan mundarja zel mukaalma 
hua: 

Tumhaara kya naam hai? 

Jin: Shatwaan 

Aur Tumhaara deen kya hai? 

Jin: Nasraani [T: Christian] 

Turn is aurat mein kyou’n aae? 

Jin: Is mein aur iske khaavind mein judaai daalne ke liye. 

Main ek pesh-kash karta hu’n, agar turn ne qubool karli to theek hai warna tujhe iqhteyaar hai! 

Jin: Aap khuwah-ma-khuwah takleef kar rahe hain, main is aurat se har-giz nahi niklunga, iska khavind ise le 
kar falaa’n falaa’n shaqs ke paas jaa chuka hai. 

Main ne turn se ye mutaalba hi nahi kiya ke turn is se nikal jaao. 

Jin: To aap kya caahte hain? 

Main tujhe Islam qubool karne ki dawat deta hu’n, agar tu ne qubool kar liya to is par Allah Ta’ala ka shukar 
adaa karu’nga. Warna deen mein koi zabardasti nahi, phir main ne ise Islam laane ki pesh-kash ki to lambe 
sawaal o jawaab ke baad bilaa-aaqhir is ne Islam qubool kar liya, phir main ne isse kaha: tumne waqqeatan 
Islam qubool karliya hai ya hame’n dhoka de rahe ho? 

Jin: Aap mujhe kisi kaam ke liye majboor nahi kar sakte. Main to dil se musalman ho chuka hu’n, lekin... 

Main ne poocha: kya? 

Jin: Main apne saamne Nasraani jinno’n ko dekh raha hu’n jo mujhe qatal ki dhamki de rahe hain. 



Ye pareshaani ki baat nahi hai, agar hame’n maloom ho jaae ke turn dil se musalman ho chuke ho to ham 
tumhe’n taaqatwar asleha muhiyya kare’nge. Jis ki wajah se in nasraani jinno’n mein se koi bhi tumhare qareeb 
nahi aasakega. 

Jin: Aap mujhe abhi de’n. 

Nahi, jab tak hamaar ye majlis khatam nahi hoti, tab tak tumhe’n wo asleha nahi diya jaaega. 

Jin: iske baad aap aur kya caahte hain: 

Agar turn waqqai musalman ho cuhke ho to kufr se tumhari tauba is waqt tak mukammil nahi hoti jab tak turn 
zulm karna nahi chhodte aur is aurat se nikal nahi jate. 

Jin: Haa’n main musalman ho chuka hu’n, lekin jadugar se kis tarha meri jaan chootegi. 

Ye bhi pareshaani ki baat nahi hai lekin tab, jabke hamaari baat maan loge. 

Jin: Jee, main aap ki baat maanta hu’n. 

To bataao jaadu kaha’n rakha hai? 

Jin: Aurat ke ghar ke sahen mein, albatta main ye nahi bataa sakta ke sahen mein kis jagah par hai, kyou’nke 
iski hifaazat ke liye ek jin ki duty lagee hui hai. Agar ise maloom ho jaata hai ke main ne iske muta’alliq bataa 
diya hai to wo ise kisi aur jagah par muntaqil kardega. 

Kitne saal se turn jadugar ke sath kaam kar rahe ho? 

Jin: Guzishta 10 ya 20 saal se (ye shat mujhe hai) aur is dauran main 3 aurato’n mein daaqhil ho chuka hu’n, 
jabke ye caho’nti [T: 4 th ] aurat hai, phir is ne pehli 3 aurato’n ke qisse bhi suna diye. 

Abh Jab mujhe iski sacchai ka yaqeen ho gaya to main ne ise kaha: Lo ye asleha pakadlo jis ka ham ne turn se 
wa’ada kiya tha. 

Jin: Wo kya hai? 

Wo asleha Aayatal Kursi hai, jab bhi koi jin tumhare qareeb ho, ise padh lena. Wo jin bhaag jaaega... Kya 
tumhe’n Aayatal Kursi yaad hai? 

Jin: Jee haa’n! Mujhe yaad ho gai hai, kyou’nke main is aurat se kaee baar sun chuka hu’n. Phir is ne poocha 
ke main jadugar se kaise najaat pao’nga. 

Turn is aurat ko chhod kar Makka Mukarrama mein chale jaao jaha’n turn momin jinno’n ke sath reh sakoge. 

Jin: Lekin kya Allah Ta’aa mujhe in tamaam gunaho’n ke bawajood qabool karlega. Main ne is aurat ko aur is 
se pehle doosri aurato’n ko bahot tang kiya hai? 

Haa’n! Allah Ta’ala ka farmaan hai: Qu/ Yaa Ibaadiyallazeena Asrafoo A’alaa Anfusihim La Taqnatu Minor 
Rahmatillahi Innallaha Yaghfiruz Zunooba Jameea’an Innahu Huwal Ghafoorur Raheem - Keh Deejiye! Aey 
Mere Wo Bando! Jinho’n Ne Apne Aap Par Ziyaadati Ki Hai! Turn Allah Ki Rehmat Se Na Ummeed Na Ho Jaao, 
Yaqeenan Allah Ta’ala Saare Gunaho’n Ko Baqsh Deta Hai, Waqqai Wo Badi Baqhshish Aur Badi Rehmat Waala 
Hai. 

Jin: (Ye sun kar rone laga) aur kaha: ‘Main jab chalaa jau’nga to is aurat se meri taraf se guzaarish karna ke wo 
mujhe maaf karde, phir wo waapas na aane ka wada karke nikal gaya. Iske baad main ne paani mangwaaya, is 
par Quraani ayaat ko padha aur khaavind ko ye keh kar de diya ke ise ghar ke sahen mein undel dena. Is tarha 
is aurat ko shifaa naseeb hui. Aur kuch muddat ke baad khaavind ne mujhe khabar di ke ab iski biwi theek hai.... 
Aisa yaqeenan Allah Ta’al ke fazal se hua, is mein mera koi kamaal nahi.’ 

Doosra Namoona : Mere paas ek shaqs aaya aur isne bataaya 



Jabse meri shaadi hui hai, meri biwi se mere shadeed iqhtelafaat hain. Wo mujhe intehaai naa-pasand karti 
hai, mera ek lafz bardaasht nahi karti aur caahti hai ke mujhse alag ho jaae. Main jab tak ghar mein nahi rehta 
wo raahat mehsoos karti hai. Lekin ju’nhi ghar mein daqil hota hu’n to iska jism goya ghazab ki aag mein bhadak 
uth-ta hai. 

Main ne iski biwi par dam kya, dam ke dauran iske haath, paou’n sunn [T: Swollen] hogae. Ise ghutan 
aur sar dard mehsoon hone lagaa. Albatta, is par mirgee ka daura na padaa main ne ise chand soorate’n 
cassetto’n mein record karke de dee’n aur 45 din tak inhe’n rozaana sunne ka ise hukam diya aur ye ke iske 
baad wo dobaara mere paas aaye. 

Is muddat ke guzarne ke baad iska khaavind dobaara ayaa aur aate he kehne lagaa. Ek ajeeb o ghareeb 
waqea runumaa hua hai. 

Main ne kaha: Khair to hai?.... kya hua? 

Isne bataaya: Jab 45 din ki muddat guzargai aur ham dono’n ne aapke paas aane ka poqhta iraada kar liya to 
meri biwi par mirgee ka daura pad gaya aur iski zuban se jin bolne lagaa aur isne bataaya ke main tumhe’n har 
baat bataane ke liye tayyar hu’n. Bashartye ke mujhe Shaikh (saahib e kitaab) [T: Author of the book] ke paas 
na le jaao, main jadu ke zariye is aurat mein daqhil hua tha aur agar aapko meri baat par yaqeen na aarahaa 
ho to ye takiya lekar aao. Chuna-che wo takiya khola gaya to is mein chand kaaghaz maujood the jin par jaud 
ke alfaaz o huroof likhe gae the. 

Phir isne kaha: In kaaghazaat ko jalaado, ab is par kiya gaya jaadu be asar hogaya hai aur main bhi is aurat se 
nikal kar jaa rahaa hu’n aur dobaara kabhi bhi iske paas nahi aao’nga basharteke main is se nikalne ke baad is 
aurat ke saamne aaou’n aur is se haath milaao’n. Khaavind ne iski ijaazat di. Jin aurat se nikal gaya aur aurat 
ne apna haath aage badhaaya aur jin se musafeha [T: Hand Shake] kiya. 

Main ne iske khavind ko bataaya ke tumne jin ko musafeha karne ki ijaazat de kar galati ki hai, kyou’nke 
aisa karna haraam hai aur Rasool Allah ne ghair mehrim ke sath haath milane se mana farmaya hai. Abhi 1 
hafta guzra tha ke wo aurat phir beemar pad gai. Iska khavind ise lekar mere paas aagaya. Abhi maine A’auzu 
Billahi Minash Sahitaanir Rajeem padha tha ke ise mirgee ka daura padgaya aur jin ke sath meri guftagu kuch 
you’n hui. 

Aye Jhoote! Turn kyou’n dobaara aagae ho? 

Jin: Main aapko har baat batau’nga, basharteke aap ne mujhe maarna nahi hai. 

Bataao. 

Jin: Haa’n, waqai main ne in se jhoot bola tha aur main ne hi takiye mein wo kaaghaz rakhe the, taake wo meri 
baat maan le’n. 

To tumne inse dhoka kiya hai? 

Jin: Main kya karu’n, mujhe to iske jism ke sath qaid kar diya gaya hai. 

Kya turn musalmaan ho? 

Jin: Ji, haa’n. 

Kisi musalmaan ko ye zeb nahi deta ke wo jadugar ke sath kaam kare, ye haraam hai aur kabeera gunah’n mein 
se hai, kya tumhe’n jannat nahi chhahiye? 

Jin: Ji haa’n, mujhe janat chhahiye. 

Tab jadugar ko chhodo aur momin jinno’n ke sath reh kar Allah Ta’ala ki ibaadat karo, kyou’nke jadugar ka 
raasta duniya mein tujhe badbaqht banaadega aur aaqhirat mein jahannam mein le jaaega. 




Jin: Lekin ye kaise ho sakta hai, wo to mujh par qaabu paae hue hai? 

Is ne turn par is liye qaabu paaya hua hai ke turn gunah karte ho aur agar turn sacchi tauba karlo to wo kabhi 
turn par qaabu yaafta nahi hosakta. Farmaan e llaahi hai Walai’n Yaja’alallahal Kaaireena A’alal Momineena 
Sabeela - Aur Allah Ta’ala kaaflro’n ko Eman Waalo’n Par Ghalba Hargiz Na De Ga. 

Jin: Main tauba karta hu’n aur is aurat ko chhod dene ka poqhta ahed karta hu’n aur dobaara iske paas kabhi 
nahi aau’nga. 

Is tarha is aurat ko Allah Ta’ala ne shifa di. Is par main Allah Ta’ala ka shukar guzaar hu’n, kuch arse 
baad khavind mere paas aaya aur isne khushkhabri di ke ab iski biwi kahiriyat se hai. 

Teesra Namoona : Ek aurat ka khavind mere paas aaya aur kehne lagaa: wo mujh se nafrat karti hai aur mere 
sath nahi rehna caahti aur ye naapasndeedgi baghair asbaab ke achaanak aagai hai. Jabke main is se mohabbat 
karta hu’n. Main ne iske khavind ke saamne ispar Quran e Majeed ko padha to is par mirgee ka daura pad gaya 
aur is mein jo jin tha iske sath meri ye guftagu hui: 

Kya turn musalman ho? 

Jin: Ji haa’n, main musalman hu’n. 

Is aurat mein turn kyou’n daqhil hue? 

Jin: Main jadu ke raaste is mein daqhil hua tha joke falaa’n aurat ne is par kiya tha aur ise is ne khushboo ki 
sheeshi mein bad kardiya tha. Is mein daqhil hone ke liye mujhe ek arse tak iska peecha karna pada. Ek din ek 
chor iske ghar ki chat par chadh gaya tha to ye ghabraa gaee thi aur yehi wo waqt tha jab main ismein daaqhil 
hogaya. 

Jaha’n ye bataana zaroor hai ke jadugar jab kisi par jadu karna caahta hai to ek jin iski taraf rawaana 
karta hai aur ye jin fauran is mein daqhil nahi hota balke iske liye wo munaasib mawaaqe ko talaash karta hai 
aur iske munaasib mawaaqe darj e zel hain: 

1. Shadeed Khauf 2. Shadeed Ghussa 3. Shadeed Ghaflat 4. Shehwat mein mashghool 

Chuna-che jis shaqs par jadu karna maqsood hota hai wo in 4 haalato’n mein se kisi ek haalat mein hota hai, 
shaitaan (jin) ko ismein daqhil hone ka mauqa mil jaata hai. Ilia ye ke wo wazu ki haalat mein ho aur Allah 
Ta’ala ka zikar iski zuban se jaari ho to wo is mein daqhil nahi hosakta. Aur mujhe khud kaee jinno’n ne bataaya 
ke jis lamhe jin insan mein daqhil hot hai agar wo isi lamhe mein Allah Ta’ala ka zikar karta hai to jin jal kar 
raakh ho jaat hai. Isi liye insan mein daqhil hone ka lamha iske liye zindaga ka mushkil tareen lamha hota hai. 

Jin ne kaha: Aur ye aurat to bhole bhaali aur bahot acchi hai. 

Tam tumhe’n is se nikal jaana chhahiye aur phir dobaara iski taraf nahi aana chhahiye. 

Jin: Iski shart ye hai ke iska khaavind apni doosri biwi ki talaaq de de. 

Tumhaari shart qubool nahi aur agar turn ne nikalna hai to theek warna ham tumhe’n maare’nge. 

Jin: Main nikal jaau’nga. 

Phir wo jin nikal gaya, jis par main Allah Ta’ala ka shukar guzaar hu’n. Iske baad maine iske khavind se 
kaha ke ye jo jin ne bataaya hai ke fala’n aurat ne iski biwi par jadu kiya hai, ghalat hai. Kyou’nke jinno’n ka 
maqsad mahez itna hota hai ke wo logo’n ke darmiyan nafrat paida karde’n. Lehaaza iski baat ki tasdeeq na 
kare’n. 

Caho’nta Namoona : Ek shaqs apni biwi ko lekar mere paas aaya aur isne bataaya ke iski biwi ise intehaai 
naapasand karti hai aur jab wo ghar mein maujood nahi hota ise raahat mehsoos hoti hai. So main ne iski biwi 



se beemari ki alaamaat pooche’n to mujhe maloom hua ke is par seher e tafreeq kiya gay hai. Is ne Quraani 
ayaat sunee’n to iski zuban se jin goya hua aur mere aur iske darmiyan darj e zel mukalma hua: 

Tumahra Naam kya hai? 

Jin: Main apna naam hargiz nahi batau’nga. 

Aap ka deen kya hai? 

Jin: Islam. 

To kya kisi musalman ke liye jaaez hai ke wo musalman aurat ko pareshan kare? 

Jin: Main to is se muhabbat karta hu’n. Ise pareshan nahi karta? Aur main caahta hu’n ke iska khavind isse door 
hojaae. 

Turn in dono’n mein judaai daalna caahte ho? 

Jin: Jee haa’n. 

Ye tumhare liye jaaez nahi hai, is liye Allah ki farmabardaari karte hue is se nikal jaao. 

Jin: Nahi, Nahi... Main is se mohabbat kartahu’n! 

Wo turn se nafratkarti hai. 

Jin: Nahi, wo bhi mujh se mohabbat karti hai. 

Turn jhoota ho, wo tumhe’n naapasand karti hai aur isi liye yahaa’n aai hai ke tumhe’n apne jism se nikaal 
sake. 

Jin: Main hargiz nahi niklu’nga. 

Tab main tumhe’n Quran ke zariye jalaa kar raakh kardu’nga. 

Phir main ne is par Quran e Majeed ko padha to wo cheeqhne lagaa. Maine poocha: Kya turn nikalne ke 
liye tayyar ho? 

Jin: Haa’n, main nikal jau’nga. Lekin 1 shart hai. 

[T: In this [pakistani] print a line is missing, in indian print, which I read couple of years ago Jin says: I’ll leave 
her body and enter yours then the discussion continues] 

Ye shart qubool hai, is se niko aur agar tumhare andar taqat hai to mujh mein daqhil hoke dikhao. 

Phir kuch der baad jin rone lagaa. Maine isse pooche: Turn kyou’n ro rahe ho? 

Jin: Koi jin aaj tumhare andar daaqhil nahi ho sakta. 

Wo kyou’n? 

Jin: Is liye ke aap ne aaj subha Laailaaha lllallhu Wahdahu Laa Shareeka Lahu, Lahul Mulku wa Lahul Hamdu 
Wahuwa A’alaa Kulli Shai-in Qadeer ko 100 baar padha tha. 

Rasool Allah ne sach farmaya hai ke: ‘Jo shaqs 100 martaba ye kalma padhta hai ise 10 ghulaam 
azaad karne ka sawaab milta hai, iske liye 100 nekiya’n likh di jaati hain aur 100 gunah iske mitaa diye jaate 
hain aur shaam sone tak ye kalemaat ise shaitaan se bachaate rakhe’nge.’ 84 

Iske baad jin is aurat se nikal gaya aur is baat ka poqhta wa’ada karke gaya ke wo waapas nahi aayega. 


84 Bukhari: V6 P338 - Muslim V17 P17 



Seher E Mohabbat 


Irshad e Nabawi hai: ‘Behsak dam, ta’aweezat aur khavind ke dil mein biwi ki mohabbat daalne wall cheez 
shirk hai.’ [As Saheeh by Albani 331] 


At-Toola ka jo ma’ani yaha’n kiya gaya hai, Hafiz bine Katheer ne isko An Nihaaya mein zikar kiya hai aur 
Rasool Allah ne ise is liye shirk qaraar diya hai ke logo’n ka aqeeda hota hai ke az khud mauthar hota hai 
aur Allah Ta’ala ki marzi ke bar khilaaf kaam karta hai. 

Yahaa’n ek tambeeh karna zaroori hai ke hadees e mazkoor mein jis dam ko shirk kaha gaya hai isse wo 
dam maqsood hai jis mein jinnat o shaiyateen se badad talab ki jaae aur rahaa Quraani dam aur wo jo masnoon 
ada’aiya aur azkaar par mushtamil hota hai to ye bilaa ijma’a jaaez hai. Rasool Allah ka farman hai ke ‘Har 
Aisa Dam Jaaez Hai, Jis Mein Shirk Na Ho. ’ [Muslim, Kitaab us Salaam VI4 PI 87] 

Seher e Mohabbat Ki A'alamaat 

1. Had se ziyaada mohabbat. 

2. Kasrat e Jama’a ki shadeed khuwahish. 

3. Biwi ke baghair be sabri ka muzaahera. 

4. Ise dekhne ke liye shadeed istiyaaq rakhna. 

5. Biwi ki andhee farmabardaari karna. 

Seher e Mohabbat Kaise Hota Hai? 

Miya’n biwi ke darmiyan aksar o beshtar iqhtelafaat paida ho jaate hain, lekin bahot jaldi khatam bhi ho jate 
hain aur zindagi fitri andaz ke mutabiq rawaa’n dawaa’n rehti hai. Magar kuch aurate’n be sabri ka muzaahera 
karti hain aur bahot jaldi jadugaro’n ke ruqh kar leti hain aur in se mutalba karti hain ke wo inke khavindo’n 
par jadu karde’n taa-ke wo inse mohabbat kare’n aur ham samajhte hain ke ye deen se naawaaqifiyat aur inki 
kam a’aqali ki daleel hai. 

Chuna-che jadugar aurato’n ke is mutalbe par khavind ka wo kapda mangwata hai jis se iske paseene 
ki boo aa rahi ho. Phir wo iske kuch dhaage nikaal kar is par dam karta hai aur phir ise girah lagaa deta hai. 
Iske baad aurat ko huka mdeta hai ke wo ise ek ghairabaad jagah par phenk de ya phir wo kisi khane peene ki 
cheez par dam karta hai jis mein najasat ya khoon e haiz ki milaawat hoti hai. Phir ise hukam deta hai ke wo 
apne khavind ke khane peene ki cheezo’n mein ise milaade. 

Seher e Mohabbat Ke Ulte Asaraat 

1. Kabhi khavind is jadu ki wajah se beemar pad jaata hai aur main ek aise ko jaanta hu’n jo 3 saal tak isi 
wajah se beemaar padaa raha. 

2. Iska ek manfi [T: Negative] asar ye bhi hota hai ke khavind khud apni biwi se nafrat karne lag jata hai. 

3. Ek aur ulta asar ye bhi hota hai ke biwi dohara jadu kardeti hai, jis ki wajah se iska khavind khud apni 
maa’n, bahen aur doosri rishtedaar aurato’n se bhi nafrat karne lagta hai. 

4. Dohere jadu ka en manfi asar ye bhi hota hai ke khavind duniya bhar ki tamam aurato’n se hatta ke 
apni biwi se bhi shadeed nafrat karna shuru kar deta hai aur main ek aise shaqs ko bhi jaanta hu’n jis 
ne is jadu ke baad apni biwi ko talaaq de di. Phir wohi biwi bhaagam bhaag jadugar ke paas paho’nchi 
taa-ke isse seher ke mohabbat ko todne ka mutaleba kare, lekin ise ye jaan kar shadeed hairat hui ke 
wo jadugar marchuka hai. [Jo apne bhai ke liye gadha khodta hai khud is mein girjaata hai] 


Seher e Mohabbat ke Asbaab 


1. Khavind-Biwi mein iqhtelafaat ka phoot padna. 

2. Khavind agar maaldar ho to iske maal mein laalach karna. 

3. Biwi ka ye ehsaaske iska khavind anqareeb doosri shadi karlega, go shara’an doosri shadi karne mein 
koi qabaahat nahi hai. Lekin is daur ki aurat khas kar wo aurate’n jo zaraae ablagh [T: Media] ke 
propaganda se mutassir hain, ye guman karti hain ke iska khavind agar doosri shadi kar leta hai to iska 
matlab ye hai ke ise is se mohabbat nahi hai. 

Aurat ki ye so’nch intehaai sangeen galti hai, kyou’nke khavind bawajood yeke apni pehli biwi se mohabbat 
karta hai, ise deegar kai asbaab doosri, teesri aur caho’nti shadi karne par majboor kar dete hain. Mislan kasrat 
e aulaad ki raghbat, ya haalt e haiz o nifaas mein quwwat e jima’a par control na kar paana, ya khaandani 
ta’alluqaat ko mazboot karne ki khuwahish rakhna waghaira. 

Jaaez seher e Mohabbat 

Aurat jaez tareeqe se apne khavind par jadu kar sakti hai aur wo ye hai: Khavind ki khaatir har waqt khoobsurat 
ban ke rehna, acchi khushboo lagaana, khavind saamne aae to muskuraahat aur acche alfaaz se iska isteqbaal 
karna, acche saath ka saboot dena, khavind ke maal ki hifaazat karna, iske baccho’n ki khoob dekh bhaal karna, 
khavind jab tak Allah ki naafarmaani ka hukam na de, iski farmabardaari karte rehna. 

Lekin agar ham apne mua’ashre par nazar daudaae’n to hame’n ajeeb tazaad sa mehsoos hota hai, 
aurat ko jab kisi mehfil mein shirkat karna hoti hai to ya apni kisi saheli se milne jaata hota hai to khoob makeup 
karke, khushboo lagaa kar apne saare zewaraat pahen kar ghar se goya dulhan ban kar nikalti hai aur jaisehi 
ghar mein wapas laut-ti hai to apna makeup saaf kardeti hai, zewarat utaar deti hai aur purane kapde zeb-tan 
kar leti hai aur khavind jis ne is ke liye ye sab kuch khareeda hota hai wo is se lutf andoz hone se mehroom 
rehta hai aur hamesha apni biwi ko puraane kapdo’n mein dekhta hai, jabke is se piyaaz aur lehsan ki bad-boo 
phott rahi hoti hai. 

Aur agar aurat mein kuch aqal hoti to aisa na karti, balke apne khavind ko zeb o zeenat ka ziyaada 
haqdaar tasawwur karti, so aey meri musalmaan behno! Tumhaara khavind jab kaam ke liye ghar se baahar 
chalaa jaae to iski ghair maujoodgi mein ghar ke saare kaam kaaj khatam kar liya karo, phir ghusl karke khavind 
ki razaa ki khatir jis se yaqeenan Allah bhi raazi hoga, khoob zeb o zeenat ikqhtiyar karo. Chuna-che wo jab 
ghar mein waapas aae to ise apne saamne khoobsurat biwi, tayyar shuda khaana aur saaf suthra ghar nazar aae. 
Taake tumhare sath iski mohabbat mein mazeed izaafa ho aur tumhare alaawa kisi aur par iski nazar na pade, 
aur Allah Ta’ala ki qasam ye jaaez jadu hai jo har biwi apne khavind par kar sakti hai. 

Seher Mohabbat Ka llaaj 

1. Mareez par Quraani dam kare’n jiska zikar ham ne ‘Seher e Tafreeq’ mein kardiya hai. Albatte is mein 
Surah Baqra ki 102 ki bajaae Surah Taghaabun ki ayaat 14-16 ki tilaawat kare’n. 

2. Jis par seher e Mohabbat kiya gay hota hai, dam ke dauran is par umooman mirgee ka daura nahi padata, 
albatta, iske hath paou’n sunn hojate hain ya sardard ya seene ka dard ya mede ka dard shuroo hojaata 
hai. Khaas kar is waqt jab isko jadu pilaaya gaya ho, ise shadeed mea’ade ka dard uth sakta hai aur qai 
bhi aasakti hai. So Agar ise mea’ade ka dard shuroo ho jaae aur wo qai karna caahta ho to darj e zel 
ayaat padh kar paani par dam kare’n. 

1. Surah Yunus ki ayaat 81 -82. 

2. Surah al A’araaf ki ayaat 117-122 

3. Surah Taaha ki ayat 69. 


4. Ayatal Kursi. 


Phir wo pani mareez ko peene ke liye de de’n. Iske baad agar ise zard ya surqh ya siyah rang ki ulti aajaae to 
samajh le’n iska jadu toot gaya hai warna 3 hafte tak ise ye paani peene ki talqeen kare’n ya is waqt tak jab 
iska jadu toot na jaae aur khavind ka ilaaj karte waqt ye baat yaad rahe hai ke iski biwi ko iska ilm na ho 
kyou’nke agar ise ilm ho jaata hai to wo dobaara is par jadu kar sakti hai. 

Seher e Mohabbat ke Ilaaj Ka Ek Amali Namoona 

1 shaqs mere paas aaya aur isne apni surat haal kuch is andaaz se bayan ki: ‘Mein apni biwi ke sath ma’amool 
ke mutaabiq zindagi basar kar raha tha, lekin cand maah se ajeeb o ghareeb surat e haal se do-chaar hu’n aur 
wo is tarha ke main lamha bhar ke liye bhi apni biwi se sabar nahi kar sakta. Hatta ke apne kaam par jaata hu’n 
to waha’n bhi isi ke muta’alliq sochta rehta hu’n, ghar mein wapas aata hu’n to sab se pehle apni biwi ko 
dekhta hu’n aur jab mehmaano’n ke sath baita hota hu’n to baar baar uth kar biwi ko dekhne chalaa jaata 
hu’n. Ghair mamooli taur par mujhe is par ghairat aati hai, wo kitchen mein jaati hai to main iske peeche hota 
hu’n, sone ke kamre mein jaati hain to main bhi iske sath sone ke kamre mein chalaa jaata hu’n. Ghar ki safaai 
ke liye jati hain to tab bhi main iske peeche peeche hota hu’n aur you’n lagta hai jaise meri nakeel iske haath 
mein hai wo jab bhi koi mutaalba karti hai to ise fauran poora karne ki koshish karta hu’n.’ 

Is shaqs ki soorat e haal ko sun kar main ne paani par dam kiya aur 3 hafte tak ise peene aur is se ghusl 
karne ki ise talqeen ki, bashart yeke iski biwi ko iska ilm na ho. Wo muddat e mazkoora ke baad mere paas aaya 
aur isne bataa ke kuch ifaaqa hua hai aur mukammal taur par theek nahi hua. So main ne iska dobaara ilaaj 
kiya to wo theek hogaya, jis par main Allah Ta’ala ka shukar guzaar hu’n. 


Seher e Taqheel (Wahem Mein Mubtela Karne Waala Jadu) 

Farmaan e llaahi hai: ‘Kehne Lage Ke Aey Musa *! Ya To Tu Pehle Daal Ya Ham Pehle Daalne Waale Ban Jaae’n, 
Jawab Diya Ke Nahi, Tumhi Pehle Daalo. 

Abu Musa Ko Ye Khayaal Guzarne Lagaa Ke Inki Rassiya’n Aur Lakdiya’n Inke Jadu Ke Zor Se Daud Bhaag Rahi 
Haim’ 85 

Seher e Taqheel Ki Alaamaat 

1. Munjamid [T: Frozen, Motionless] Cheez ko Mutaharrik [T: Propulsive] aur Mutaharrik ko Munjamid 
dekhna. 

2. Chote ko badaa aur bade ko chota samajhna. 

3. Muqhtalif cheezo’n ko inki haqeeqat se hat kar dekhana, jaisa ke logo’n ne dekha ke rassiya’n aur 
lakdiya’n daudte hue saa’np hain. 

Seher e Taqheel kaise hojaata hai? 

Jadugar ek cheez ko logo’n ke saamne rakhta hai jise wo jaante-pehchaante hote hain, phir wo shirkiya wird 
pardhta hai aur shaitaano’n se madad talab karta hai. Jiske nateeje mein log isi cheez ko iski asal haqeeqat se 
hat karek doosri cheez tasawwur karlete hain... Mujhe 1 shaqs ne bataaya ke isne 1 jadugar ko logo’n ke saamne 
1 anda rakhte hue dekha, phir isne kufriya tilism padhe aur wohi anda intehaai tezi ke sath inke saamne 
ghoomne laga isi tarha 1 aur shaqs ne bataaya ke 1 jadugar ne 2 patthar aamne-saamne rakhe. Phir jadu waala 
tilism padha to wohi do patther bakriyo’n ki tarha ek-doosre se ladne lag gae. Isi tarha ke hairaan kun kaam 
yaqeeni taur par jadugar logo’n se maal batoorne ke liye hi karta hai. 

Auryou’n bhi hota hai ke jadugar is tarha ke jadu ko jadu ki doosri qismo’n mein shamil kardeta, chuna- 
che wo seher e tafreeq ke sath agar is jadu ko bhi shamil karde to khavind ko iski khoobsurat biwi badsurat 
nazar aati hai aur agar seher e mohabbat mein ise shamil karde to khavind ko iski badsoorat biwi khoobsurat 
nazar aati hai. Aur ye baat yaad rahe ke jadu ki ye qism jadu ki doosri qism (Sa’auzah) se bilkul muqhtalif hai, 
jis mein jadugar hath ki safaai se kaam nikaalta hai. 

Seher e Taqheel Ka Todh 

Is jadu ka tod har aisee dua aur har aisa zikr se hota hai jis she shaitaan bhaag jaate ho’n. Mislan: 
Azaan, Ayatal Kursi, Bismillah aur Deegar masnoon azkaar, bashartyeke inko wuzu ki haalat mein padhaa jaae. 
Agar ye azkaar padhne se jadugar ki chaale’n khatam na ho’n to yaqeen karle’n ke ye wo jadugar hai jo sird 
haath ki safaai se kaam leta hai. 

Seher Taqheel Ke Todh Ka Amali Namoona 

1 basti mein 1 jadugar rahaaesh pazeer tha, wo apni mahaarat se logo’n ke saamne you’n saabit karta 
ke 1 Quran e Majeed laata, phir Surah Yasin ke safahaat ke sath 1 dhaaga baandh deta, phir is dhaage ke doosre 
sire ko 1 chaabi [T: Key] se baand deta aur chaabi ko fizaa mein you’n buland kardeta ke Quran e Majeed 
dhaage ke sath latka hua nazar aata. Phir kufriya tilism padh kar Quran e Majeed se mukhaatib hokar kehta: 
Daae’n ghoomo, chuna-che Quran e Majeed daae’n taraf intehaai teyzee ke sath ghoomne lag jaata, phir kehta: 
Baae’n ghoomo, to Quran e Majeed bae’n taraf bahot teyzee se ghoomne lagjaata. Logo’n ne ise ye harkat 
karte hue kaee baar dekha tha aur wo ye samajhte the ke choo’nke shaitan Quran e Majeed ko hath nahi lagaa 
sakta, is liye ye isi jadugar hi ki mahaarat hai. 


85 Surah Taa Haa 65, 66 



Mujhe iske baare mein maloom hua to main apne 1 dost ko lekar iski taraf rawaana hogaya. Is waqt 
main F. A. ka taalib e ilm tha. Main ne waha’n paho’nchte hi is jadugar ko logo’n ke saamne challenge kardiya 
ke ab wo ye harkat karke dikhaae. Chuna-che wo 1 Quran e Majeed aur 1 dhaaga lekar aagaya, ab isne Surah 
Yasin ke safahaat is dhaage se baandhe, phir doosre sirey par 1 chaabi baand-di aur chabi ko fizz mein buland 
kar diya aur Quran e Majeed is dhaage ke sath latak gaya. Main ne apne dost se kaha ke wo majlis ki ek jaanib 
baith kar Ayatal Kursi padhta rahe aur khud main doosri jaanib baith kar Ayatal Kursi baar baar padhne lag 
gaya. Log ye saara manzar apni aankho’n se dekh rahe the, idhar jadugar jab apne kufriya tilism padh kar 
faarigh hua to Quran e Majeed se mukhatib hokar kehne laga: Dae’n ghoomo, to Quran e Majeed ne koi harkat 
na ki. 

Isne apne kufriya tilism dobaara padhe aur Quran e Majeed se bae’n ghoomne ko kaha, lekin phir bhi 
Quran e Majeed ne koi harkat na ki. Is tarha wo logo’n ke saamne ruswa ho gaya aur iska roa’ab o dabdabaa 
khaak mein milkar reh gayaa. Farman e llaahi hai Wala yansurannallahu Mai’nyynsuruh - Aur Allah Ta’ala 
Zaroor Biz Zaroor Iski Madad Karta Hai Jo Iske Deen Ki Madad Karta Hai. 



Seher E Junoon 


Hazrat Kharja 3 ® bin Salat kehte hain keka cha-cha Rasool Allah ns*. ki khidmat mein haazir hua aur Islam qubool 
kar liya, phir jab wapas jane laga to 1 basti se iska guzar hua jaha’n logo’n ne 1 paagal ko zanjeer se baand 
rakha tha. Iske ghar walo’n ne is se kaha: Hamne suna hai ke tumhara Nabi khair o bhalaai lekar aaya hai, to 
kya turn is majnoo’n ka ilaaj kar sakte ho? To isne Surah Fatiha ko padha jis se ise shifa mil gai. Iske ghar walo’n 
ne isko 100 bakriyan bataur e inaam dee’n. Isne ye saara waqea Rasool Allah d&t ko aakar sunaaya. To Aap tzfe. 
ne poocha: turn ne kuch aur bhi padha tha? Isne kaha: Nahi. To Aap tfSt. ne farmaya: To wo bakriyan qubool 
karlo, kyou’nke tumne barhaq dam kiya hai aur log to najaaez dam karke logo’n ka maal batorte hain. 

Aur ek riwayat mein ye bhi hai ke is ne 3 din tak ise Surah Fatiha padh kar Subha o Shaam dam kiya aur har 
martaba Surah Fatiha ko padh kar apni la’aab ko phoonk se mila leta tha. Ye hadees Sunan Abu Dawood Kitaabut 
Tib mein maujood hai. Imam Nawavi .* ne Al Azkaar (87) mein aur Shaikh Albani .* ne ise Saheeh, Abu Dawood 
(V2 P 737) mein ise Saheeh qaraar diya hai. 

Seher e Junoon Ki Alaamaat 

1. Pareshaan khayaali, hawaas baaqhta aur shadeed nasiyaan 

2. Be-tuki baate’n karna. 

3. Tuk-tukee baand kar aur tedhee nigah se dekhna. 

4. 1 jagah par na taherna. 

5. Apni zaahiri shakal o surat ka koi khayal na rakhan. 

6 . Agar seher e Junoon ziyaada ho to mu’n uthaa kar chalte rehna aur ye maloom na ho ke wo kaha’n jaa 
rahaa hai. 

7. Ghair abaad jagaho’n par so jaana. 

Seher e Junoon Kaise Hota Hai? 

Jadugar ko junoon ke liye jis jin ki duty lagaana hai wo sab se pehle is shaqs mein daqhil hota hai, jis par jadu 
karna maqsood hota hai. Phir iske dimagh mein morcha bandi kar leta hai aur phir dimagh ke in hisso’n par 
shadeed dabaao daalta hai jo so’nch o fikr aur yaad-daasht ke liye khas hote hain. Iske baad seher e Junoon ki 
alamaat zaahir hona shuroo ho jaati hain. 

Seher e Junoon Ka Ilaaj 

1. Jis shaqs par seher e junoon kiya gaya ho, is par Qurani ayaat waala dam kare’n jiska zikr maine jadu 
ki pehli qism seher e Tafreeq mein kar chuka hu’n. 

2. Agar is dauran e mareez par mirgee ka duara padhta hai to isse is tarha nimte’n jis ka tareeqa mein 
pehli qism mein bayan kar chuka hu’n. 

3. Agar is par mirgee ka daura nahi padta to kam az kam 3 baar is par dam kare’n. Phir bhi daura nahi 
padta to mundarja zel surate’n record karke mareez ko de de’n aru ise 1 maah rozaana 2-3 martaba 
sunne ki talqeen kare’n. Surate’n ye hain: Pehli qism mein jo dam zikar kiya gaya hai, iski ayaat o 
surate’n, isi tarah Surah Baqra, Surah Hood, Surah Al Hijr, Surah al Saafaat, Surah Qaaf, Surah al Mulk, 
Surah al Jin, Surah al A’aala, Surah al Zalzala, Surah al Humaza, Surah al Kaafiroon, Surah al Falaq, 
Surah al Naas. (Yaad rahe ke in ayaat o surah ki paabandi zaroori nahi, in mein munaasib kamee o beshi 
ho sakti hai) Is muddat mein mundarja zel Surah ko sunte waqt mareez ko shadeed ghutan ka ehsaas 
ho sakta hai aur ye bhi ho sakta hai ke is dauran ise mirgee ka daura pad jaae aur iski zuban se jin bolen 
lag jaae aur aisa bhi ho sakta hai ke ibtedaai pandra dino’n mein ise shadeed takleef mehsoos ho, phir 


aahista aahista kam hona shuroo ho jaate aur mahina ke aaqhir tak wo normal ho jaae. Agar aisa ho to 
aaqhir mein is par 1 baar phir dam kare’n taake agar jadu ka koi asar baaqi ho to wo bhi khatam hojaae. 

4. Mareez is muddat mein sukoon paho’nchaane waali goliya’n istemaal na kare. 

5. Is dauran agar wo bijli ki raushniyo’n mein baithega to yaqeenan jin ko eza paho’nchegi aur shifaa jald 
naseeb hogi. 

6. Seher e Junoon ke ilaaj ki muddat 1 maah bho ho sakti hai, 3 maah bhi ho sakti hai aur is se ziyaada 
bhi. 

7. Muddat e ilaaj mein mareez Allah ki naafarmaani se parhez kare aur har chotey bade gunah se bache, 
mislan gaana sunna, cigerate noshi karna, namazo’n ki adaaigee mein sustee karna, mareez agar aurat 
hai to iska be parda rehna. 

8. Agar mareez ko mede ka dard mehsoos ho to ye is baat ki daleel hai ke ise jadu khilaaya ya pilaaya 
gayaa hai, is soorat mein aap dam waali ayaat e mazkoora paani par padhe’n. Phir ise is se peene ki 
talqeen kare’n taake pet mein maujood jadu toot jaae ya ise ultee aajaae. 

Seher e Junoon Ke Ilaaj Ka Amali Namoona 

Pehla Namoona : Mere paas kuch log aae jinho’n ne apne sath 1 naujawan ko zanjeer mein jakad kar pakda hua 
tha, isne mujhe ko dekha to daud lagaadi aur paao’n mein lagee zanjer todh-dee. Iske sath aae hue logo’n ne 
ise pakad liya to mai ne is par Quran e Majeed ko padhna shuroo kardiya. Is dauran wo mere mu’n par baar baar 
thookta raha. Aaqhirkaar main ne inhe’n chand cassetts dee’n aur naujawaan ko inhe’n sunne ki talqeen karke 
45 din ke baad dobaara aane ka kaha. 

Is muddat ke baad wo chal kar mere paas aaya to damaaghi taur par bilkul theek ho chuka tha, is ne 
aatehi much se moa’azerat [T: Asked to forgive him] ki laa-shaoori taur par isse mere mu’n par thookne ki 
ghalati ho gai thee. Main ne is par dobaara dam kiya to koi cheez zaahir na hui aur is tarha wo shifayaab hokar 
chalaa gaya. Jaate hue isne mujhse sawaal kiya ke kya shifayaab hone par sadqa karna ya roze rakhna zaroori 
hai? Main ne ise bataaya ke zaroori to nahi, albatta shukrane ke taur par agar wo sadqa karna chhahe ya nafli 
roze rakhna chhahe to ye bahot acchi baat hai. 

Doosra Namoona : Mere paas 1 ais naujawaan aaya jo paagal ho chuka tha aur apne malumaat ko shak ki nigaah 
se dekhta tha. Main ne is par dam kiya to maloom hua ke isko seher e junoon kiya gay hai aur aise waqt mein 
kiya gay hai jab ye shadi karne wala tha. Maine ise chand cassete’n sunne ke liye aur paani par dam karke ise 
diya aur 1 maah ke baad dobaara aane ke liye kaha, taqreeban 20 din ke baad iska ek rishtedaar aaya aur isne 
mujhe khush khabi di ke ab wo naujawaan bilkul tandrust hai aur shadi kar chuka hai, is par main Allah Ta’ala 
ka shukar adaa kiya jis ki taufeeq se ise shifaa naseeb hui. 




Seher e Khamool (Kaahili o Sustee) 


Seher e Khamool ki a'alaamaat 

1. Khilwat pasandi. [T: Wants to be alone] 

2. Khud Gharzee. 

3. Mukammal Khaamoshi. 

4. Pareshaan Khayaali. 

5. Hamesha Sardard. 

6. Mehfilo’n se Karaahat. 

7. Hamesha Sust Rehna. 

Seher e Khamool Kaise Ho Jaata Hai. 

Jadugar 1 jin ko is shaqs ki tarf bhejta hai jis par jadu karna maqsood hota hai aur iske zimme ye kaam lagaata 

hai ke wo iske dimaagh par morcha bandi karle aur iske liye khilwat pasandi aur ilahidgee ke asbaab paida kare. 

So wo jin maqdoor bhar iski koshish karta hai, iske baad seher e Khamool ki alaamaat zahoor pazeer hoti hain. 

Seher e Khamool Ka llaaj 

1. Sa par wo dam kare’n jiska zikar ‘Seher e Tafreeq’ mein kiya gaya hai. 

2. Agar is par mirgee ka daura shuroo ho jaae aur jin iski zaban se bolne lag jaae to iske sath isi tarha 
nimte’n jis tarha hamne is ka tareeqa pehli qism mein bayan kardiya hai. 

3. Agar mirgee ka daura na pade to iske liye 3 cassette mundarja zel surato’n se record kare’n, Surah 
Fatiha, Surah al Baqra, Surah al Imran, Surah Yasin, Surah al Saaffaat, Surah al Duqhaan, Surah al 
Zaariyaat, Surah al Hashar, Surah al Meraj, Surah al Ghasihya, Surah al Zalzala, Surah al Qaaria’a, Surah 
an Naas. Mareez 1 cassette subha ke waqt, doosri Asr ke waqt aur teesri sone se pehle 45 din tak 
rozaana sune, ye muddat 60 din tak bhi ho sakti hai. 

4. Is muddat ke khaatme ke sath hi Insha Allah mareez ko shifa naseeb ho chui hogi. 

5. Mareez is dauran sukoon paho’nchane waali dawaao’n se parhez kare. 

6. Agar mareez mea’ade ka dard mehsoos kare to dam waali ayaat paani par padhe’n. Jise wo is muddat 
ke dauran peeta rahe. 

7. Agar mareez hamesha sar dard ki shikaayat karta ho to in ayaat ko paani par padhe’n. Phir wo mareez 
par teesre din is se ghusl karta rahe, bashartye ke paani mein izaafa na kare, ise aag par garam bhi na 
kare aur saaf suthree jagah par ghusal kare. 


Seher e Hawaatif (Cheeqh o Pukaar) 


Seher e Hawaatif ki alaamaat 

1. Khaufnaak Khuwaab. 

2. Khuwaab mein ise you’n lage jaise ise koi pukaar raha ho. 

3. Haalaat e bedaari mein kuch awaaze’n sunaai de’n aur koi shaqs nazar na aae. 

4. Kasrat e Wasaawes. 

5. Apne dost ahbaab ke bare mein ziyada shukook o shubhaat mein mubtela hona. 

6. Khuwaab mein ise you’n lage jaise wo ek buland choti se girne waala hai. 

7. Khuwaab mein ise haiwanaat nazar aae’n, jo iske peeche bhaag rahe ho. 

Seher e Hawaatif Kaise Hojaata Hai? 

Jadugar 1 jin ko ye duty lagaa ke bhejta hai ke falaa’n aadmi ko neend aur haalat e bedaarmi dono’n 
mein be-tawajjoh banaade, chuna-che wo needki haalat mein khu’nkhuwaar jaanwaro’n ki shakal mein iske 
saamne aata hai aur haalat e bedaar mein ise ajeeb o ghareeb awaazo’n mien ya in logo’n ki awaazo’n mien 
pukaarta hai, jinhe’n wo jaanta pehchaanta hai, phir ise har qareebi aur door ke rishtedaaro’n ke muta’alliq 
shukook o shubhaat mein mubtelaa kardeta hai. Iske baad seher hawaatif ki alaamaat ki quwwat ke mutaabiq 
zaahir hona shuro ho jaati hain. Agar zordaar tareeqe se jadu kiya gaya ho to ise junoon tak paho’ncha sakta 
hai aur agar aisa na ho to waswase ki had tak hi rehta hai. 

Seher e Hawaatif Ka llaaj 

1. Mareez par wo dam kare’n jiska zikar pehli qism mein kar-diya gaya hai. 

2. Agar ise mirgee ka daura shuroo ho jaae to iske sath nimatne ka tareeq bhi pehli qism mein bayan 
kardiya gaya hai aur agar mirgee ka daura shuroo na ho to ise darj e zel ta’aleemat de’n: 

3. Mareez ko chhahiye ke wo sone se pehle wazu karle [Bukhari VI P357 - Fateh and Muslim VI7 P32] aur 
Ayatal Kursi padh le [Bukhari V4 P487], 

4. Sone se pehle ma’auzaat ko padhe, phir apni dono’n hatheliyo’n mein phoonk kar inhe’n poore jism 
parpherle. [Bukhari VII PI25] 

5. Subha ke waqt Surah al Saffaat aur sote waqt Surah al Duqhaan ki tilaawat kare ya in dono’n surah ko 
cassette se sunle. 

6. Har teesre 3 din Surah al Baqrah ki tilaawat kare ya ise sunle. 

7. Sone se phele Surah al Baqhrah ki aaqhri 2 ayaat ko padh le. 

8. Sote waqt ye dua padh le: Bismillahi wa Da’atu Jambi Allahummaghfirli Zambi wa Akhsee Sahitaani 
wa Fakka Rahaani Waja’alni Feennadil A’aala - Aey Allah! Maine Tere Naam Ke Saath (bistar par) 
Apni Karwat Rakhee. Aey Allah! Mere Gunah Baqshde aur Mere Shaitan Ko Ruswaa Karde aur (is se) 
Meri Gardan Azaad Karde aur Mujhe A’alaa Majlis Mein Shaamil Farma. [Abu Dawood (5054) iski sanad 
ko Imam Nawavi ne Al Azkaar (77) mein Albani ne Mishkath (2409) mein Saheeh qaraar diya hai.] 

9. Ye surah 1 cassette mein record karke mareez ko de de’n jise wo rozaana 3 baar suna kare. Surah Haa 
Meem Sajda, Surah al Fatah, Surah al Jin. In Ta’alimaat par wo 1 maah tak amal kare. 


Insha Allah shifaa naseeb hogi. 


Seher e Amraaz... 


Seher e Amraaz ki Alaamaat 

1. Kisi 1 a’azu [T: only in 1 particular part of body] mein daaimee dard [T: Continious pain], 

2. Mirgee ka daura. 

3. A’azaa e jism mein se kisi ek a’azu ka beharkat ho jaana. 

4. Poore jism ka be harkat ho jaana. 

5. Hawaas e Khamsa mein se kisi ek ka be amal ho jaana. 

Yahaa’n 1 tambeeh karna zaroori hai aur wo ye ke mazkoora alaamaat chad jismaani beemariyo’n ki alaamaat 
se milti julti hain. Jadu aru jismaani beemari mein farq is tarha hoga ke mareez par dam karke dekhe’n, agar 
dauran e qira-at iske jism mein koi dabdeele roonumaa hoti hai, mislan sar chakraana, sar dard, haath paou’n 
ke sun ho jaana ya kaa’npna, to yaqeeni taur par is par jadu ka asar hai aur agar aisa na ho to ise jismaani 
beemari hai. Jis ke ilaaj ke liye ise Doctoro’n ke paas le jaana chhahiye. 

Seher e Amraaz Kaise Ho Jaata Hai? 

Ye baat har shaqs ko maloom hai ke dimagh jism ka hukumraan hota hai, chuna-che insan ke hawaas 
mein se har ek ka dimagh mein 1 markaz hota hai jaha’n se ise ta’aleemaat milti hain. Misaal ke taur par aap 
agar apni ungli aag ke qareeb kare’n to fauri taur par ungli dimagh mein apne markaz e ehsaas ko signal degi, 
phir ye markaz ise hukam dega ke fauran aag se door ho jae kyou’nke iska qurb khatarnaak saabit ho sakta hai. 
So wo ungli apne hukamraan ke hukam ke mutaabiq fauran aag se door hojaati hai aur ye sab kuch lamha bhar 
ke andar mukammil ho jaata hai. 

Farmaan e llaahi hai: Haaza Khalaqullahu Fa-arooni Maaza Khalaqallazeena Min Doonehi - Ye Allah Ki 
Maqhlooq Hai, So Mujhe Dikhaao Ke Allah Ke Alaawa Doosro’n Ne Kya Paida Kiya Hai? 

Jadugar ne jab kisi insan par seher e Amraaz karna hota hai to jin iske dimagh ke is markaz par morcha 
band ho jaata hai jiski duty jadugar lagaata hai. Mislan kaan ka markaz e ehsaas, ya aankh ya haath ya paou’n 
ka markaz e ehsaas. Iske baad is a’azu ki 3 haalato’n mein se 1 haalat runumaa ho sakti hai. 

1. Jin ya to a’azu aur iske markaz e ehsaas ke darmiyan signal ka tabaadla (Allah ki qudrat se) rok deta 
hai, jis se wo a’azu be a’amal ho jaata hai aur mareez behra ho jaata hai, ya andha, ya goongha ho 
jaata hai ya a’azu be-harkat ho jaata hai. 

2. Ya phir wo kabhi signal ke tabaadle ko rok leta hai (Allah ki qudrat se) aur kabhi chhod deta hai, jis se 
wo a’azu kabhi be amal ho jaata hai aur kabhi kaam karna shuroo kardeta hai. 

3. Aur ya phir jin a’azu aur iske markaz e ehsaas ke darmiyan baghair asbaab ke lagataar aur intehaai tez 
signalz ka tabaadla karta hai, jis se wo a’azu shaqt ban jaata hai aur agar mukammal taur par bekaar 
nahi ho jaata to kam az kam be harkat zaroor ho jaata hai. Farmaan e llaahi hai: Wamaa Hum Bi-daar 
raina Bihee Min Ahadin Ilia Bi-lznillahi - Aur Wo Kisiko Allah Ke Hukam Ke Baghair Nuqsaan Nahi 
Paho’ncha Sakte. 

Is ayat se saabit hua ke jadugar Allah ke hukam se nuqsaan paho’ncha sakte hain. Lehaza is main ta’ajjub ki 
koi baat nahi hai. Bahot saare Doctor’s pehle is haqeeqat ka eteraaf nahi karte the, lekin inho’n ne jab apni 
aankho’n se chand cases dekhe to ise tasleem karne ke alaawa inke liye koi aur caara e kaar na tha.. Mere paas 
1 Doctor aaya aur aate hi kehne lagaa: Main 1 aise maamle ki wajah se aaya hu’n, jis ne mujeh dehshat zadaa 
kardiya hai hai. 

Maine kaha: Khair to hai, kya hua? 


Isne kaha: Mere paas 1 aadmi apne faaluj [T: Paralysis] zadaa bete ko lekar aaya jo harkat karne ke qaabil nahi 
tha, main ne iska mua’aina kiya to mujhe maloom hua ke iski peeth ki haddiyo’n mein aisi beemari hai jis ka 
ilaaj kisi Doctor ke paas nahi, na operation se na kisi aur tareeqe se, chand hafte guzarne ke baad wo aadmi 
dobaara mere paas aaya to main ne is se poocha ke iske faaluj zada bete ka kya haal hai? To isne jawab diya 
ke ab wo theek hai, baith bhi sakta hai aur chal bhi leta hai, maine is se poocha ke tumne iska ilaaj kiske paas 
kiya? To isne bataaya ke waheed (Saahib e Kitaab) ke paas, chuna-che main aapke paas ye jaanne ke liye aaya 
hu’n, ke aapne is bacche ka ilaaj kis tarha se kiya? 

Main ne ise bataaya ke ispar maine Qurani ayaat padhi thee’n aur kalongji ke tel par dam karke diya 
tha, jise faaluj zada a’azaa par malnaa tha, iske baad alhamdulillah wo shifa yaab hogaya. 

Seher e Amraaz Ka Ilaaj 

1. Is par seher e Tafreeq waala dam kare’n agar ise mirgee ka daura shuroo ho jaae to bayan kiye gae 
tareeqe ke mutaabiq iske jin ke sath nimte’n. 

2. Agar mirgee ka daura shuroo na ho aur is mein kuch tabdeeliya’n roonumaa ho’n to ise mundarja zel 
ta’aleemat de’n. 

• 1 cassette mein darj e zel surate’n record karke mareez ko de de’n jise wo rozana 3 baar sune: 
Surah al Fateha, Ayatal Kursi, Surah al Duqhaan, Surah al Jin, Qisaal al Soor, Ma’auzaat. 

• Darj e Zel dam kalonji ke tel par kare’n jise wo subha o shaam apni peshaani aur mutassira 
a’azu par malta rahe: Surah al Fatiha, al Ma’auzaat. Wa Nunazzalu Minal Quraani Maahuwa 
Shifaau’n Warahmatul lilmomineen - Aur Ham Quran Mein Wo Kuch Naazil Farmaate Main Jo 
Momino’n Ke Liye Rahmat Aur Shifa Hai. 

Bismillahi Arqeeka Wallahu Yashfeeka Min Kulla Daain Yu-zeeka, Wamin Kulla Nafsin 

Au A’ainin Haasindillahu Yashfeeka . Allahumma Rabbannasi Azhibil 

Baasi Washfi Antash Shaafi Laa Shifaa-aa Ilia Shifaa-o-ka Shifaa-alla Youghaadiru Saqamaa - Main Allah 
Ke Naam Se Tujhe Dam Karta Hu’n Aur Allah Tujhe Har Takleefdah Beemari Aur Har Ruh e Bad ya Hasad Karne 

Waali Aankh Ki Buraai Se Shifaa Dega . Aey Allah! Tu Logo’n Ka Parwardigaar Hai, Takleef Door Farma Aur 

Shifa Baqsh Kyou’nke Tu Shifa Baqshne Waala Hai. Teri Shifa Ke Alaawa Koi Shifaa Nahi. Aisee Shifaa 
A’ataa Farma Jo Beemari Ko Jad Se Ukhaad de. 

Mareez in taleemat par 60 din tak musalsil amal karta rahe, agar marz khatam ho jaae to theek hai warna do 
baara ispar dam kare’n aur kalonji ke tel par dam karke de’n. 

Seher e Amraaz Ke Ilaaj Ke Amali Namoone 

Pehla Namoona : 1 khatoon ko iska baap aur bhaai mere paas lekar aae, wo khamosh thee, baat nahi kar sakti 
thee, balke mu’n bhi nahi khol sakti thee, hatta ke khaane ke liye bhi, ilia ye ke wo iska mu’n zabardasti khol 
de’n aur ise juice aur doodh waghaira pilaa de’n. Iski ye haalat 35 din se isee tarha se thee. Maine is par dam 
kiya to bolne lag gaee. Al Hamdulillah. 

Doosra Namoona : 1 khatoon ne bataaya ke ise taang mein shadeed dard mehsoos hota hai, maine kaha: shayad 
ise koi jismaani beemari hogi, lekin choo’nke wo ba-mushkil chal sakti thee. Is liye maine is par dam karna 
shuroo kiya, abhi isne Surah Fateha ko hi suna tha ke ispar mirgee ka daura pad gaya aur iski zuban se jin bolne 
lag gaya aur isne bataaya ke wohi hai jis ne iski taang pakad rakhi hai. So maine ise nikal jaane ka huka diya, 
wo nikal gaya to aurat apne fitri andaaz se chalne ke qaabil hogai. Walhamdulillahi Rabbil A’alameen. 

Teesra Namoona : Ek shaqs mere paas aaya jiska mu’n dae’n taraf wazeh taur par mudaa hua tha [T: Face was 
turned towards right side] Maine is par dam kiya to iski zuban par jin bolne laga aur isne kaha ke is shaqs ne 







mujhe eza [T: Pain] paho’nchai thee. Main ne jin ko samjhaya ke yaqeenan isne tumhe’n nahi dekha hoga aur 
turn par ye baat haraam hai ke turn kisi musalman ko ezaa paho’nchao. Jin ne meri baat maanli aur isse nikal 
gaya, jiske baat iska mu’n bilkul seedha ho gaya. Alhamdulillah 

Chahota Namoona : Mere pas ek ladki ka waalid aaya uar isne apni beti ki haalat you’n bayan ki: Meri beti ek 
andhonaak haadse se do-chaar hogai [T: My daughter met with an serious accident] hai aur 2 maah se behosh 
padi hai. Abu sun to leti hai lekin bol nahi sakti. Iske jism ka koi hissa harkat nahi karta aur kuch khaa bhi nahi 
sakti aur is waqt wo Abhaa city ke A’aseer haspataal mein padee hain jaha’n Doctors ne ise neend-aawar goliyan 
khilaa kar sulaa diya hai aur 1 Doctor ne mujhe bataaya ke iske saare test bilkul durust hain aur inhe’n kuch 
pataa nahi chal rahaa ke ise kya hua hai? Albata inho’n ne iske nar-khare [T: Throght] mein 1 suraaqh kardiya 
hai taake wo saans le sake aur naak se 1 pipe daqhil kardiya hai taake ise ghizaa dee jaa sake aur wo apni 
zindagi ke baaqi ayyam isee haalat mein aur isi chaar-paai par padee guzaarde. 

Maine is ladki ka qissa suna aur agar Shaikh Saeed bin Misfar Qahtaani Hafizahullah ki khusoosi sifaarish 
na hoti to main iska ilaaj karne ke liye khud chal ke iske paas na jaata. Kyou’nke ye meri aadat nahi. So mujhe 
majbooran jaana padaa, haspataal se khusoosi taur par mere liye ijaazat naama liyaa gaya ke main mulaqaat 
ke auqaat ke alaawa doosre waqt mein jaakar mareeza ka ilaaj kar saku’n. Main gaya to waqqeatan iski haalat 
wohi thee jo iske walid ne bayaan ki thee. Intehaai kamzoor ho chuki thee, albatta bolti nahi thee. 

Maine is se jadu ki kuch alamaat ke muta’alliq sawaal kiya to isne nafee mein sar hilaa diya aur mujhe 
kuch bhi ma’aloom na ho sakaa ke ise kya hai. Is dauraan maghrib ki namaz ka waqt ho gaya. Chuna-che maine 
namaze mein iske liye dua ki phir waapas lauta aur Surah Falaq ko is par padha. Nez ye dua bhi padhee: 

Allahumma Rabbannasi Azhibil baasi Washfi Antash Saafi Laa Shifaai Ilia Shifaa u ka Shifaa alia 
Yougaadiru Saqama. 

Wo ladki Allah ke fazal o karam se bolne lag gaee, iska baap aur bhaai khushee ke maare rone lag gae 
aur iska baap mere sar ka bosa lene ke liye utha, maine ise samjhaaya ke kisi shaqs ke muta’alliq ye aqeeda na 
rakho ke wo shifaa de sakta hai. Kyou’nke shifaa Allah hi ke haath mein hai aur isi ne likh rakha tha ke tumhari 
beti ko mere hatho’n aur is ghadee mein shifaa naseeb hogi, so Allah ka shukar adaa karo. 

Is ladki ne Allah ka shukar adaa kiya aur kehne lagee: Ab main haspataal se jaana cahti hu’n. 

Iske baad ek muddat gaee, phir iska bhaai aaya aur isne khushkhabree di ke ab wo ladki khairiyat se hai aur wo 
mujhe da’awat dene aaya hai, maine ise inkar kardiya, is khadsha ki binaa par ke kahee’n ye da’awat mera 
mua’aweza na ban jaae. 

Paanchwa’n Namoona : Ek naujawaan marz ki haalat mein mere paas aaya, main ne is par Quran e Majeed ko 
padha to iski zuban par jin bolne lag gayaa aur isne bataaya ke falaa’n jadugar ne is naujawan par jadu karne 
ke liye meri duty lagaai hair aur is par jo jadu kiya gaya hai wo iske ghar ki dehleez mein padaa hua hai. Main 
ne ise is se nikal jaane ka hukam diya to wo nikal gaya, phir iske ghar waale ghar gae aur ghar ki dehleez ko 
khoda to waqqeatan waha’n par kuch kaaghazaat mile jin par kuch huroof likeh hue the, inho’n ne wo 
kaaghazaat paani mein bhigodiye. Jis se is par kiya gaya jadu toot gaya. 



Seher Istehaaza 


Seher e Istehaaza kaise hota hai? 

Is qism ka jadu sirf aurato’n par hota hai, isk tareeqa ye hai ke jadugar 1 jin ko is aurat par musallat 
kar deta hai jis par jadu karna maqsood hota hai aur iski ye duty lagata hai ke wo ise istehaaza ki beemari mein 
mubtelaa karde. Chuna-che jin aurat mein daqhil ho jaata hai aur iski rago’n mein khoon ke sath sath gardish 
karta hai. Farmaan e Nabavi hai: Shaitan Insaani Jism Mein Khoon Ki Tarha Gardish Karta hai. 86 

Aur dauran e gardish jab wo raham [T: Vagina] ki rago’n mein paho’nchta hai to inm ein aeyd lagaa 
deta hai jis se in rago’n se khoon behnaa shuroo ho jaata hai. 

Hazrat Hamnata bin Jahash % ne jab istehaza ke mutalliq Rasool Allah se poocha to Aap ne farmaya: 
Istehaaza to sirf shaitaan ke aeyd lagaane ki wajah se hota hai. 87 

Ek aur riwaayat mein you’n hai: Ye To Ek Rag Se Behne Waala Khoon Hai, Haiz Nahi Hai. 88 

In dono’n riwayato’n se maloom hua ka istehaaz aurat ke rahem mein maujood rago’n mein se kisi 1 
rag meisn shaitan ke aeyd lagaane ki wajah se hota hai. 

Istehaaz Kya Hota Hai? 

Iman Ibnek Katheer kehte hain: ‘Istehaaza ye hai ke haiz ke dino’n ke baad bhi aurat ko khoon aata rahe.’ 
89 Aurat o ye khoon ek maah tak aasakta hai aur iski ta’adaad mein kamee beshee ho sakti hai. 

Seher e Istehaaza Ka llaaj 

Pani par dam kare’n, phir wo pani mareeza ko de’n jis se wo 3 din tak peeti rahe aur ghusl bhi karti rahe. Insha 
Allah khoon aana ruk jaaega. Shaik ul Islam Ibne Taimiyya .* ne iske jawaaz ka fatwa diya hai ke Mustahaaza 
ke liye Quraani ayaat likh kar dee jaa sakti hai aur wo inse ghusl bhi kar sakti hai. 

Istehaaza Ke llaaj Ka Amalali Namoona 

Ek khatoon mere paas aai jisko bahot ziyaada khoon aarahaa tha, maine is par dam kiya aur Quran e Majeed ki 
kuch cassete’n sunne ke liye usey de dee’n. Chand ayyam ke baad iska khoon bilkul ruk gaya aur wo shifayaab 
ho gaee. 


86 Bukhari V4 P282 - Muslim V14 P155 88 Musnad Ahmad, Sunan Nasai, iski sanad acchi hai 

87 Sunan Tirmizee Hasan Saheeh 89 An Nihaaya VI P429 



Shaadi Mein Rukaawate’n Daalne Ka Jadu 


Alaamaat 

1. Daaimee Sardard. 

2. Seeney mein shadeed ghutan ka ehsaas, khaas taur par Asar ke baad se lekar aadhi raat tak. 

3. Mangetar ko badsoorat manzar mein dekhna. 

4. Bahot ziyaada pareshaan khayaali 

5. Neend ke dauraan bahot ziyaada ghabraahat. 

6. Kabhi kabhi mede mein shadeed dard. 

7. Peeth ki nichlee haddiyo’n mein dard. 

Ye Jadu Kaise Hota Hai? 

Koi keena parwar aur saazishee insan paleed jadugar ke paas jaata hai aur is se mutaalba karta hai ke 
falaa’n aadmi ki beti par jadu kardo taake wo shadi na kar sake. Jadugar iska aur iski maa’n ka naam pooch 
leta hai. Phir iska koi kapda talab karta hai, iske baad is par jadu kar deta hai aur is silsile mein 1 ya 1 se 
ziyaada jinno’n ki duty lagaa deta hai. 

So ye jin apni duty sar-anjaaam dene ke liye is aurat ka peecha karna shuroo kardeta hai. Agar ise 
mauqa mil jaae to is mein daqhil ho jaata hai, phir ise is had tak pareshan karta hai ke jo bhi iski mangnee ka 
paighaam lekar iske paas jaata hai. Wo iske sath shadi karne se fauran inkaar kar deti hai. Agar is mein daqhil 
hone ka mauqa na mile to baahar baahar se jin ki koshish hoti hai ke har mard ko is aurat ke saamne bad soorat 
saabit kare aur khud is aurat ko mardo’n ke zaheno’n mein bad soorat aurat ke taur par saabit kare. 

Chuna-che wo aruat har mard ke sath shadi karne se bilaa-wajah inkaar kar deti hai aur agar koi mard 
iske sath shadi karne ke liye tayyar bhi ho jaae to shaitan iske dil mein musalsil was-wasey daalta hai aur ise is 
se bad-zan kar deta hai. Aur aisa bhi hota hai ke aurat ke ghar mein jo shaqs bhi is aurat ke sath shadi karne ki 
niyyat se daqhil hota hai ise shadeed ghutan ka ehsaas hota hai aur iska ghar ise jail kahaana lagta hai. Iske 
baad wo dobaara is ghar mein daqhil hone ka so’nch bhi nahi sakta. 

Is Jadu Ka llaaj 

1. Mareeza par pehli qism mein mazkoor dam waali ayaat o Surah padhe’n, agar is par mirgee ka daura 
pad jaae aur jin bolne lag jaae to iske sath isi tareeqe se nimte’n jo ‘Seher e Tafreeq’ mein bayan 
kardiya gaya hai. 

2. Agar is par mirgee ka daura na pade aur iske jism mein kuch tabdeeliya’n roo-numaa ho’n to ise 
mundarja zel ta’aleemaat de’n: 

• Wo sharai parde ki paabandi kare. 

• Namaaze’n inke auqaat mein adaa karne par hameshgee kare. 

• Gaane aur mausiqee waghaira na sune. 

• Sone se pehle wazu karle aur Ayatal Kursee ki tilaawat kare. 

• Ma’auzaat ki tilaawat ke baad apni hatheliyo’n mein phoo’nke, phir inhe’n poore jism par mal 
le. 


• 1 ghante ki cassette mein Ayatal Kursi ko baar baar record kare’n, jise wo rozaana 1 baar sunti 
rahe. 

• 1 doosri cassette mein ma’auzaat (Surah Iqlaas, Surah Falaq, Surah Naas) ko baar baar record 
kare’n aur ise bhi rozzana 1 baar sunne ki ise talqeen kare’n. 

• Paani par dam karke ise de de’n, jis se wo har teesre din peeti aur ghusl karti rahe. 

• Namaz e Fajr ke baad 100 martaba ye dua padha kare: Laailaaha lllallhu Wahdahu Laa 
Shareeka Lahu, Lahul Mulku wa Lahul Hamdu Wahuwa A’alaa Kulli Shai-in Qadeer 

Aurat in ta’aleemaat par mukammal 1 maheena amal kare, iske baad Insha Allah ise yaa to mukammal shifaa 
naseeb ho jaaegi aur jadu toot jaaega. Ya phir iski takleef mein izaafa ho jaaega. Agar aisa ho to is par dobaara 
dam kare, Insha Allah, ise mirgee ka daura pade ga aur jin aapke sath guftagu shuroo kardega, phir aap is se is 
tareeqe ke mutaabiq nimat sakte hain, jis ka zikar pehle kiya jaa chuka hai. 

Is Jadu Ke llaaj Ka Amali Namoona 

Ek naujawaan mere paas aaya aur kehne lagaa: Hamaare haa’n 1 ajeeb o ghareeb ladi hai, koi bhi shaqs jab 
iske sath shadi karne ka mutaalba karta hai wo baqhushee qubool kar leti hai, lekin raat ko sone ke baad jab 
subha ke waqt bedaar hoti hai to apni raae badal leti hai aur koi sabab bataae baghair is se shaadi karne se saaf 
inkaar kar deti hai aur aisa kaee baar ho chuka hai jis se hame’n iske mutalliq shak sa hone lagaa hai aapki iske 
baare mein kya raae hai? 

Maine is par dam kiya to is par mirgee ka daura pad gayaa aur 1 (khatoon) jin iski zabaan se bolne lag gaee. 
Main ne ise poocha: Turn Kaun ho? 

Jin Khatoon: Main falaa’n hu’n (Iska naam ab mujhe yaad nahi) 

Turn is ladki mein kyou’n daqhil huee? 

Jin Khatoon: Kyou’nke mujhe is se mohabbat hai. 

Ise tujh se koi mohabbat nahi aur saheeh saheeh bataao ke turn kya caahti ho? 

Jin Khatoon: Main nahi caahti ke ye shaadi kar le. 

Tumhaara ab tak is se kya sulook rahaa hai? 

Jin Khatoon: Jab bhi koi shaqs is se mangnee ke liye aata tha, main ise raat ko khuwaab mein dhamkiyaa’n deti 
thee ke agar tune shadi karli to tumhe’n sangeen nataaej ka saamna karna padega. 

Tumhaara deen kya hai? 

Jin Khatoon: Main musalmaan hu’n. 

Agar turn musalmaan ho to tumhare liye qata’an durust nahi ke turn kisi musalman ko is tarha ezaa do. Farmaan 
e Nabawi ffife hai ‘Na Apne Aapko Nuqsaan Paho’nchaao Na Doosre Ko.’ 90 

Meri ye guftagoo sunkar wo jin khatoon is ladki se nikal jaane par aamaada ho gai aur waqqeatan is se nikal 
gaee aurladki shifaayaab ho gai. Walhamdulillah 

Jadu Ke Mutalliq Chand Ahem Ma'alumaat 

1. Jadu ki alaamaat ka marz ki alaamaat se ishtebaah [T: Similar] ho sakta hai. 


90 Sunan Ibne Majja (2340,2341) Silsila Ahadees us Saheeha (250) & Al 
Arwaa (894) 



2. Jis shaqs par jadu kiya gaya ho, agar iske ma’aede mein daaimi [T: Continious] dard rehta ho to ye is 
baat ki daleel hoti hai ke ise jadu pilaaya ya khilaaya gaya hai. 

3. Qurani ilaaj 2 sharto’n ke sath faaedamand saabit hota hai: 

• Ma’alij [T: The person who is curing the patient, person who is reciting Quran on patient] Allah 
ki shariat ka paaband ho. 

• Qurani ilaaj ki taseer par mareez ko mukammil yaqeen ho. 

4. Jadu ki beshtar qismo’n mein darj e zel alaamaat maujood hoti hain, seeney ki ghutan khaas kar raat 
ke waqt. 

5. Jadu ki jaga ka 2 baato’n se pataa chal sakta hai: 

• 1 to ye ke khud jin bataa de ke is ne falaa’n jagah par jadu rakha hua hai aur aap iski ye baat 
is waqt tak durust tasleem na kare’n, jab tak 1 aadmi bhijwa kar iski bataai hui jagah se jadu 
ki maujoodgi ya a’adm maujoodgi ki tasdeeq na karwaale’n. Kyou’nke jinno’n mein jhoot bahot 
ziyaada paaya jaata hai. 

• Mareez ya ma’alij kisee fazeelat wale waqt mein (mislan raat ka aaqhri teesra hissa) poore 
iqhlaas aur khushoo o khzoo ke sath 2 rakat nafil adaa kare aur Allah se dua kare ke wo jadu ki 
jagah ke mutalliq ise khabardaar karde, apko khuwaab ke zariye ya ehsaas o shaoor ke zariye 
ya ghaalib gumaan ke zariye maloom ho jaaega ke jis cheez par jadu kiya gaya hai wo falaa’n 
jagah par padee hui hai. Agar aisa ho jaae to Allah Ta’ala ka shukar bajaa laana chhahiye. 

6. Jadu ki tamaam qismo’n ke ilaaj ke liye aap kalonji ke tel par dam kar sakte hain jise mareez mutassera 
a’azu par subha o shaam mal sakta hai. 

Saheehain [T: Bukhari St Muslim] mein 1 hadees maujood hai, jiske alfaaz you’n hain: ‘Kalonji Mein Har Beemari 
Ka Ilaaj Hai Siwaae Maut Ke’ 91 

Mareeza Ko Allah NeJaaeJaadu Dikhaadi 

Mere paas 1 naujawaan ladki aai,maine is par Quran e Majeed ko padha to mujhe maloom hua ke is par bahot 
taaqatwar qism ka jadu kiya gaya hai. Kyou’nke ise neend aur bedaari dono’n halato’n mein khayaali tasweere’n 
aur saae nazar aate the... Khulaas ye ke maine iske gharwaalo’n ko ilaaj bata diya aur ghar waapas jane ki 
talqeen ki. 

Inho’n ne poocha: Kya ham jaae jadu ke muta’alliq jaan sakte hain? 

Maine kaha: Haa’n, raat ke aaqhri teesre hisse mein jabke Allah Ta’ala asmaani duniya par naazil hot ahai aur 
duae’n qabool karta hai. Allah Ta’ala se dua kare’n ke wo aapko jaae jadu ke muta’alliq khabardaar karde. 

Chuna-che khud mareez ladki ne raat ko uth kar namaz padhi aur Allah Ta’ala se is silsile mein dua ki, phir isne 
khuwab mein dekha ke 1 admi iske hath pakad kar ghar ki 1 jaanib le jaa raha hai aur ise jaae jadu ke muta’alliq 
bataa raha hai. Subha hui to isne apne ghar walo’n ko ye khuwaab sunaaya. Chuna-che wo isi jagah par gae to 
jis cheez mein jadu kiya gaya tha wo waha’n maujood thee. Inho’n ne ise wha’n se nikaal diya aur is tarha jadu 
toot gaya aur ladki shifayaab hogai. Walhamdulillahi Rabbil A’alameen! 

Saatwaa’n Hissa 


Biwi Se Qurb Ki Bandish Ka Jaadu 

Is se muraad ye hai ke 1 tandrust mard apni biwi se jima’a [T: Sexual Intercourse] na kar sake aur iski kaifiyat 
kuch is tarha se hoti hai ke jin insan ke damagh mein is jagah par morcha bandi kar leta hai jaha’n se a’azaae 
tanaasul [T: Pennis] ko shehwaani hidaayat milti hain. Phir jab insan apni biwi ke qareeb hokar is se jima’a ka 
iraada kar leta hai to jin is dimaghi markaz ko be amal kar deta hai jo a’azaa e tanasul mein shehwaani jazbaat 
bhadkaata hai. Is se mard ka alaa e tanasul sukad jaata hai aur wo apni biwi se jima’a karne ke qaabil nahi 
rehta. Jin ki ya shaitaani harkat is waqt amal mein aati hai jab khavind jima’a karne ke liye bilkul tayyar hota 
hai. A’ain waqt par wo ye harkat karke ise jima’a se a’ajiz kar deta hai. 

Yaad rahe ke ye haalat jis tarha se mard ke sath hoti hai, isi tarha aurat ke sath bhi ho sakti hai aur iski 5 
shakle’n hain: 

1. Aurat ki taa’nge’n ghair iraadi taur par ek-doosre se chipak jaati hain aur iska khaafind is se jima’a 
nahi kar sakta. 

2. Jin aurat ke dimagh mein morcha bandi karke iski shehwat [T: Sexual Desires] ko khatam kar deta hai. 
Chuna-che iska khavind is se jima’a kar bhi le to ise qata’an koi lazzat mehsoos naho hoti aur wo 
dauraan e jima’a neem behoshee ki haalat mein padee rehti hai. 

3. A’an is waqt aurat ko khoon aana shuroo ho jaata hai jab iska khavind is se jima’a karne ke liye tayyar 
hota hai. Jis se wo jima’a nahi kar sakta. 

4. Mard jab jima’a ka iraada karta hai to iske saamne gosht ka 1 bahot badaa band aajaata hai jis se wo 
jima’a karne ke qaabil nahi rehta. 

5. Baaz auqaat aisa bhi hot hai ke mard 1 ku’nwaari aurat se shadi karta hai, lekin wo jab iske qareeb 
jaata hai to ise you’n lagta hai jaise ye aurat ku’nwaari nahi hai aur wo shukook o shubhaat mein 
mubtela ho jaata hai. Lekin iska jab ilaaj hota hai to iska parda e bakaarat [T: Heyman] isi tarha toot 
aata hai jis tarha jadu se pehel hota hai. 

Bandish eJima'a KeJadu Ka Ilaaj 

Iske Ilaaj Ke Kaee Tareeqe Hain: 

Jadu ki pehli qism mein Qurani ayaat par mushtamil jo dam zikar kiya gay hai, ise mareez par 
padhe’n. Agar iski zuban se jin bolne lag jaae to is se jaae [T: Reason] jaadu pooch le’n. Phir waha’n se jadu 
nikaal kar ise khatam kar de’n aur jinko is se nikal jaane ka hukam de’n. Agar nikal jaaes to is tarha par kiya 
gaya jaadu toot jaaega aur agar dam karne ke bawajood jin iski zaban se nahi bolta to iske ilaaj ke liye mundarja 
zel tareeqo’n mien se koi tareeqa istemaal kare’n. 

Darj e zel ayaat pani par padhe’n, jis ko mareez chand ayyam peeta rahe aur is se ghusl karta 
rahe, Insha Allah jadu toot jaaega: Surah Yunus ki ayat 81-82 aur Surah al A’araaf ki ayat 117-122 aur Surah 
Taaha ki ayat 69. 

: Beri ke 7 patte le le’n, inhe’n 2 pattharo’n ke darmiyan bareek pees kar pani se bhare bartan 
mein daal de’n, phir apna mu’n iske qareeb kar le’n aur in patto’n ko oopar neeche karte hue in par Ayatal 
Kursi aur Ma’auzaat ki tilaawat kare’n. Is pani ko mareez chand ayyam tak peeta rahe aur is se ghusl karta 
rahe. Bashartyeke is mein doosre pani ka izaafa na kare aur aag par garam na kare aur agar ise garm karne ki 
zaroorat ho to suraj ki garmi mein kare aur ise na-paak jagah par na undeyle. Is tarha is par kiya gaya jadu 
khatam ho jaaega, Insha Allah Ta’ala. Aur ye bhi ho sakta hai ke jadu pehli martaba nahaane se hi toot jaae. 


Mareez ka kaam mein dam kare’n aur phir Surah al Furqan ki ayat number 23 bhi isk kaan 
mein kam az kam 100 martaba ya is waqt tak padhte rahe jab tak iske haath paou’n sunn nahi ho jaate aur aisa 
chand ayyam tak rozana karte rahe’n. Insha Allah jadu toot jaaega. 

Imam Shoa’abi kehte hain ke jadu todne ke liye ye tareeqa bhi iqhtiyaar kiya jaa sakta 
hai ke mareez 1 kaant-daar daraqht ke neeche chalaa jaae aur isk dae’n bae’n se kuch patte lekar inhe’n bareek 
pees le, phir inhe’n paani mein milaa kar is par (Ma’auzaa aur Ayatal Kursi) padhle are is se ghusl kare. 92 

Mareez mausam e bahaar mein biya-baa’n, jungle aur baghaat ke phool jitne jama kar sakta 
hai karle. Phir inhe’n ek saaf suthre bartan mein dall de aur meetha paani bharde. Phir is pani ko thoda sa aag 
par ubaal le, jab thanda ho jaae to is par Ma’auzaat ko padh le aur ise apne oopar bahaade, insha allah jadu 
toot jaaega. 93 

1 bartan mein pani bharle’n, phir is par ma’auzaat ke alaawa duae’n bhi padhe’n: 

• Allahumma Rabbannasi Azhibil Baa-sa Washfi Anta sh Shaafi Laa Shifaa-a Ilia Shifaa-o-ka 
Shifaalla Yughadiru Saqaman - Aey Allah! Tu Logo’n Ka Parwardigaar Hai, Takleef door Farma Aur 
Shi fa Baqsh Kyou’nke Tu Shi fa Baqshne Walah Hai. Teri Shi fa Ke Alaawa Koi Shi fa Nahi. Aisee Shi fa 
atakar jo beemari ko jad se ukhaade. 

• Bismillahi Arqeeka Wallahu Yashfeeka A’an Kulla Daaee’n Yuwazeeka Wa Min Kulla Nafsin Au 
A’anin Haasidillahu Yashfeeka - Main Allah Ke Naam Se Tujhe Dam Karta hu’an Aur Allah Tujhe Har 
Takleef Dah Beemari Aur Har Ruh e Bad Ya Hasad Karne Wali Aankh Ki Buraai Se Shifa Dega. 

• A’auzu Bikali Maatillahit Taam-Maati Min Sharri Maa Qhalaqa - Main Allah Ta’ala Ke (har khoobi 
se) Mukammil Kalimaat Ki Barkat Se Iski Paida Ki Huee Cheezo’n Ke Shar Se Iski Panah Maa’ngta Hu’n. 

• Bismillahillazi Laa Yazurro Ma-a’a Ismihee Shai-un Fil Arzi Walaa Fis-Samaai Wa Huwas Sameeul 
Aleem - Allah Ke Naam Ke Sath Jiske Naam Ke Hote Hue Asmaan o Zameen Ki Koi Cheez Takleem Nahi 
Paho’ncha Sakti Aur Wo Sunne Aur Jaanne Waala Hai. 

Mareez is pani ko chand ayyam tak peeta aur is se ghusl karta rahe, Insha Allah Jadu ka asar khatam ho jaaega. 

1 saaf suthre bartan mein paakiza raushnaai [T: Ink] ke sath Surah Yunus ki ayaat 81-82 
tehreer kare’n, phir is likhaai ko kalonji ke tel ke sath mitaa de’n. Phir mareez is tel ko 3 din tak peeta rahe 
aur apne seene aur peshani ki maalish karta rahe. Is tarha iska jadu toot jaega. Yaad rahe Shaikh ul Islam Ibne 
Taimiyya a ne aisa karne ko jaaez qaraar diya hai. 94 

Jadu ki pehli qism mein jo dam zikar kiya gaya hai, ise pakeeza roshnaai ke sath saaf suthre 
bartan par likh le’n, phir ise pani ke sath mitaa de’n, iske baad mareez isi pani ko chand ayyam tak peeta aur 
ise se ghuls karta rahe, Insha Allah jadu ka asar khatam ho jaaega. 

Jadu, Naa-mardi Aur Jinsee Kamzori Mein Farq: 

Agar mareez par bandish e jima’a ka jadu kiya gaya ho to iski ahem nishaani ye hai ke wo jab tak apni 
biwi se door rehta hai, apne andar jima’a ki taaqat bhar poor andaaz se mehsoos karta hai. Lekin ju’nhi is ke 
qareeb jaata hai aur jima’a karne ka iraada kar leta hai to a’ain waqt par iska a’azu e khaas sukad jaata hai 
aur wo jima’a karne ke qaabil nahi rehta. 

Agar mareez naa-mard ho to wo khuwah apni biwi ke qareeb ho ya door apne andar quwwat e jima’a 
bilkul mehsoos hi nahi karta. 

Aur agar ise jinsi kamzori ho to wo kaee kaee dino’n ke baad jima’a karne ke qaabil hota hai aur jab is 
qaabil hot hai, jima’a shuroo karte hi dheela pad jaata hai aur ziyada der tak ise jaare rakhne ke qaabil nahi 
hota... Bandish e Jima’a ke jadu ka ilaaj to ham 9 a’adad tareeqo’n se zikar kar chuke hain, ab aaiye naamardi 
aur jinsi kamzori ka ilaaj zikar karte hain: 

Naamardi Ka Ilaaj 

1. 1 kilogram khaalis Shahed aur 200 gram Ghiza al Mulkaat. 

2. Is par Surah al Fateha, surah al Sharah aur Ma’auzaat padhe’n. 

3. Mareez har roz is shahed se 3 chamche nehaar mu’n aur 1 -1 chamcha dopaher aur raat khaane ek ghanta 
pehle istemaal kare. 

4. Jabtak naamardi khatam na ho, wo ye ilaaj jaari rakhe, Allah ke hukam se shifaa naseeb hogi. 

Bhaanjpan aur Naaqaabil e Aulaad Hona 

Mard Ka Naa-qaabil e Aulaad Hona : 

• Mard 2 tarha se naa-qaabil e aulad ho sakta hai. 1 to ye hai ke wo jismani taur par mareez ho naa¬ 
qaabil e aulaad ho, agar aisa hot to iska ilaaj Atibba ke paas kiya jaa sakta hai aur doosra ye hai ke 
jismani taur par to theek ho lekin jinnat ki sharaarat ki wajah se wo aulad paida karne ke qaabil na ho 
aur ye is tarha hota hai ke padawaari salaahiyat ke liey zaroori hai ke mard ke par 1 centimeter maka’ab 
mein 20 million se ziyaad manwi ahiwanaat [T: Sperm Count] ho’n.Jin ba’az auqaat you’n karta hai ke 
mard ke Khaseteen jo manwi haiwanaat ko chaante hain aur inhe’n ilaahida karte hain, par pressure 
daal kar ya kisee tareeqe se manvi haiwanaat ka matlooba tanaasab poora nahi hone deta, jis se mard 
ki paidawaari salaahiyat khatam ho jaati hai. Aur iska doosra tareeqa ye bhi hai ke manwi haiwanaat 
jab khaseteen se mani ke maqar mein muntaqil hote hain to waha’n par inhe’n 1 siyaal maadde ki 
zaroorat hoti hai jis se inhe’n zinda rehne ke liye ghizaa milti hai aur ye madda gosht se nikalta hai aur 
manee ka maqar mein manwi haiwanaat ke paas chalaa jaata hai. Chuna-che jin isi siyaal maade ko 
manvi haiwanaat ke paas jaane se rok deta hai aur jab manvi haiwanaat ko ghizaa nahimilti to wo 
marjaate hain aur is tarha paidawaari salaahiyat khatam ho jaati hai. 

Jin Ki Wajah Se Naa Qaabil e Aulad hone Ki Kuch Alamaat 

1. Seene ki ghutan, khaas kar a’asar ke baad se lekar aadhi raat tak. 

2. Pareshaan haali. 

3. Peeth ki nichlii haddiyo’n mein dard. 

4. Neend mein ghabraahat 

5. Neend mein khaufnaak khuwaab. 

Aurat Ka Bhaanj Pan: 

Aurat ka bhaanj pan bhi 2 tarha se hota hai. 1 to ye hai ke wo qudrati taur par aulaad janam dene ke qaabil na 
ho aur doosra ye hai ke wo qudrati taur par to theek ho lekin rahem [T: Vagina] mein jin ki sharaarat ki wajah 
se wo bhaanj ho jaae aur baccha janne ke qaabil na ho. Iski sharaarat ki 1 shakal to ye hai ke wo iski padawaari 
salaahiyat kulli taur par khatam karde aur doosri shakal ye hai ke ibtedaai taur par to iske rahm mein hamal 
teher jaae, lekin chand maah baad wo rahem ki rago’n mein ayedlagaa deta hai, jis se aurat ko khoon aana 



shuroo ho jaata hai aur iska hamal zaae ho jaata hai aur Saheehain mein Rasool Allah rSSs ka ye farman maujood 
hai ke ‘Shaitaan Insaan Ki Rago’n Mein Khoon Ki Tarha Gardish Karta Hai’ 95 

Bhaanj Pan Ka llaaj 

1. Jadu ki pehli qism mein quraani ayaat par mushtamil jo dam zikar kiya gaya hai ise 1 cassette mein 
record karde’n, jise mareez rozana 3 martaba sunta rahe. 

2. Subha ke waqt Surah al Saffaat ki tilaawat kare ya iski tilaawat sunta rahe. 

3. Subha ke waqt Surah al Meraj ki tilaawat kare ya iski tilaawat sunta rahe. 

4. Kalonji ke tel par ye Surah pade: Surah al Fateha, Ayatal Kursi, Surah al Baqra aur Surah Aale Imran Ki 
aaqhri ayaat, Ma’auzaat... Is tel ko marez apne seene, peshani aur peeth ki haddiyo’n par malta rahe. 

5. Yehi ayaat o surate’n khalis shahed par bhi padhe’n, jis se mareez subha nehaar mu’n 1 chamcha 
istemaal kare. 

Mundarja baala ilaaj mareez kaee maheene muslasil karta rahe, Insha Allah shifaa naseeb hogi, bashartye ke 
wo is dauraan Allah ki shariat ki paabandi kare. 

Sara'at e Anzaal 

Sara’at e Anzaal [T: Premature Ejaculation] ek jismani beemari ke taur par ho to atibba [T: Doctors] iska kaee 
tarha se ilaaj karte hain, mislan.. 

1. A’azoo e khaas par marham lagaana. 

2. Dauran e jima’a kisi doosre ma’amle mein ghaur o fikar karna. 

3. Dauran e Jima’a riyaazi ke baaz mushkil sawaalaat hai karna. 

Aur agar sar’ar e anzaal jin ki wajah se ho to iska ilaaj ye hai: 

1. Namaz e Fajr ke baad 100 martaba ye dua padhe: Laailaaha lllallhu Wahdahu Laa Shareeka Lahu, 
Lahul Mulku wa Lahul Hamdu Wahuwa A’alaa Kulli Shai-in Qadeer. 

2. Sone se pehle Surah al Mulk ki tilaawat kare ya use sunle. 

3. Rozaana kaee baar Ayatal Kursi ko padhe. 

4. Mundarja Zel duae’n rozaana subha o shaam 3-3 martaba padhe: 

• A’auzubikalimatilla Hittamaati Min Sharrimaa Khalaqa - Main Allah ke (har qoobi se) Mukammil 
Kalimaat Ki Barkat Se Iski Paida Ki Hui Cheezo’n Ki Shar Se Iski Panaah Maangta Hu’n. 

• Bismillahillazi Laa Yazurru Ma-a’asmihee Shaiun Fil Arzi Walaa Fissamaai Wahuwas Sameeul 
Aleem - Allah Ke Naam Ke Sath Ke Jiske Naam Ke Note Hue Asmaan o Zameen Ki Koi Cheez Takleef 
Nahi Paho’ncha Sakti Aur Wo Sunne Aur Jaanne Waala Hai. 

• A’auzu Bikalimaatillahit Taammaati Min Kulla Shaitaanin Wahaamatin Wamin Kulla 
A’ainillammatin - Main Allah Ke (har qoobi se) Mukammal Kalimaat Ki Barkat Se Iski Panah Caahta 
Hu’n Har Shaitaan Ke Shar Aur Zehrili Cheez Aur Har Tarha Ki Nazar e Ba Se. 

Mundarja baala ilaaj kam az kam 3 maah tak jaari rakhna chhahiye. 

Jadu Se Bachne Ke Liye Ehteyaati Tadaabeer 

Ye baat har ek ko maloom hai ke bandish e jima’a ka jadu umooman naujawaano’n par kiya jata hai jab wo 
shadi karne ka iraada kar rahe hote hain. Khaas kar is waqt jab wo aise mua’ashre mein rahaesh pazeer ho’n 
jis mein bad-baqht jadugaro’n ki kasrat ho. Aise mein ek sawal paida hota hai kya dulha dulhan jadu se bachne 
ke liye qila band nahi ho sakte taake agar in par jadu kiya jaae to wo iske asar se mehfooz rahe’n? 

Is ahem sawal ka jawab ye hai ke, haa’n asia ho sakta hair aur abhi ham is se bachne ke liye chand zaroori 
ehtiyaati iqdamaat zikar kare’nge. Lekin is se pehle 1 qissa padh leejiye: 1 naujawaan jo shariat e ilaahi ka 
paaband tha, apni basti aur gird o nawaah mein logo’n ko tauheed e khaalis ki taraf bulaata tha, da’awat e 
ilallah ka fareez sar anjaam dete ke sath sath logo’n ko jadu garo’n ke paas jane se daraata tha aur inhe’n 
wazeh taur par aagah kiya karta tha ke jadu kufr hai aur jadugar 1 napaak insaan aur Allah aur iske Rasool as* 
ka dushman hota hai. Iski basti mein 1 mashoor jadugar rahaesh pazeer tha aur jab bhi koi naujawan shadi 
karne ka iraada karta, is jadugar ke paas jaata aur is se kehta: ‘Main falaa’n din shadi karne waala hu’n aur 
tumhara koi mutaalba ho to bataao. ’ Chuna-che jadugar is se badee raqam ka mutaalba karta, jise wo naujawan 
baghair kisi taraddud ke adaa kar deta aur agar wo is raqm ki adaaigee nahi karta to jadugar bandish e jima’a 
ka is par jadu kar deta. Nateejatan wo apni biwi ke qareeb jane ke qaabil na rehta aur apne oopar kiye gae 
jadu ke ilaaj ke liye ise phir is jadugar ke paas aana padta aur is baar ise pehle se kaee guna ziyaada raqam 
adaa karna padti. 

Is nek naujwaan ne is jadugar ke khilaaf elaan e jang kar rakha tha. Har khaas o aam majlis mein aur 
har mimbar par iska naam lekar usey ruswaa karta tha aur logo’n ko iske paas jane se mana karta tha. Abhi is 
naujawaan ne shadi nahi ki thee aur log iski shadi ke din ka intezaar kar rahe the, taake ye dekh sake’n ke 
jadugar is se kya salook karta hai aur kya ye naujawaan jadugar se apne aapko mehfooz rakh paaega ya nahi? 

Naujawan ne shadi ka program banaaliya aur is se kuch din pehle mere paas aaya aur pura qissa mujhe 
bataate hue kehne lagaa: ‘Jadugar mujhe dhamkiya’n de raha hai aur log bhi is intezaar mein hai ke ab ghalba 
kiska hoga? To kya aap jadu se bachne ke liye mujhe kuch ehteyaati iqdamaat ke bare mein agaah kare’nge? 
Aur ye yaad rahe ke jaudgar apne taur par jo kuch kar sakta hai, karega kyou’nke maine logo’n ke saamne iski 
bahot tauheen ki hai.’ 

Maine naujawaan se kaha: Haa’n, main aapki is silsile mein madad kar sakta hu’n lekin iski 1 shart hai. 
Naujawan ne poocha: Wo kya hai? 

Maine kaha: Turn jadugar ke paas ye paighaam bhejdo ke falaa’n din shadi karne wale ho aur challenge karo ke 
wo aur iske madadgaar jadugar jo kuch kar sakte ho’n, lar le’n aur logo’n ko bhi bataado ke tumne ise challenge 
kar rakha hai. 

Naujawan ne mutaradid ho kar poocha: Aap jo kuch keh rahe hain, kya aapko is par yaqeen hai? 

Maine kaha: Haa’n, mujhe yaqeen hai ke hamesha momino’n ko ghalba haasil hota hai aur jaraem pesha log 
zaleel o qhuwaar hojate hain. Phir maine ise ehteyaati iqdamaat se agaah kiya aur wo chalaa gaya aur basti 
mein paho’nchte hi isne jadugar ko challenge kar diya ke wo iski shadi ke mauqe par jo kuch kar sakta hai, kar 
guzre. Log bhi shiddat se iski shadi ke din ka intezaar karne lag gae. Naujawan ne meri hidayaat ke mutaabiq 
ehteyaati iqdamaat kar liye aur nateeja ye nikla ke is shadi ho gai aur isne apni biwi se sohbat bhi karli aur 
jadugar ka jadu be asar ho kar reh gaya, log hairan ho gai, is naujawaan ko izzat mil gai aur jadugar ka ro-a’ab 
o dab-dabaa khaak mein mil gaya. Alhamdulillah 

Wo ehtiyaati iqdamaat darj e zel hain: 

1. Madeena munawwara ki Ajwa khajoor ke 7 daane subha nahaar mu’n khaale’n, agar madeena 
munawwara ajwa khajoor na mile to kisi bhi shaher ki ajwa khajoor istemaal kar sakte hain, hadees 


mein aata hai: ‘Jo shaqas ajwa khajoor ke 7 daane subha ke waqt khaaleta hai, ise zaher aur jadu ki 
wajah se koi nuqsaan nahi paho’nchega.’ 102 

2. Doosri ehtiyaati tadbeer wazu hai, kyou’nke baawazu musalman par jadu asar andaaz nahi ho sakta aur 
wo farishto’n ki hifaazat mein raat guzaarta hai. 1 farishta iske saath rehta hai aur wo jab bhi karwat 
badalta hai farishta iske haq mein dua karte hue kehta hai?: ‘Aey Allah! Apne Is Bande Ko Mu’aaf Karde 
Kyou’nke Isne Tahaarat Ki Haalat Mein Raaz Guzaari Hai.’ (103) 

3. Bajamaat Namaaz Ki Paabandi: Jamat ke sath namaz padhne ki paabandi ki wajah se insaan shaitan se 
mehfooz ho jaata hai aur is silsile mein susti baratne ki wajah se shaitan is par ghalib aajaata hai aur 
jab wo ghalib aajaata hai to is mein daqhil ho sakta hai aur ispar jadu bhi kar sakta hai. Rasool Allah 
fSSi ka farman hai: ‘ Ki si basti mein jab 3 aadmi maujood ho’n aur wo bajamaat namaz adaa na kare’n 
to shaitan inpar ghaalib aajaata hai, so turn jamat ke sath raha karo, kyou’nke bhediya isi bakri ko 
shikaar karta hai jo rewad se alag ho jaati hai.’ (104) 

4. Qiyaamul Lail: Jo shaqs jadu ke asar se bachne ke liye qila band hona chhahe, ise qiyamul lail zaroor 
karna chhahiye, kyou’nke is mein kotahi karke insan khud ba khud apne oopar shaitan ko musallat kar 
leta hai aur iske musallat hone ki soorat mein iske liye jadu ka raasta hamwaar ho jaata hai. Hazrat 
Ibne Masood s kehte hain ke Rasool Allah itHt ke paas 1 aise shaqs ka zikar kiya gaya jo subha hone tak 
soya rehta hai aur qiyaam ul lail ke liye bedar nahi hota, to Aap ne farmaya: ‘Iske kaano’n mein 
shaitaan peshab kar jaata hai.’ (105) 

Aur Hazrat Ibne Umar sa kehte hain: ‘Jo shaqs witr padhe baghair subha karta hai, iske sar par 70 
haath Iambi rassi ka bojh pad jaata hai.’ (106) 

5. Baitul Khulaa mein jate hue iski dua padhna: Napaak jagah par shaitano’n ka ghar aur thikaana hota 
hai. Is liye is mein kisi musalman ki maujoodgi ko shaitan ghaneemat tasawwur karte hain. Mujhe khud 
1 shaitan jin ne bataaya tha ke wo 1 shaqs mein daqhil hojaane mein kaamyaab ho gaya tha jab isne 
baitul khula mein jate hue duqhool e khulaa ki dua nahi padhi thee. Aur ek jin ne bataaya tha ke Allah 
Ta’ala ne tumhe’n 1 taaqatwar asleha ataa kiya hai, jis ke zariya turn hamaara khatema kar sakte ho. 
Maine kaha: Wo kya hai? To isne jawaaban kaha ke wo masnoon azkaar hain aur Rasool Allah a®* se ye 
saabit hai ke Aap as* baitul khulaa mein jaate hue ye dua padha karte the: ‘ Allahumma Inni A’auzubika 
Minal Khubusi Wal Khabaais - Aey Allah! Main Khabees Jinno’n aur Jinniyo’n Se Teri Panaah Caahta 
hu’n.’ (107) 

6. Namaz shuroo karte waqt shaitan se Allah Ta’ala ki panaah talab karna: Hazrat Jubair bin Muta’am 
kehte hain ke inho’n ne Rasool Allah <ko namaz ke shuroo mein ye dua padhte hue dekha: ‘Allahu 
Akbar Kabeera, Walhamdu lillahi Kaseera, wa Subhaanallahi Bukratau’n Wa Aseela - Allah Sabse 
Badaa Hai Aur Bahot Hi Badaa Hai Allah Ki Bahot Se Ta’areefe’n Hain Aur Subha o Shaam Iske Liye 
Paakeezgi Hai.’ (3 times) 

A’auzu Billahi Minas Shaitaanir Rajeem Min Nafqihee Wa Nafsihi Wa Hamzihee - Main Allah Ki 
Panaah Caahta Hu’n Shaitan Mardoo Se Iski Phoonk Aur Thook Aur Waswasay Se. (108) 

7. Shadi ke baad apni biwi ki peshani par dayaa’n haath rakh kar ye dua padhe’n: Allahumma Inni As 
Aluka Kharaha Wa Khaira Ma Jabiltaha A’alaihi, Wa A’auzu Bika Min Sharraha Wa Sharra Ma 
Jabaltaha A’alaihi - Aey Allah! Main Tujhse Iski Khair Ka Sawaal Karta Hu’n Aur Is Khair Ka Bhi Jo 
Tune Iski Fitrat (Tabeeat) Mein Rakhi Hai Aur Iske Shar Se Teri Panaah Caahta Hu’n Aur Is Shar Se Jo 
Tune Iski Fitrat Mein Rakhee Hai. (109) 

8. Azwaaji zindagi ka aghaaz namaz ke sath kiya jaae: Hazrat Abdullah bin Masood kehte hain ke Shadi 
ke baad aap jab apni biwi ke paas jae’n to ise kahe’n ke wo aapke peeche 2 rakat namaz adaa kare, 



phir aap ye dua padhe’n: Allahumma Baarikli Fee Ahli Wa Baarik Lahum Fiyallahummajma’a Baina- 
naa Maa Jama’ata Bikahirin Wa Farraq Baina-na Izaa Farraqta llaal Khair - Aey Allah! Mere 
Gharwalo’n Ke Liye Mujh Mein Aur Mere Liye Mere Ghar Walo’n Mein Barkat Rakhde. Aey Allah! Jab 
Tak Tu Hame’n Jama’a Rakhe Kair Par Jama Rakh aur Jab Judaa Kare to Khair Par Judaa Farma. 

9. Waqt e Jima’a Ehtiyaati Tadbeer: Rasool Allah ka farman ha: ‘Turn mein se koi bhi jab apni biwi se 
jima’a karna chhahe to ye dua padhe: Bismillahi Allahumma Jannabnash Shaitaana Wa Jannabis 
Shaitaana Ma Razaqtanaa - Allah ke Naam Ke Saath, Aey Allah Hame’n Shaitaan Se Bachaa Aur Jo 
Cheez Tu Hame’n A’ataa Farmaae Use Bhi Shaitan Se Bachaa. ’ Agar is jima’a ke baad inhe’n baccha 
diya jaata hai to shaitan use nuqsaan nahi paho’ncha sakta. (Ill) 

Aur Mujhe 1 jin ne tauba karne aur musalman hone ke baad bataaya tha ke wo tauba se pehle 
mareez ke sath shareek ho jaata tha jab wo apni biwi se jima’a karta tha, kyou’nke wo ye dua 
nahi padhta tha. So ye dua bahot badaa khazaana hai, jiski qeemat hame’n maloom nahi hai. 

10. Sone se pehle wazu karle’n, phir Ayatal Kursi padh le’n aur Allah ko yaad karte karte so jae’n. Hadees 
mein aata hai ke 1 shaitan ne Hazrat Abu Huraira s® se kaha tha: ‘Jo shaqs sone se pehle Ayatal Kursi 
padh leta hai, subha hone tak 1 farishta iski hifaazat karta rehta hai aur shaitaan iske qareeb nahi 
aasakta.’ Ye baat jab Abu Huraira n ne Rasool Allah ko bataai to Aap ^ ne farmaya: Isne sach 
kaha hai, halaa’nke wo jhoota hai. (112) 

11. Namaz e Fajr ke baad ye dua padhe’n Laailaaha lllallhu Wahdahu Laa Shareeka Lahu, Lahul Mulku 
wa Lahul Hamdu Wahuwa A’alaa Kulli Shai-in Qadeer (100 times) Aur hadees mein aata hai ke Rasool 
Allah ne farmaya: ‘Jo shaqs bhi ye dua 100 martaba subha ke waqt padh leta hai ise 10 ghulaam 
azaad karne ka sawaab milta hai iske liye 100 nekiyan likh di jaati hain, is se 100 buraaiyan mitaa di 
jaati hain aur shaam hone tak wo shaitan se mehfooz rehta hai.’ (113) 

12. Masjid mein daqhil hote waqt ye dua padhe’n: A’auzubillahil A’azeem wa Biwajhil Kareem wa 
Sultaanil Qadeem Minash Shaitaanir Rajeem, aur hadees mein aata hai ke Rasool Allah ne 
farmaya: ‘Jo aadmi ye dua padh leta hai shaitan iske mutalliq kehta hai: Ye aajke din mujh se mehfooz 
hogaya.’ (114) 

13. Subha o shaam 3 martaba ye dua padhe’n: Bismillahillazi Laa Yazurro Ma-a’a Ismihee Shai-un Fil 
Arzi Walaa Fis-Samaai Wa Huwas Sameeul Aleem ( 115 ) 

14. Ghar se nikalte hue ye dua padhe’n: Bismillahi Tawakkaltu A’alallahi Laa Haula Walaa Quwwata 
Ilia Billahi, kyou’nke ye dua padhne se aapko ye khushkhabri (Allah ki taraf se) milti hai. ‘Ye dua tujhe 
kaafi hai, tujhe bachaa liya gaya hai aur tujhe seedha raasta dikha diya gay hai aur shaitan tujhse door 
hogaya hai aur wo doosre shaitan se kehta hai: Tu is aadmi par kaise ghalba haasil kar sakta hai jabke 
ise hiaayat de di gaee hai aur iski hifaazt kardi gai hai aur ise bachaa liya gaya hai.’ (116) 

15. Subha o shaam ye dua padha kare’n: A’auzu Bi Kalimaatillahit Taamaati Min Sharri Maa Khalaqa 
(117) Ye hain wo ehtiyaati iqdamaat jinhe’n iqhtiyaar karke insan har qism ke jadu se umooman aur 
bandish e jima’a ke jadu se khusoosan qila band ho sakta hai. Bashartyeke wo muqhlis ho aur is ilaaj 
par isko yaqeen e kaamil haasil ho. 

Bandish e Jima'a Wale Jadu Ke Ilaaj Ka Amali Namoona 

Aise kaee cases ka meine ilaaj kiya hai aur kaee namoone maujood hain. Lekin khauf e tawaalat ki 
binaa par sirf 1 namoona ilaaj zikar karta hu’n: 1 naujawan apne 1 bhai ko lekar mere paas aaya jisne 1 hafta 
pehle shadi ki thee, lekin wo apni biwi ke qareeb nahi jaasaka tha. Is silsile mein wo muta’adid kaahino’n aur 
nujoomiyo’n ke paas gaya lekin ise koi faaeda na hua. Mujhe jab maloom hua ke wo inke chakkar kaat chuka 


hai to maine ise sacchi tauba karne ki talqeen ki aur ye ke wo inhe’n ghalt tasawwur kare taake is ke eteqaad 
ki taseeh ho aur phir Qurani ilaaj is ke liye nafa baqsh ho. Khud isne bhi mujhe bataaya ke wo jab inke paas 
baar baar gaya to ise in ke fraud, jhoot aur inki kamzori o bebasee ka yaqeen ho gaya. 

Maine is par dam kiya aur iske rishtedaaro’n se sabz beri ke 7 patte talab kiye, lekin inhe’n ye patte 
dastiyaab na hue to maine inhe’n kafoor ke daraqht ke 7 patte diye. Jinhe’n inho’n ne 2 pattharo’n ke darmiyan 
bareek pees diya. Phir maine inhe’n pani mein daal diya aur ispar Ma’auzaat aur Ayatal Kursi ki tilaawat ki. 
Maine ise ye Pani Peene aur is se ghusl karne ka huka diya, chuna-che is par kiya gaya jadu toot gaya aur wo 
apni biwi ke qareeb jaane ke qaabil ho gaya. Wal Hamdulillah 

Bandish e Jima'a Wala Jadu, Paagal Paney Mein Tabdeel Hogaya 

1 Naujawaan shadi se pehle damaghi taur par bilkul durust aur badaa samjhdaar tha, lekin ju’nhee isne 
shadi ki, pehle wo apni biwi ke qareeb jaane se aajiz tha, phir wo paagar ho gaya. In dino’n aise waqeaat 
bakasrat ho rahe hain ke jadu ki wajah se mareez paagal ho jaata hai aur asal jadu junoon mein tabdeel hojata 
hai. Aisa sirf jadugaro’n ki jadu ke fun se jahaalat ke nateeje mein hota hai. Iski 1 misaal pehle bhi ham zikar 
kar chuke hain ke 1 aurat ne jadugar se mutaalba kiya ke wo iske khavind par jadu karde taake wo sirf is se 
mohabbat aur baaqi aurato’n se nafrat kare, chuna-che isne jadu kar diya aur nateeja ye nikla ke wo tamaam 
aurato’n ko hatta ke apni biwi ko bhi naa-pasand karne lagaa. Balke isne ise bhi talaaq de daali. Wo aurat 
bhaagi bhaagi pahir isi jadugar ki talaash mein nikli taake is se wo jadu ko todne ka mutaalba kar sake. Lekin 
wo is waqt kaf e afsoos malte reh gaee, jab ise maloom hua ke wo jadugar mar chuka hai. Behrehaal wo 
naujawan jab paagal ho gaya to maine is par dam kiya aur ise beri ke patto’n wale pani ko peene aur is se ghusl 
karne ki talqeen ki. Alhamdulillah wo sehatyaab hogaya aur apni biwi ke qareeb jane ke qaabil ho gaya. 


Aathwaa’n Hissa 


Nazar e Bad Ka llaaj 

Nazar e Bad ki Taseer Par Quraani Dalaael 

1. Surah Kahaf ki ayaat 67, 68 ka tarjuma mulaaheza kare’n: ‘Aur (Ya’aqoob*) Ne Kaha Aey Mere 
Baccho’n! Turn Sab 1 Darwaze Se Na Jaana, Balke Kaee Judaa Judaa Darwaazo’n Mein Se Daaqhil Hona. 
Main Allah Ki Taraf Se Aane Waali Cheez Ko Turn Se Taal Nahi Sakta. Hukam Sirf Allah Hi Ka Chalta 
Hai, Mera Kaamil Bharosa Isi Par Hai Aur Har Ek Bharosa Karne Wale Ko Isee Par Bharosa Kama Chhahiye 
Aur Jab Wo Inhee’n Raasto’n Se Jinka Hukam Inke Waalid Ne Inhe’n Diya Tha, Gaee, Kuch Na Tha Ke 
Allah Ne Jo Baat Muqarrar Kar Rakha Hai, Wo Is Se Inhe’n Zaraa Bhi Bachaale, Magar (Ya’aqoob *) kKe 
Oil Mein 1 Khayal Paida Hua Jise Inho’n Ne Poora Karliya, Bilaa Shubaa Wo Hamaare Sikhlaae Hue llm 
Ke A’alim The, Lekin Aksar Log Nahi Jaante. 

Hafiz Ibne Kaseer .* in dono’n ayaat ki tafseer karte hue likhte hain: ‘Allah Ta’ala (Ya’aqoob * 
) ke baare mein bataa raha hai ke inho’n ne jab ‘Bin Yameen’ samet apne beto’n ko misr jane ke liye 
tayyat kiya to inhe’n talqeen ki ke wo sab ke sab 1 darwaze se daqhil hone ke bajaae muqhtalif 
darwazo’n se daqhil ho’n, kyou’nke inhe’n jis tarha ke Ibne Abbas ss, Mohammad bin Ka’ab a , Mujahid 
Zahaak Qataada & aur Sa’adi waghairahum ka kehna hai is baat ka khadsha tha ke choo’nke 
inke bete khoobsurat hain, kahee’n nazar e bad ka shikaar na ho jaae’n aur nazar ka lag jaana haq hai.’ 
(118) 

2. Farmaane llaahi hai: ‘Wa I’nnyakaadullazeena Kafaru Layuz-Li-Qoonaka Bi Absaarihim Lamma 
Sameeo’ozakra Wa Yaqooloona Innahu Lamajnoon - Aur Qareeb Hai Ke Kafir Apni Tez Nigaaho’n Se 
Aapko Phislaade’n, Jab Kabhi Quran Sunte Hain Aur Kehte Hain, Ye To Zaroor Deewana Hai. ’ (119) 

Yaani agar Allah Ta’ala aapke liye Allah ki hifaazat o himaayat na hoti to in kaafiro’n ki 
haasidaana nazro’n se aap nazar e bad ka shikaar ho jaate aur ye is baat ki daleel hai ke nazar ka 
lag jaana aur iska doosro’n par (Allah ke hukam se) asar andaaz hona haq hai. Jaisa ke muta’addid 

ahadeesse bhi saabit hai. (120) 

Nazar e Bad Ke Mausar Hone Par Hadees e Nabawi Se Chand Dalaael 

Nazar e Bad ke baare mein Rasool Allah rSfc ke faraameen ka tarjuma mulaaheza kare’n: 

1. Nazar e Bad ka lag jaana haq hai. (121) 

2. Nazar e Bad se Allah ki panaah talab kiya karo, kyou’nke Nazar e Bad ka lagna haq hai. (122) 

3. Nazar e Bad haq hai aur agar taqdeer se koi cheez sabaqat [T: Overtakes] le jaa sakti hoti wo Nazar e 

Bad hai aur jab turn mein se kisi 1 se ghusl karne ka mutaalba kiya jaae (taake ghusl ke pani se wo 

shaqs ghusl kar sake jise tumhari Nazar e Bad lag gai ho) to ghusl kar liya karo. (123) 

4. Asma fji bin A’amees ne Aap && se guzaarish ki ke Banu Ja’afar Ko Nazar e Bad lag jaati hai to kya wo 
in par dam kar sakti hain?... Aap ne farmaya: Haa’n aur agar taqdeer se koi cheez sabaqat le jaane 
waali hoti to wo Nazar e Bad hai. (124) 

5. Beshak Nazar e Bad insan par asar andaz hoti hai, hatta ke wo agar 1 oonchi jagah par ho to Nazar e 
Bad ki wajah se neeche gir sakta hai. (125) 

6. Nazar e Bad ka lagna haq hai, aur insan ko oonche pahaad se neeche giraa sakti hai. (126) 

7. Nazar e Bad insan ko maut tak aur oont ko haandi se paho’ncha deti hai. (127) 


8. Allah ki qazaa o taqdeer ke baad sab se ziyaada Nazar e Bad ki wajah se meri ummat mein amwaat 
ho’ngi. (128) 

9. Hazrat Aaisha siddiqa ss kehti hain ke Rasool Allah ^ Nazar e Bad ki wajah se dam karne ka hukam 
dete the.(129) 

10. Hazrat Anas sS kehte hain ke Aap fife, ne Nazar e Bad aur bicchu waghaira ke dasne se aur pillu mein 
phodo’n se dam karne ki ijaazat di hai. (130) 

11. Hazrat Umme Salma sSt se riwayat hai ke Aap <ne 1 ladki ke cehre par kaala ya peeley rang ka nishan 
dekha to Aap ne farmaya: ‘Ise Nazar e Bad lag gaee hai, is par dam karo.’ (131) 

12. Hazrat Jabir $ kehte hain ke Aap rsa- ne Aale Hazm ko saa’np ke dasne ki wajah se dam karne ki ruqhsat 
di aur Aap meat ne Asma bin A’amees as* se poocha, kya wajah hai ke mere bhateeje kamzor hain, kya 
faqr o faaqe ka shikaar hain? Inho’n ne kaha: nahi, balke inhe’n Nazar e Bad bahot jaldi lag jaati hai to 
Aap ne farmaya: in par dam kiya karo. (132) 

Nazar e Bad Ki Haqeeqat Ke Baare Mein Ulama Ke Aqwaal 

• Hafiz Ibne Kaseer Nazar e Bad ka Allah ke hukam se lagna aur asar andaaz hona haq hai. (133) 

• Hafiz Ibne Hajar Nazar e Bad ki haqeeqat kuch you’n hai ke 1 khabees al Tabe’e insan apni 
haasidaana nazar jis shaqs par daale to usey nuqsaan paho’nche. (134) 

• Imam Ibne Atheer a: Kaha jaata hai ke falaa’n admi ko nazar lag gaee hai, to ye is waqt hota hai jab 
dushman ya hasad karne waala insan iski taraf dekeh aur iski nazre’n is par asar andaaz ho jaae’n aur 
wo inki wajah se beemaar pad jaae. (135) 

• Hafiz ibne Qaiyyim Kuch kam ilm logo’n ne Nazar e Bad ki taseer ko baatil qaraar diya hai aur inka 
kehna hai ke ye to mahez wahem parasti hai aur iski koi haqeeqat nahi hai. Lekin haqeeqat ye hai ke 
ye log sab se ziyaada jaahil aur arwaah ki sifaat aur inki taseer se nawaaqif hain aur inki aqalo’n par 
parda padaa hua hai, jabke tamaam ummato’n ke a’aqalaa bawajood iqhtelaaf e mazhab ke Nazar e 
Bad se inkaar nahi karte, agarche Nazar e Bad ke sabab aur iski jahat e taaseer ke silsile mein in mein 
iqhtelaaf maujood hai. Phir kehte hain: ‘Aur is mein koi shak nahi ke Allah Ta’ala ne jismo’n aur 
rooho’n mein muqhtalif taaqate’n aur tabeea’ate’n paida kardi hain aur in mein kaee khawaas aur asar 
handaaz hone waali muta’adid kaifiyaat wa die’adt ki hain aur kisi aqalmand ke liye mumkin nahi ke 
wo jismo’n mein rooho’n ki taseer se inkaar kare, kyou’nke ye cheez khud dekhi aur mehsoos ki jaasakti 
hai aur aap dekh sakte hain ke 1 shaqs ka cehra is waqt intehaai surqh ho jaata hai jab iski wo insaan 
dekhta hai jiska wo ehteraam karta aur is se sharmaata ho aur is waqt peela pad jaata hai jab iski taraf 
1 aisa aadmi dekhta hai jis se wo darta ho, aur logo’n ne aise kaee ashqaas dekhe hain jo mahez kisi ke 
dekhne ki wajah se kamzor pad jaate hain to ye sab kuch ruho’n ki taseer ke zariye hota hai aur 
choo’nke iska ta’alluq nazar se hota hai is liye Nazar e Bad ki nisbat aankh ki nazar ki taraf ki jaati hai, 
halaa’nke aankh ki nazar kuch nahi karti, ye to ruh ki taseer hoti hai.’ 

‘Aur roohe’n apni tabiato’n, taaqato’n, kaifiyato’n aur apne khawaas ke etebaaraat se 
muqhtalif hoti hain. So hasad karne wale insan ki ruh waazeh taur par is shaqs ko aziyyat paho’nchati hai jis se 
hasad kiya jaata hai, yehi wajah hai ke Allah Ta’ala ne haasid ke shar se panaah talab karne ka hukam diya hai, 
to haasid ki taseer 1 aisee cheez hai jis se wohi shaqs inkaar kar sakta hai jo haqeeqat e insaaniyat se kharij 
ho.’ 

Aur nazar e bad buniyadi taur par is arha lag jaati hai ke hasad karne waala napaak nafs jab 
napaak kaifiyat iqhteyaar karke kisi ke saamne aata hai to mein is mein is napaak kaifiyat ka asar ho jaata hai 
aur kabhi aapas ke milaap ki wajah se hota hai aur kabhi aamne saamne aane ki wajah se aur kabhi dekhne ki 


wajah se aur kabhi is shaqs ki taraf rooh ki tawajjoh se aur kabhi chand dua’o’n aur dam waghaira ke padhne 
se aur kabhi mahez wahem o gumaan se ho jaata hai aur jis shaqs ki nazar lagti hai iski taseer dekhne par 
mauqaf nahi hoti balke andhe ko kisi cheez ko wasf bayan kardiya jaae to iske nafs mein agar haasidaana 
jazbaat paida ho jaae’n to isk asar bhi hosakta hai aur bahot saare aise log jinki nazar asar andaz hoti hai. 
Mahez wasf ke sath baghair dekhe, inki nazar lag jaati hai aur ye wo teer hote hain jo nazar lagaane wale insan 
ke nafs se nikalte hain, kabhi nishaane par jaa lagte hain aur kabhi inka nishaana khataa ho jaata hai. Jis shaqs 
ki taraf ye teer mutawajje hote hain, agar is ne inse aur nazar e bad se bachne ke liye ehtiyaati tadaabeer 
iqhteyaar kar rakhee hain to wo teer nishaane se khataa ho jaate hain aur kabhi kabhaar khud hasad karne 
waale insan ko bhi jaa lagte hain. 

Khulaasa e Kalaam ye hai ke nazar e bad 3 maraahil [T: 3 steps] se guzar kar kisi par asar andaaz hoti 
hai, sab se pehle dekhne wale shaqs mein kisi cheez ke muta’alliq hairat paida hoti hai, phir iske napaak nafs 
mein haasidaana jazbaat paida hote hain aur phir in haasidaana jazbaat ka zaher nazar ke zariye muntaqil ho 
jaata hai. (136) 

[T: Jealousy] 

1. Har nazar lagaane waala shaqs haasid hota hai aur har haasid nazar lagaane wala nahi hota, isi liye 
Allah Ta’ala ne Surah al Falaq mein haasid ke shar se panah talab karne ka hukam diya hai. So koi bhi 
musalman jab haasid se panah talab karega to is mein nazar lagaane wala insan bhi khud bakhud ajaaega 
aur ye Quran e Majeed ki balaaghat [T: Elequence], shamooliyat [T: Join] aur Jameyat [T: 
Comprehensiveness] hai. 

2. Hasad, bhogz [T: Hatred] aur keena ki wajah se hota hai aur is mein ye khwahish paai jaati hai ke jo 
nemat doosre insan ko milee hui wo is se chin jaae aur haasid ko mil jaae, jabke nazar e bad ka sabab 
hairat, pasandeedgi aur kisi cheez ko padaa samajhna hota hai. Khulaasa ye ke dono’n ki ek hoti hai 
aur sabab alag alag hota hai. 

3. Haasid kisi muwaqqo kaam ke muta’alliq hasad kar sakta hai jabke nazar lagaane wala kisi maujood 
cheez ko hi nazar lagaa sakta hai. 

4. Insan apne aap se hasad nahi kar sakta, albatta apne aapko nazar e bad lagaa sakta hai. 

5. Hasad sirf keena parwar insan hi karta hai jabke nazar ek neyk admi ki bhi lag sakti hai, jabke wo kisi 
cheez par hairat ka izhaar kare aur is mein nemat ke chin jaane ka iraada shamil na ho, jaisa ke Aamir 
bin Rabia % ki nazar Sahal bin Haneef ko lag gaee thee, halaa’nke Aamir Badari Sahaaba Ikraam mein 
se the. 

Aur nazar e bad ke asar se bachne ke liye zaroori hai ke musalman jab kisi cheez ko dekhe aur ise wo pasand 
aajaae to zabaan se Masha Allah ya Baarakallah ke alfaz bole taake ise ki nazar e istehsaan [T: Approval or 
praise] ka buraa asar na ho, Rasool Allah ?S8k ne Hazrat Sahal bin Haneef ko yehi ta’aleem dee thee. (137) 

Jin Ki Nazar e Bad Bhi Insaan Ko Lag Sakti Hai. 

1. Hazrat Abu Saeed Khudri j®s se riwayat hai ke Rasool Allah t&t jinnat aur insano’n ki nazar e bad se 
panaah talab kiya karte the, phir jab ma’auzatain (Surah al Falaq 6t Surah an Naas) naazil huee’n to 
Aap inhee’n ko padhte the aur baaqi duae’n Aap ne chhod dee thee’n. (138) 

2. Umme Salma kehti hain ke Aap ne inke ghar mein 1 ladki ko dekha jis ke cehre par siyaah nishaan 
tha, chuna-che Aap fife ne farmaya: ‘Isko dam karo kyou’nke ise nazar e bad lag gaee hai.’ (139) Imam 
al Quraa ne likha hai ke ye siyaah nishan jinki nazar e bad ki wajah se tha. 


In dono’n hadeeso’n se ye maloom hua ke jis tarha insan ki nazar e bad asar andaaz hoti hai 
isee tarha jin ki nazar bhi asar andaaz hoti hai, is liye musalmano’n ko chhahiye ke wo jab bhi apne kapde 
utaare ya sheesha dekhe ya koi bhi kaam kare to Bismillah padh liya kare taake jinno’n aur insaano’n ki nazar 
e bad ki taseer se bach sake. 

Nazar e Bad Ka llaaj 

Is ilaaj ke muta’adid tareeqe hain, in mein se chand ek darj e zel hain: 

Pehia Tareeqa : Jis shaqs ki nazar lagee ho agar iska pataa chal jaae to ise ghusl karne ka kahaa jaae, phir jis 
paani se is ne ghusl kiya ho ise nazar e bad se mutassira shaqs par bahaa diya jaae, is tarha Insha Allah shifaa 
naseeb hogi. 

Abu Omaama kehte hain ke mere baap Sahal bin Haneef ne ghusl karne ka iraada kiya aur jab apni qamees 
utaari to Aamir bin Rabia inki taraf dekh rahe the. Inka rang intehaai safed tha aur jild bahot khoobsurat thee, 
Aamir ne dekhte hi kaha: Maine aaj tak itni khoobsurat jild kisi kuwa’nri ladki ki bhi nahi dekhi, inka ye kehna 
tha ke Sahal ko shadeed bukhaar shuroo hogaya. Chuna-che Rasool Allah (Sfe ko ye qissa bataaya gaya aur Aap 
se ye bhi kaha gaya ke Sahal ki haalat ye hai ke wo sar bhi nahi uthaa sakte. Aap iSfis ne poocha: kya tumhe’n 
kisi par shak hai? Inho’n ne kaha: Jee haa’n, Aamir bin Rabia par shak ho sakta hai. So Aap ne inhe’n 
bulwaaya aur naraazgi ka izhaar karte hue farmaya: Turn mein se koi 1 kyou’n apne bhai ko qatal karta hai?... 
Kya turn Baarakallah nahi keh sakte the? Iske liye ghusl karo. 

Aamir $ ne apna cehra, hath, kohniya’n, ghutne, paou’n aur apni chadar ke androoni hisse dhoe, phir 
isi pani ko Aap m*. ne Sahal ke oopar peeche se bahaadiya aur Sahal fauran shifayaab hogae. (140) 

Ghusl Karne Ka Tareeqa 

Ibne Shahaab Zohri .* ka kehna hai ke hamaare zamaane ke ulama ne ghusl ki ye kaifiyat bayan ki hai. Jis admi 
ki nazar lagee ho, iske saamne 1 bartan rakh diya jaae, jis mein wo sab se pehle kulli kare aur pani isi bartan 
mein giraae. Phir is mein apna cehra dhoe’n, phir baae’n hath ke zariye apni dae’n hatheli par pani bahaae, 
phir dae’n haath ke sath bae’n hatheli par pani bahaae. Phir pehle dae’n kohni, phir bae’n kohni par pani 
bahaae, phir bae’n hath se apna daya’n paou’n dhoe, phir dae’n hath se baya’n paou’n dhoe, phir isi tarah 
apne ghutno’n par pani bahaae, phir apni chadar ya shalwar waghaira ka androoni hissa dhoe aur is porey 
tareeqe mein is baat ka khayal rahe ke pani bartan mein hi girta rahe iske baad jis shaqs ko nazar e bad lagi ho 
iske sar ki pichli jaanib se wo pani ek-baargi bahaa diya jaae. (141) 

[T: Conditions] 

1. Rasool Allah ti&t ka farman hai: Nazar e bad ka lagna haq hai aur koi cheez taqdeer se sabaqat le jaane 
wali hoti to wo nazar e bad hoti aur jab turn mein se kisi 1 se ghusl ka mutaalba kiya jaae to wo zaroor 
ghusl kare. (142) 

2. Hazrat Aaisha Siddiqa n kehti hain ke: Jis shaqs ki nazar e bad kisi ko lag jaati thee ise wazu karne ka 
hukam diya jaata tha, phir is pani se mareez ko ghusl karaadiya jaata tha. (143) 

In dono’n hadeeso’n se ye baat saabit ki gaee hai ke jis shaqs ki nazar kisi ko lagee ho wo 
mareez ke liye wazu ya ghusl kare. 

Doosra Tareeqa : Mareez ke sar par haath rakh kar ye dua padhe’n: Bismillahi Arqeeka Wallahu Yashfeeka 
Min Kulla Daaiyyuzeeka Wa Min Kulla Nafsin Au A’anin Haasidillahu Yashfeeka Bismillahi Arqeeka - Main 
Allah Ke Naam Ke Sath Tujhe Dam Karta Hu’n Aur Allah Tujhe Har Takleefdah Beemari Aur Har Ruh e Bad Ya 
Hasad Karne Wali Aankh Ki Buraai Se Shifaa Dega. (144) 




Teesra Tareeqa : Mareez ke sar par haath rakh kar ye dua padhe’n: Bismillahi Yubreeka Min Kulli Daaiee’n 
Yashfeeka Wa Min Sharra Haasidin Izaa Hasada Wamin Sharra Kulla Zee A’ainin - Allah Ke Naam Ke Sath, 
Wo Allah Tujhe Har Beemari Se Shifaa Dega Aur Har Hasad Karne Wale Ke Shar Se Jab Wo Hasad Kare Aur Har 
Nazar e Bad Ke Shar Se, (145) 

Caho’nta Tareeqa : Mareez ke sar par haath rakh kar ye dua padhe’n: Allahumma Rabban Naasi Azhibi Baa- 
sa Washfi Antash Shaafi Laa Shifaa-a Ilia Shifaa-uka Shifaa-alla Yughaadiru Saqama - Aey Allah! Tu Logo’n 
Ka Parwardigaar Hai, Takleef Door Farma Aur Shi fa Baqsh Kyou’nke Tu Shi fa Baqshne Wala hai. Teri Shi fa Ke 
Alaawa Koi Shi fa Nahi Aisee Shifaa Ataa Farma Jo Beemari Ko Jadse Ukhaad de. (146) 

Paa’nchwa’n Tareeqa : Mareez ke sar par haath rakh kar aaqhri 3 Surah padhe’n aur is par dam kare’n (147) 

Nazar e Bad Ke llaaj Ke Amali Namoone 

Pehia Namoona : Main chand rishtedaaro’n se milne gaya to inho’n ne mujhe bataaya ke 1 bacche ne kuch dino’n 
se maa’n ka doodh peena chhod diya hai, halaa’nke is se pehle wo fitrat ke mutaabiq maa’n ka doodh piya 
karta tha. Maine is bacche ko mangwaaya aur ma’auzaat aur deegar masnoon duae’n padh kar is par dam kar 
diya, ise waapas le jaaya gaya to isne fauran doodh peena shuroo kar diya. Wa Lillahil Hamd. 

Doosra Namoona : Middle school ka 1 taalib e ilm intehaai zaheen, faseeh o baleegh aur qaadir ul kalaam tha, 
muta’addid mawaqe par wo school ke talib e ilmo’n ki numaindagee karte hue taqreere’n kiya karta tha. 1 din 
iski basti mein rahaesh pazeer 1 ladka faut ho gaya, wo apne khandan ke afrad ke hamrah ta’aziyat ke liye gaya 
to waha’n bhi isne logo’n ko wa’az kiya. Shaam hui to wo goo’nga ho gaya aur bolne se a’ajiz tha. Iska walid 
bahot ghbraa gaya, ise fauran haspataal mein lekar gaya. Iske muqhtalif test hue, xray liye gae, lekin marz ka 
pataa na chal sakaa, bilaa aqhir iska baap ise mere paas le aaya. Ise dekhte hi meri aankho’n se jaari ho gae, 
kyou’nke main is ladke ki deeni sargarmiyo’n se waqif tha. Iske baap ne mujhe poora qissa sunaaya to mujhe 
yaqeen hogaya ke ye nazar e bad ka shikar hua hai. Maine is par ma’auzaat padh kar dam kiya aur pani par 
nazar e bad wala dam padh kar iske baap ko diya ur ise talqeen ki ke ladka is pani ko 7 din istemaal kare, ise 
piye aur is se ghusl kare. 7 roz baad wo dobaara mere paas ayaa to pehe ki tarha bolta tha aur bilkul tandrust 
tha. Maine ise nazar e bad waghaira se bachne ke liye chand ehteyaati azkaar sikhae taake wo inhe’n subha o 
shaam padh kar aainda ke liye nazar e bad se mehfooz rahe. 

Teesra Namoona : Ye waqea khud hamare ghar mein hua, 1 shaqs apni boodi waaleda ko lekar aaya khud mere 
paas baith gaya aur mujhe waleda ke muta’alliq kuch bataane lag gaya aur iski waleda mere ghar walo’n ke 
paas chali gaee. Maine ise bulwaakar is par dam kiya aur wo dono’n chale gae. Main apne ghar mein daqhil hua 
to dekhta hu’n ke ghar mein keedey hi keedey hain. Mere ghar walo’n ne ghar ki safaai ki lekin achaanak ye 
keede phir zahir hue aur ghar ke tamaam kamro’n mein phail gae. Maine ghar walo’n se poocha ke ye jo boodhi 
aurat aai thee, isne tumhe’n kiya kaha tha? To gharwalo’n ne bataaya ke wo ghar ke 1 koney [T: Corner] ko 
gehri nazro’n se dekhti rahi aur is ne koi baat nahi ki, to main samajh gaya ke iski nazar e bad ka nateeja hai 
ke ghar mein keede hi keede nazar aa rahe hain. Halaa’nke mera ghar intehaai saada sa hai lekin, choo’nke ye 
aurat dehaati thee is liye wo ta’ajjub ki nazro’n se ghar ko dekhti rahi. 

Khulaasa e Kalaam ye ke maine pani mangwaaya, phir is par nazar e bad waala dam kiya aur ghar ke 
tamaam kono’n mein ise chidak diya, jis se wo keede chale gae aur ghar isee haalat mein laut aaya jis mein 
pehle tha. Alhamdulillah 

